**Zmluva o dielo č.** [*doplní sa pred podpisom*]

uzavretá podľa § 536 a nasl. Obchodného zákonníka

(„**Zmluva**“)

**ZMLUVNÉ STRANY**

**Objednávateľ:**

Obchodné meno: **Nemocnica s poliklinikou Spišská Nová Ves, a.s.**

Sídlo: Ul. Jánskeho 1, 052 01 Spišská Nová Ves, Slovenská republika

IČO: 36 597 350

DIČ: 2022064781

IČ DPH: SK7020000669

Zápis: Obchodný register Mestského súdu Košice, Oddiel: Sa, Vložka číslo: 1349/V

Bankové spojenie: 2949042951/1100

IBAN: SK7311000000002949042951

Konajúci: MUDr. Radoslav Čuha, MBA, MPH, predseda predstavenstva

Ing. Tomáš Valaška, FCCA, MPH, podpredseda predstavenstva

(„**Objednávateľ**“)

a

**Zhotoviteľ:**

Obchodné meno: [DOPLNÍ UCHÁDZAČ]

Sídlo: [DOPLNÍ UCHÁDZAČ]

IČO: [DOPLNÍ UCHÁDZAČ]

DIČ: [DOPLNÍ UCHÁDZAČ]

IČ DPH: [DOPLNÍ UCHÁDZAČ]

Zápis: [DOPLNÍ UCHÁDZAČ]

Bankové spojenie: [DOPLNÍ UCHÁDZAČ]

IBAN: [DOPLNÍ UCHÁDZAČ]

Konajúci: [DOPLNÍ UCHÁDZAČ]

(„**Zhotoviteľ**“)

(Objednávateľ a Zhotoviteľ ďalej označení jednotlivo aj ako „**Zmluvná strana**“ a spoločne aj ako „**Zmluvné strany**“)

# preambula

* 1. Objednávateľ je ako osoba podľa § 8 Zákona o verejnom obstarávaní stavebníkom projektu „**Dostavba a rekonštrukcia lôžkovej časti NsP Spišská Nová Ves, a.s.**“ („**Projekt**“). Rozsah Projektu je bližšie špecifikovaný v Projektovej dokumentácii, Výkaze výmer, Povoleniach a Časovom harmonograme. Pre vylúčenie pochybností sa Projektovou dokumentáciou, Výkazom výmer, Povoleniami a Časovým harmonogramom rozumejú Projektová dokumentácia, Výkaz výmer, Povolenia a Časový harmonogram v ich aktuálnom znení vrátane akýchkoľvek zmien a doplnkov.
  2. Zhotoviteľ je obchodnou spoločnosťou, ktorá je vzhľadom na svoje dlhoročné pôsobenie v oblasti stavebníctva dostatočne odborne spôsobilá a technologicky, technicky a personálne pripravená na realizáciu Projektu v súlade s touto Zmluvou, pričom súčasne disponuje aj potrebným know-how pre jeho realizáciu.
  3. Zhotoviteľ bol vybraný ako úspešný uchádzač vo Verejnom obstarávaní v súlade so Zákonom o verejnom obstarávaní.
  4. Projekt (Dielo) je financovaný, nie však výlučne, z verejných prostriedkov (Plán obnovy a odolnosti, iné verejné zdroje – Partnerská dohoda SR 2021 - 2027, štátny rozpočet) a vlastných zdrojov Objednávateľa v rozsahu, aký predpokladá platná a účinná Zmluva o poskytnutí prostriedkov mechanizmu. Nevyhnutným predpokladom plnenia tejto Zmluvy v časti, ktorá je financovaná z verejných prostriedkov, je platná a účinná Zmluva o poskytnutí prostriedkov mechanizmu, uzatvorená medzi Ministerstvom zdravotníctva Slovenskej republiky (ako vykonávateľom plánu obnovy a odolnosti) a Objednávateľom (ako prijímateľom prostriedkov mechanizmu) zo dňa 10. 7. 2023, ktorá nadobudla účinnosť dňa 12. 7. 2023 v znení neskorších dodatkov a ktorej účelom je realizácia časti investície 2 v komponente 11 v rámci Plánu obnovy a odolnosti Slovenskej republiky (,,**Plán obnovy**“).
  5. Zhotoviteľ výslovne vyhlasuje, že si je vedomý, že Objednávateľ uzatvára túto Zmluvu len na základe skutočnosti, že Dielo (ako je definované v bode 2.1 tejto Zmluvy nižšie) bude financované z prostriedkov poskytnutých na základe Zmluvy o poskytnutí prostriedkov mechanizmu. Zhotoviteľ výslovne vyhlasuje, že si je vedomý, že ak by Objednávateľ prostriedky na základe Zmluvy o poskytnutí prostriedkov mechanizmu nezískal, Objednávateľ by túto Zmluvu neuzavrel.
  6. Pojmy použité v tejto Zmluve s veľkým začiatočným písmenom sú definované v Prílohe č. 1 tejto Zmluvy.

# predmet zmluvy

* 1. Predmetom tejto Zmluvy je záväzok Zhotoviteľa vo vlastnom mene a na vlastnú zodpovednosť riadne a včas zhotoviť a odovzdať Objednávateľovi stavbu zákazky „**Dostavba a rekonštrukcia lôžkovej časti nemocnice s poliklinikou v Spišskej Novej Vsi - stavba**“ a to v súlade s Projektovou dokumentáciou, Výkazom výmer, Povoleniami, Časovým harmonogramom, ako aj v súlade s ďalšími podmienkami a ustanoveniami tejto Zmluvy a všetkých jej príloh („**Dielo**“) a záväzok Objednávateľa riadne a včas zrealizované Dielo prevziať a zaplatiť Zhotoviteľovi za zhotovené Dielo Cenu Diela, a to všetko za podmienok ustanovených touto Zmluvou.

# vyhlásenia Zhotoviteľa

* 1. Zhotoviteľ ku dňu uzavretia tejto Zmluvy vyhlasuje, že si je vedomý, že skutočnosti obsiahnuté v nasledovných vyhláseniach predstavujú skutočnosti, z ktorých Zmluvné strany vychádzali pri uzavretí Zmluvy, a že Objednávateľ uzatvoril Zmluvu dôverujúc v pravdivosť a správnosť týchto skutočností a že v prípade ich nepravdivosti, nesprávnosti alebo zavádzajúceho charakteru by k uzavretiu Zmluvy nepristúpil:
     1. Zhotoviteľ je spoločnosťou riadne a platne založenou a existujúcou podľa právneho poriadku Slovenskej republiky / štátu Európskej únie / štátu, ktorý je zmluvnou stranou Dohody o Európskom hospodárskom priestore, ktorá je súčasne odborne spôsobilou na vykonávanie činností podľa príslušných právnych predpisov Slovenskej republiky, ktorej predmetom podnikania je stavebná činnosť;
     2. Zhotoviteľ je oprávnený uzavrieť túto Zmluvu a plniť všetky a akékoľvek svoje povinnosti a záväzky vyplývajúce z tejto Zmluvy;
     3. Zhotoviteľ vyhlasuje, že je spoločnosťou odborne spôsobilou na vykonanie Diela v zmysle príslušných platných všeobecne záväzných právnych predpisov a technických noriem Slovenskej republiky a Európskej únie;
     4. Zhotoviteľ bude dodržiavať všetky príslušné platné všeobecne záväzné právne predpisy a technické normy Slovenskej republiky a/alebo Európskej únie vzťahujúce sa na vykonanie Diela, a to najmä, nie však výlučne, Stavebný zákon;
     5. Zhotoviteľ potvrdzuje, že disponuje a/alebo má k dispozícii také odborné, technické a iné kapacity, ktoré mu umožnia riadne a včasné vykonanie Diela podľa podmienok a požiadaviek tejto Zmluvy a zároveň má odborné skúsenosti s vykonávaním činností rovnakého alebo obdobného charakteru a rozsahu ako je Dielo v kvalite vyššej než je obvyklý štandard;
     6. Zhotoviteľ potvrdzuje a zodpovedá za to, že Zhotoviteľ a rovnako všetci jeho Subdodávatelia disponujú a za podmienok tejto Zmluvy sa preukážu všetkými licenciami, osvedčeniami, povoleniami a živnostenskými oprávneniami potrebnými pre vykonávanie všetkých prác a dodávok pri realizácii Diela v súlade s touto Zmluvou;
     7. Zhotoviteľ potvrdzuje, že sa pred podpisom tejto Zmluvy s najlepšou odbornou starostlivosťou, akú je po ňom možné spravodlivo požadovať, oboznámil s a podrobne preskúmal Zmluvu vrátane jej príloh, Projektovú dokumentáciu, Výkaz výmer, Povolenia, Časový harmonogram, a potvrdzuje, že ich obsahu porozumel, nemá k nim žiadne pripomienky ani výhrady a že dokončí Dielo v rozsahu definovanom Zmluvou vrátane jej príloh, a že Cena Diela obsahuje všetky práce a náklady potrebné k riadnemu, úplnému a kvalitnému zhotoveniu Diela a zároveň zohľadňuje všetky riziká a vplyvy súvisiace s realizáciou Diela. V Cene Diela sú započítané všetky náklady spojené s realizáciou Diela, vrátane tých, ktoré nie sú výslovne uvedené vo Výkaze výmer, avšak sú nutnou súčasťou alebo príslušenstvom jednotlivých položiek tak, aby Dielo mohlo byť kompletne dokončené podľa technickej špecifikácie uvedenej v Projektovej dokumentácii. Zhotoviteľ ako odborník a profesionál v oblasti realizácie stavebných prác podobných Dielu pri svojom najlepšom vedomí prehlasuje, že (i) Dielo je možné realizovať podľa Časového harmonogramu a Projektovej dokumentácie; a (ii) Cena Diela zodpovedá nákladom na úplnú realizáciu Diela v rozsahu, kvalite a akosti stanovenej touto Zmluvou vrátane jej príloh, a nebude v priebehu realizácie Diela zvýšená, jedine že by k takejto zmene Ceny Diela došlo v dôsledku skutočností predvídaných touto Zmluvou v čl. 9 Zmluvy;
     8. Zhotoviteľ vyhlasuje, že sa pred uzatvorením tejto Zmluvy podrobne oboznámil s miestom realizácie Diela a sú mu známe všetky vlastnosti miesta realizácie Diela, ktoré ovplyvňujú alebo môžu ovplyvniť realizáciu Diela, a to vrátane dopravných a komunikačných pomerov, a miesto realizácie je z technického hľadiska spôsobilé na dodanie a umiestnenie všetkých dohodnutých zariadení a vykonanie prác, ktoré sú predmetom tejto Zmluvy v súlade so všetkými príslušnými, najmä technickými predpismi, resp. bude v súlade s Projektovou dokumentáciou a Povoleniami;
     9. Zhotoviteľ je povinný strpieť výkon kontroly/auditu súvisiaceho s realizáciou Diela podľa tejto Zmluvy kedykoľvek počas platnosti a účinnosti Zmluvy o poskytnutí prostriedkov mechanizmu (čl. 3 bod 8 Prílohy č. 1 Zmluvy o poskytnutí prostriedkov mechanizmu - Všeobecné zmluvné podmienky), a to oprávnenými osobami v zmysle príslušných právnych predpisov a poskytnúť im všetku potrebnú súčinnosť a zabezpečiť primerané podmienky na výkon Dozoru Objednávateľa a štátneho stavebného dohľadu;
     10. Zhotoviteľ berie na vedomie, že Dielo bude realizované za súčasnej nepretržitej prevádzky Zdravotníckeho zariadenia, v ktorom sa nachádza Stavenisko, čomu sú prispôsobené aj podmienky zhotovenia Diela uvedené v tejto Zmluve.
  2. Ak sa preukáže, že niektoré z vyhlásení Zhotoviteľa uvedených v predchádzajúcom bode bolo nepravdivé, nesprávne alebo zavádzajúce, Objednávateľ bude mať okrem iného, voči Zhotoviteľovi nárok na náhradu škody alebo inej ujmy, ktorá mu bola spôsobená v súvislosti s tým, že konal dobromyseľne, opomenul svoje konanie alebo strpel príslušné konanie inej osoby v spoľahnutí sa na takéto nepravdivé, nesprávne alebo zavádzajúce vyhlásenie Zhotoviteľa.

# stavenisko

* 1. Miestom realizácie Diela bude Stavenisko (t.j. Stavenisko A a Stavenisko B).
  2. Zhotoviteľ je povinný prevziať Stavenisko od Objednávateľa najneskôr do štrnástich (14) kalendárnych dní odo dňa písomného (aj emailom) doručenia „Výzvy na prevzatie Staveniska“, ktorá bude Zhotoviteľovi zaslaná Objednávateľom, a to najneskôr do tridsiatich (30) kalendárnych dní od podpisu tejto Zmluvy oboma Zmluvnými stranami ohľadom Staveniska A. Zmluvné strany sa dohodli, že odovzdanie a prevzatie Staveniska B bude nasledovať tridsať (30) kalendárnych dní odo dňa odovzdania a prevzatia Staveniska A. O odovzdaní a prevzatí každého Staveniska vyhotovia Zmluvné strany odovzdávací protokol preukazujúci odovzdanie Staveniska a stav Staveniska k dátumu odovzdania Staveniska Zhotoviteľovi. Zhotoviteľ je povinný prevziať Stavenisko aj v prípade, ak je možné začať vykonávať práce čo i len na časti Diela. Momentom odovzdania príslušného Staveniska zodpovedá za Stavenisko Zhotoviteľ. V prípade ak Zhotoviteľ napriek doručeniu „Výzvy na prevzatie Staveniska“ neprevezme Stavenisko A v súlade s týmto bodom 4.2, Stavenisko A sa považuje za odovzdané a prevzaté Zhotoviteľom v pätnásty (15.) kalendárny deň odo dňa doručenia „Výzvy na prevzatie Staveniska“. V prípade ak Zhotoviteľ napriek doručeniu „Výzvy na prevzatie Staveniska“ neprevezme Stavenisko B v súlade s týmto bodom 4.2, Stavenisko B sa považuje za odovzdané a prevzaté Zhotoviteľom v tridsiaty prvý (31.) kalendárny deň odo dňa odovzdania a prevzatia Staveniska A.
  3. Podpisom tejto Zmluvy Zhotoviteľ potvrdzuje, že navštívil Stavenisko pred podpisom Zmluvy a že je oboznámený so:
     1. stavom Staveniska a jeho okolia, vrátane umiestnenia všetkých existujúcich sietí a ich napojení, s prístupovými cestami a podmienkami pod jeho povrchom;
     2. stav Staveniska je vyhovujúci a vhodný na účel vykonania Diela podľa tejto Zmluvy;

a v dôsledku toho Zhotoviteľ potvrdzuje, že je oboznámený s akýmikoľvek potenciálnymi rizikami, ktoré môžu mať negatívny vplyv na uskutočnenie Diela.

* 1. Zhotoviteľ je zodpovedný za primeranosť, stabilitu a bezpečnosť všetkých úkonov na Stavenisku, všetkých stavebných postupov a za celé Dielo. Zhotoviteľ je povinný, kedykoľvek ho o to Dozor Objednávateľa požiada, predložiť podrobnosti o opatreniach a postupoch, ktoré navrhuje použiť za účelom vyhotovenia Diela. Žiadna podstatná zmena týchto opatrení a postupov nesmie byť vykonaná bez predošlého písomného oznámenia Dozoru Objednávateľa a písomného odsúhlasenia Dozorom Objednávateľa.
  2. Zhotoviteľ nie je oprávnený bez predchádzajúceho písomného súhlasu Objednávateľa umiestňovať na Stavenisku, na zariadeniach nachádzajúcich sa na Stavenisku a ani na oplotení Staveniska akékoľvek reklamy a/alebo iné pútače. Zhotoviteľ je oprávnený umiestniť na Stavenisku svoje logo s rozmermi vopred odsúhlasenými Objednávateľom. Zhotoviteľ je ďalej povinný zabezpečiť označenie stavby a Staveniska v súlade s Povoleniami po odsúhlasení Objednávateľom.
  3. Zhotoviteľ sa na Stavenisku zaväzuje dodržiavať všetky právne záväzné bezpečnostné, hygienické, protipožiarne, environmentálne a technické predpisy, vrátane používania akýchkoľvek potrebných výstražných značiek, dočasného oplotenia a náležitého osvetlenia Staveniska.
  4. Zhotoviteľ je povinný zabezpečiť Objednávateľovi (vrátane zástupcov Objednávateľa), Dozoru Objednávateľa, osobám určeným Objednávateľom, osobám vykonávajúcim výkon kontroly/auditu súvisiaceho s realizáciou Diela, poprípade akémukoľvek inému príslušnému orgánu podľa platných právnych predpisov prístup na Stavenisko, a to kedykoľvek od uzavretia tejto Zmluvy.
  5. Zhotoviteľ sa zaväzuje najneskôr do piatich (5) kalendárnych dní odo dňa prevzatia Staveniska podľa bodu 4.2 vyššie jasne ohraničiť hranice Staveniska a vhodne umiestniť výstražné značky zakazujúce vstup na Stavenisko neoprávneným osobám, a prípadné ďalšie upozornenia tam, kde je to potrebné, a tieto na svoje vlastné náklady udržiavať.
  6. Všetky práce na Stavenisku je Zhotoviteľ povinný realizovať spôsobom, aby nedošlo k ohrozeniu plynulej prevádzky Zdravotníckeho zariadenia, ktorého časť je súčasťou Staveniska, ani k ohrozeniu života a zdravia a majetku osôb pohybujúcich sa v Zdravotníckom zariadení alebo v jeho okolí.
  7. Počas realizácie Diela Zhotoviteľ zodpovedá za bezpečnosť a ochranu Staveniska, udržiavanie poriadku na Stavenisku, susedných plochách a pozemkoch dotknutých realizáciou Diela a na prístupových a príjazdových cestách, je povinný zabezpečiť, aby na Stavenisku neboli žiadne zbytočné prekážky a zabezpečiť skladovanie, umiestnenie alebo odvoz všetkých zariadení a materiálov Zhotoviteľa a zodpovedá za včasné odstránenie odpadu, sutiny, odpadkov prebytočných materiálov, ako aj za odstránenie všetkých dočasných prác, ktoré už nie sú potrebné, alebo za plnenie iných povinností podľa platných právnych predpisov vo vzťahu k Stavenisku. Zhotoviteľ umiestni v rámci Staveniska len zariadenia, materiály a iné predmety, ktoré sú nevyhnutné na vykonanie Diela. Zhotoviteľ je povinný zabezpečiť označenie stavby a Staveniska a zabezpečiť Stavenisko pred vstupom cudzích osôb na miesta, kde môže dôjsť k ohrozeniu života alebo zdravia a zabezpečiť bezpečný pohyb osôb vykonávajúcich stavebné práce na Stavenisku.
  8. Zhotoviteľ sa zaväzuje informovať svojich pracovníkov, ako aj personál ktoréhokoľvek Subdodávateľa o akýchkoľvek rizikách spojených s vykonaním prác na Stavenisku a určí spôsob ochrany a predchádzania úrazom a iným škodám na zdraví v súlade s platnými právnymi predpismi o bezpečnosti a ochrane zdravia pri práci.
  9. Zhotoviteľ sa zaväzuje dodržiavať plán bezpečnosti a ochrany zdravia pri práci na Stavenisku, ktorý vypracuje a poskytne Zhotoviteľovi Objednávateľ v súlade s Nariadením vlády SR o minimálnych bezpečnostných a zdravotných požiadavkách. Zhotoviteľ prijme primerané opatrenia, aby zabezpečil dodržiavanie tohto plánu všetkými osobami, ktoré sa podieľajú na vykonaní Diela (vrátane Subdodávateľov a/alebo akýchkoľvek iných osôb zapojených do vykonania Diela). Zhotoviteľ je povinný rešpektovať pokyny povereného pracovníka Objednávateľa ohľadne ochrany zdravia a bezpečnosti pri práci.
  10. Zhotoviteľ musí zabezpečiť, že pri vykonávaní Diela budú dodržiavané príslušné všeobecne záväzné právne predpisy o bezpečnosti a ochrane zdravia na Stavenisku.
  11. Vzhľadom na nevyhnutnú potrebu zabezpečenia plynulej a nepretržitej prevádzky Zdravotníckeho zariadenia, v ktorom sa Stavenisko nachádza, si Objednávateľ vyhradzuje právo počas realizácie Diela obmedziť Zhotoviteľovi, prípadne jeho Subdodávateľom na nevyhnutne potrebný čas prístup k niektorým častiam Staveniska. Takáto skutočnosť bude následne v prípade potreby zohľadnená v Časovom harmonograme.
  12. Zhotoviteľ je do dvadsaťjeden (21) kalendárnych dní po prevzatí Staveniska podľa bodu 4.2 vyššie, najneskôr však v deň začatia realizácie stavebných prác na Diele, povinný zabezpečiť, aby na Stavenisku boli riadne inštalované podružné overené určené meradlá merajúce množstvo spotrebovaných foriem energie (t.j. elektrina a zemný plyn) a vody (t.j. dodávka pitnej vody verejným vodovodom, odvádzanie a čistenie odpadovej vody verejnou kanalizáciou) na Stavenisku Zhotoviteľom počas zhotovovania Diela („**Merače**“), ktoré spĺňajú podmienky overenia v zmysle platnej legislatívy a Objednávateľovi predložiť doklad o zriadení Meračov.
  13. Zhotoviteľ sa zaväzuje uhrádzať Objednávateľovi čiastky za spotrebované formy energie a spotrebovanú vodu rovnajúce sa výške skutočných nákladov za dodávku jednotlivých foriem energie a vody, ktoré budú v tejto súvislosti účtované Objednávateľovi dodávateľmi jednotlivých foriem energie a vody, a to podľa údajov nameraných Meračmi. Jednotková cena pre účely refakturácie bude stanovená ako podiel celkovej fakturovanej sumy za príslušnú formu energie vrátane poplatkov za distribúciu, prenos a spotrebnú daň alebo vodu bez DPH od dodávateľa a celkovej fakturovanej spotreby na odbernom mieste. Výsledná refakturovaná čiastka sa stanoví ako súčin jednotkovej ceny a nameranej spotreby príslušným podružným Meračom. Refakturované čiastky budú zo strany Objednávateľa Zhotoviteľovi fakturované po obdržaní príslušných faktúr od dodávateľov foriem energie a vody. Splatnosť faktúr za spotrebu foriem energie a vody vystavených Objednávateľom Zhotoviteľovi je tridsať (30) dní odo dňa ich vystavenia. Prílohou každej faktúry Objednávateľa bude tabuľka uvádzajúca počiatočný a konečný stav relevantného Merača za príslušné obdobie. K refakturovaným čiastkam bude účtovaná DPH vo výške podľa príslušných právnych predpisov Slovenskej republiky. Množstvo Zhotoviteľom odobratých foriem energie a vody bude stanovované na základe odpočtov Meračov vykonávaných Objednávateľom, a to vždy vo vzťahu k príslušnému obdobiu, za ktoré bude spotreba účtovaná podľa príslušných zmlúv o dodávke. Frekvencia odpočtov Meračov a zúčtovania je mesačná. V prípade, ak by deň odpočtu Meračov nebol totožný s dňom odpočtu fakturačného meradla dodávateľa foriem energie a vody, odpočet Merača sa prepočíta pomerovo na počet dní v príslušnom kalendárnom mesiaci. V prípade, že v súvislosti s týmto bodom Zmluvy bude uložená Objednávateľovi akákoľvek zmluvná či verejnoprávna sankcia alebo vznikne povinnosť nahradiť škodu alebo vzniknú akékoľvek iné náklady, Zhotoviteľ sa zaväzuje podieľať sa na uhradení týchto sankcií a nákladov a to sumou rovnajúcou sa pomeru spotreby jednotlivých foriem energie a vody Zhotoviteľom k celkovej spotrebe jednotlivých foriem energie a vody Objednávateľa (ohľadom ktorých sa sankcie alebo náklady uhrádzajú).

# termín realizácie diela

* 1. Zhotoviteľ je povinný Dielo riadne zhotoviť a odovzdať Objednávateľovi podpisom Protokolu Shell and Core, Protokolu Full Fit Out a Protokolu o odovzdaní v súlade s bodom 13.1 tejto Zmluvy, najneskôr do:
* [DOPLNÍ UCHÁDZAČ v súlade s vyplnenou prílohou 8 súťažných podkladov (t.j. Časovým harmonogramom). DOPLNÍ sa časový údaj pre nasledovný riadok/míľnik z Časového harmonogramu: Míľnik - SO 02 Hlavný objekt - Dostavba NsP SNV – Podpis Protokolu „Shell and Core"] dní od prevzatia Staveniska A (podpis Protokolu Shell and Core);
* [DOPLNÍ UCHÁDZAČ v súlade s vyplnenou prílohou 8 súťažných podkladov (t.j. Časovým harmonogramom). DOPLNÍ sa časový údaj pre nasledovný riadok/míľnik z Časového harmonogramu: Míľnik - Podpis Protokolu Full Fit Out (časť SO 03 Rekonštrukcia lôžkovej časti NsP) ] dní od prevzatia Staveniska B (podpis Protokolu Full Fit Out);
* [DOPLNÍ UCHÁDZAČ v súlade s vyplnenou prílohou 8 súťažných podkladov (t.j. Časovým harmonogramom). DOPLNÍ sa časový údaj pre nasledovný riadok/míľnik z Časového harmonogramu: Podpis Protokolu o odovzdaní] dní od prevzatia Staveniska A (podpis Protokolu o odovzdaní).

(„**Lehoty výstavby**“).

Zhotoviteľ je zároveň povinný dodržať nasledovné míľniky realizácie Diela v súlade s Časovým harmonogramom:

1. SO 01 Príprava územia: Ukončenie HTU - najneskôr do [DOPLNÍ UCHÁDZAČ v súlade s vyplnenou prílohou 8 súťažných podkladov] dní od prevzatia Staveniska A;
2. SO 02 Hlavný objekt - Dostavba NsP SNV: Ukončenie betonáže základovej dosky na + 3,620 - najneskôr do [DOPLNÍ UCHÁDZAČ v súlade s vyplnenou prílohou 8 súťažných podkladov] dní od prevzatia Staveniska A;
3. SO 02 Hlavný objekt - Dostavba NsP SNV: Ukončenie betonáže atiky nad 4. NP - najneskôr do [DOPLNÍ UCHÁDZAČ v súlade s vyplnenou prílohou 8 súťažných podkladov] dní od prevzatia Staveniska A;
4. SO 02 Hlavný objekt - Dostavba NsP SNV: Dostavba NsP SNV - Ukončenie stavebných prác v rozsahu pre štádium „Shell and Core“ v zmysle Prílohy č.1 [DOPLNÍ UCHÁDZAČ v súlade s vyplnenou prílohou 8 súťažných podkladov] dní od prevzatia Staveniska A;
5. SO 02 Hlavný objekt - Dostavba NsP SNV: Ukončenie kontaktného zatepľovacieho systému na fasáde - najneskôr do [DOPLNÍ UCHÁDZAČ v súlade s vyplnenou prílohou 8 súťažných podkladov] dní od prevzatia Staveniska A;
6. SO 02 Hlavný objekt - Dostavba NsP SNV: SDK priečky, záklop, uzavretie priečok - najneskôr do [DOPLNÍ UCHÁDZAČ v súlade s vyplnenou prílohou 8 súťažných podkladov] dní od prevzatia Staveniska A;
7. SO 02 Hlavný objekt - Dostavba NsP SNV: VZT Strojovňa, osadené a namontované technologické zariadenia - najneskôr do [DOPLNÍ UCHÁDZAČ v súlade s vyplnenou prílohou 8 súťažných podkladov] dní od prevzatia Staveniska A;
8. SO 02 Hlavný objekt - Dostavba NsP SNV: Technológia zdroje tepla, chladu, tepelné čerpadlá, chiller - osadené a namontované technologické zariadenia - najneskôr do [DOPLNÍ UCHÁDZAČ v súlade s vyplnenou prílohou 8 súťažných podkladov] dní od prevzatia Staveniska A;
9. SO 02 Hlavný objekt - Dostavba NsP SNV: Potery, izolácie podláh - najneskôr do [DOPLNÍ UCHÁDZAČ v súlade s vyplnenou prílohou 8 súťažných podkladov] dní od prevzatia Staveniska A;
10. SO 02 Hlavný objekt - Dostavba NsP SNV: Nášľapné vrstvy podláh - ukončenie pokládky plôch - najneskôr do [DOPLNÍ UCHÁDZAČ v súlade s vyplnenou prílohou 8 súťažných podkladov] dní od prevzatia Staveniska A;
11. SO 02 Hlavný objekt - Dostavba NsP SNV: Technológia výťahov a plošín (V1-V4) - montáž dvier a kabíny (časť pre SO 02) - najneskôr do [DOPLNÍ UCHÁDZAČ v súlade s vyplnenou prílohou 8 súťažných podkladov] dní od prevzatia Staveniska A;
12. SO 03 Rekonštrukcia lôžkovej časti NsP: Vybúranie podhľadov, murovaných priečok, podláh - najneskôr do [DOPLNÍ UCHÁDZAČ v súlade s vyplnenou prílohou 8 súťažných podkladov] dní od prevzatia Staveniska B;
13. SO 03 Rekonštrukcia lôžkovej časti NsP: SDK priečky, záklop, uzavretie priečok - najneskôr do [DOPLNÍ UCHÁDZAČ v súlade s vyplnenou prílohou 8 súťažných podkladov] dní od prevzatia Staveniska B;
14. SO 03 Rekonštrukcia lôžkovej časti NsP: VZT a klimatizácia, technologické zariadenia, osadené a namontované technologické zariadenia - najneskôr do [DOPLNÍ UCHÁDZAČ v súlade s vyplnenou prílohou 8 súťažných podkladov] dní od prevzatia Staveniska B;
15. SO 03 Rekonštrukcia lôžkovej časti NsP: Nášľapné vrstvy podláh - ukončenie pokládky plôch - najneskôr do [DOPLNÍ UCHÁDZAČ v súlade s vyplnenou prílohou 8 súťažných podkladov] dní od prevzatia Staveniska B;
16. SO 03 Rekonštrukcia lôžkovej časti NsP: Ukončenie 100% rozsahu stavebných prác na SO 03 (stavebná časť + profesie, vrátane dokladov ku kolaudácii) - najneskôr do [DOPLNÍ UCHÁDZAČ v súlade s vyplnenou prílohou 8 súťažných podkladov] dní od prevzatia Staveniska B;
17. SO 03 Rekonštrukcia lôžkovej časti NsP: Ukončenie 100% prác na PS 01 EPS - Elektrická požiarna signalizácia (časť pre SO 03), vrátane dokladov ku kolaudácii - najneskôr do [DOPLNÍ UCHÁDZAČ v súlade s vyplnenou prílohou 8 súťažných podkladov] dní od prevzatia Staveniska B;
18. SO 03 Rekonštrukcia lôžkovej časti NsP: Ukončenie 100% prác na PS 02 HSP - Hlasová signalizácia požiaru (časť pre SO 03), vrátane dokladov ku kolaudácii - najneskôr do [DOPLNÍ UCHÁDZAČ v súlade s vyplnenou prílohou 8 súťažných podkladov] dní od prevzatia Staveniska B;
19. SO 03 Rekonštrukcia lôžkovej časti NsP: Ukončenie 100% prác na PS 03 Technológia výťahov a plošín (V5) (časť pre SO 03), vrátane dokladov ku kolaudácii - najneskôr do [DOPLNÍ UCHÁDZAČ v súlade s vyplnenou prílohou 8 súťažných podkladov] dní od prevzatia Staveniska B;
20. SO 03 Rekonštrukcia lôžkovej časti NsP: Ukončenie 100% prác na PS 04 MaR - Meranie a regulácia (časť pre SO 03), vrátane dokladov ku kolaudácii - najneskôr do [DOPLNÍ UCHÁDZAČ v súlade s vyplnenou prílohou 8 súťažných podkladov] dní od prevzatia Staveniska B;
21. SO 05 Energoblok - Ukončenie prác v rozsahu pre štádium „Shell and Core“ – najneskôr do [DOPLNÍ UCHÁDZAČ v súlade s vyplnenou prílohou 8 súťažných podkladov] dní od prevzatia Staveniska A;
22. SO 06 Komunikácie a spevnené plochy: Komunikácie - ukončenie realizácie 1. vrstvy asfaltu - najneskôr do [DOPLNÍ UCHÁDZAČ v súlade s vyplnenou prílohou 8 súťažných podkladov] dní od prevzatia Staveniska A;
23. SO 06 Komunikácie a spevnené plochy: Komunikácie - ukončenie realizácie 100% rozsahu - najneskôr do [DOPLNÍ UCHÁDZAČ v súlade s vyplnenou prílohou 8 súťažných podkladov] dní od prevzatia Staveniska A;
24. SO 07 Silnoprúdové rozvody: 07.1 VN Prípojka - Ukončenie prác v rozsahu pre štádium „Shell and Core“ – najneskôr do [DOPLNÍ UCHÁDZAČ v súlade s vyplnenou prílohou 8 súťažných podkladov] dní od prevzatia Staveniska A;
25. SO 07 Silnoprúdové rozvody: 07.2 Trafostanica - Ukončenie prác – najneskôr do [DOPLNÍ UCHÁDZAČ v súlade s vyplnenou prílohou 8 súťažných podkladov] dní od prevzatia Staveniska A;
26. SO 08 Slaboprúdová prípojka - Ukončenie prác v rozsahu pre štádium „Shell and Core“ – najneskôr do [DOPLNÍ UCHÁDZAČ v súlade s vyplnenou prílohou 8 súťažných podkladov] dní od prevzatia Staveniska A;
27. SO 09 Areálový vodovod - Ukončenie prác v rozsahu pre štádium „Shell and Core“ – najneskôr do [DOPLNÍ UCHÁDZAČ v súlade s vyplnenou prílohou 8 súťažných podkladov] dní od prevzatia Staveniska A;
28. SO 10 Areálová kanalizácia - Ukončenie prác v rozsahu pre štádium „Shell and Core“ – najneskôr do [DOPLNÍ UCHÁDZAČ v súlade s vyplnenou prílohou 8 súťažných podkladov] dní od prevzatia Staveniska A;
29. SO 11 Areálový plynovod - Ukončenie prác v rozsahu pre štádium „Shell and Core“ – najneskôr do [DOPLNÍ UCHÁDZAČ v súlade s vyplnenou prílohou 8 súťažných podkladov] dní od prevzatia Staveniska A;
30. Ukončenie stavebných prác na Diele (všetky SO a PS) – najneskôr do [DOPLNÍ UCHÁDZAČ v súlade s vyplnenou prílohou 8 súťažných podkladov] dní od prevzatia Staveniska A.

(„**Míľniky**“)

Zmluvné strany sa dohodli, že Objednávateľ potvrdí Zhotoviteľovi splnenie jednotlivých Míľnikov písomnými protokolmi.

* 1. Zmluvné strany sa dohodli, že vykonanie Diela bude Zhotoviteľ realizovať na základe Časového harmonogramu. Pre vylúčenie pochybností platí, že Lehoty výstavby sa s prihliadnutím na bod 5.3 nižšie nemôžu predlžovať. Míľniky je možné predlžovať v súlade s bodom 5.4 nižšie.
  2. Pokiaľ Objednávateľovi vzniknú akékoľvek škody z dôvodu nedodržania odsúhlaseného Časového harmonogramu, Zhotoviteľ je plne zodpovedný za tieto škody a je povinný nahradiť Objednávateľovi tieto škody v plnej výške vrátane ušlého zisku, úhrady uplatnených zmluvných pokút, dodatočných nákladov a strát Objednávateľa plynúcich z nedodržania Časového harmonogramu. Pre vylúčenie pochybností sa jedná najmä, nie však výlučne, o nahradenie plnej sumy poskytnutých Prostriedkov mechanizmu, ktoré boli medzičasom uhradené Zhotoviteľovi podľa tejto Zmluvy v súlade s bodom 18.2 tejto Zmluvy, a to v nadväznosti na bod 4.11 Zmluvy o poskytnutí prostriedkov mechanizmu, podľa ktorého platí „*Ak Prijímateľ’* (Objednávateľ) *predloží Vykonávateľovi (*Ministerstvo zdravotníctva Slovenskej republiky) *Preberací protokol o splnení míľnika POO - PROTOKOL O SPLNENÍ MÍĽNIKA POO pre štádium Diela „Shell AND Core“ (Príloha č. 6 Zmluvy) a PROTOKOL O SPLNENÍ MÍĽNIKA POO - Dielo v štádiu Full Fit Out (Príloha č. 7 Zmluvy) k Projektu****neskôr ako 30. júna 2026, Vykonávateľ’ je oprávnený odstúpiť’****od Zmluvy z dôvodu podstatného porušenia Zmluvy podľa čl. 11 VZP****a požadovať' vrátenie všetkých poskytnutých Prostriedkov mechanizmu****na základe Zmluvy. Ak Prijímateľ’ predloží Vykonávateľovi PROTOKOL O ODOVZDANÍ A PREVZATÍ DIELA (Príloha č. 8 Zmluvy) k Projektu****neskôr ako 31. decembra 2028, Vykonávateľ’ je oprávnený odstúpiť'****od Zmluvy z dôvodu podstatného porušenia Zmluvy podľa čl. 11 VZP****a požadovať’ vrátenie všetkých poskytnutých Prostriedkov mechanizmu****na základe Zmluvy.“.*
  3. Ak sa Zhotoviteľ dostane do omeškania s plnením termínov uvedených v Časovom harmonograme (okrem Lehôt výstavby), odovzdá revidovaný Časový harmonogram na odsúhlasenie Objednávateľovi spolu so sprievodnou správou, v ktorej popíše revidované metódy, ktoré chce na vlastné náklady a nebezpečenstvo uskutočniť, aby urýchlil postup a ukončil práce v Lehotách výstavby, vždy, keď predchádzajúci Časový harmonogram nesúhlasí so skutočným postupom prác pri realizácii Diela. Objednávateľ je oprávnený odmietnuť schválenie revidovaného Časového harmonogramu. Ak Objednávateľ schválenie revidovaného Časového harmonogramu neodmietne, revidovaný Časový harmonogram písomne odsúhlasí alebo vráti Zhotoviteľovi so svojimi odôvodnenými pripomienkami do troch (3) pracovných dní od jeho obdržania. Zhotoviteľ zapracuje prípadné pripomienky do troch (3) pracovných dní od ich obdržania a predloží upravenú verziu revidovaného Časového harmonogramu Objednávateľovi na konečné odsúhlasenie.
  4. Aktualizáciou Časového harmonogramu / revidovaného Časového harmonogramu podľa bodu 5.4 Zmluvy nie je Objednávateľov nárok na zmluvnú pokutu dotknutý.
  5. Lehoty a termíny uvedené v Časovom harmonograme sa predĺžia:
     1. na základe vzájomnej písomnej dohody Zmluvných strán; alebo
     2. na základe výskytu Prípadu vyššej moci, ktorý má nepriaznivý vplyv na možnosť dodržať príslušné lehoty a termíny podľa Časového harmonogramu, pričom v takom prípade sa príslušné lehoty a termíny podľa Časového harmonogramu (okrem Lehôt výstavby, ktoré nie je možné predlžovať) predĺžia o počet dní zodpovedajúci časovému obdobiu, počas ktorého trval Prípad vyššej moci, ktorý nebolo možné zmierniť primeranými náhradnými opatreniami dotknutej Zmluvnej strany; pre vylúčenie pochybností, Časový harmonogram sa podľa pravidiel predĺži, iba ak sa z dôvodu Prípadu vyššej moci oneskorí Časový harmonogram o viac ako tri (3) pracovné dni (t. j. takéto oneskorenie je už zahrnuté v Časovom harmonograme bez ďalšieho vplyvu na lehoty a termíny v ňom uvedené).
  6. Ak sa v rovnakom období vyskytne viac dôvodov na predĺženie lehôt podľa tohto článku (t.j. ak sa tieto dôvody navzájom prekrývajú), potom sa príslušné lehoty a termíny v Časovom harmonograme predĺžia o počet dní oneskorenia, ktoré trvalo najdlhšie.
  7. Akékoľvek zmeny termínov uvedených v Časovom harmonograme (s výnimkou Lehôt výstavby, ktoré nie je možné predlžovať) sú možné len za podmienky dodržania pravidiel stanovených v Zákone o verejnom obstarávaní.

# realizácia diela

* 1. Zhotoviteľ sa zaväzuje vykonať a dokončiť Dielo vo vlastnom mene, na vlastnú zodpovednosť a nebezpečenstvo v súlade s touto Zmluvou vrátane jej Príloh, Časovým harmonogramom, Projektovou dokumentáciou, Povoleniami, Výkazom výmer a s platnými a záväznými právnymi predpismi a technickými normami tak, aby Dielo bolo spôsobilé na vydanie právoplatného kolaudačného rozhodnutia. Zhotoviteľ je povinný odstrániť prípadné vady Diela podľa tejto Zmluvy. Zmluvné strany sa dohodli, že v prípade rozporu má prednosť výkresová časť Projektovej dokumentácie pred Výkazom výmer.
  2. V prípade ak Zhotoviteľ vykoná Dielo v rozpore s Povoleniami alebo právnymi predpismi Slovenskej republiky, zaväzuje sa znášať akékoľvek a všetky následné pokuty a/alebo sankcie stanovené príslušnými orgánmi, v plnom rozsahu uhradiť za Objednávateľa uložené pokuty a/alebo sankcie a zároveň odškodniť Objednávateľa za všetky súvisiace škody, ktoré mu v dôsledku takéhoto konania vzniknú.
  3. Zhotoviteľ sa zaväzuje vykonať všetky činnosti a práce potrebné na vykonanie a Dokončenie Diela podľa tejto Zmluvy a všetky činnosti a práce, ktoré (aj keď nie sú uvedené v tejto Zmluve) sú potrebné na vykonanie a Dokončenie Diela a to najmä:
     1. zabezpečenie opatrení potrebných na neporušenie akýchkoľvek inžinierskych sietí počas vykonávania Diela. Zhotoviteľ je pred začatím výkopových prác alebo iných prác, ktoré by mohli ohroziť jednotlivé podzemné alebo nadzemné vedenia povinný oboznámiť sa s umiestnením všetkých existujúcich sietí. Zhotoviteľ pred začatím prác písomne požiada vlastníkov, správcov alebo prevádzkovateľov týchto sietí o ich lokalizáciu/vytýčenie a v prípade podzemných vedení vyhotoví ručne kopané sondy v potrebnom rozsahu. Náklady spojené s vytyčovaním a vysondovaním sietí znáša Zhotoviteľ. Zhotoviteľ je zodpovedný za všetky škody spôsobené ním alebo jeho Subdodávateľmi počas výkonu prác na týchto zariadeniach a takéto škody musí na vlastné náklady odstrániť k plnej spokojnosti Objednávateľa a Dozoru Objednávateľa, do doby ním určenej na ich odstránenie. Zhotoviteľ je povinný urobiť všetky opatrenia a splniť všetky oprávnené požiadavky oprávnených orgánov, vlastníkov a prevádzkovateľov podzemných vedení, a zariadení súvisiace s ich odstránením, prípadnou prekládkou a znovuzriadením všetkých inžinierskych sietí. Náklady na tieto práce znáša Zhotoviteľ;
     2. vykonanie a Dokončenie Diela riadne a odborne a v súlade so všetkými príslušnými predpismi (vrátane predpisov o ochrane zdravia a bezpečnosti pri práci);
     3. zabezpečenie všetkých opatrení potrebných na riadne vykonanie a Dokončenie Diela použitím kvalitných materiálov. Zhotoviteľ sa zaväzuje použiť na vykonanie Diela len také materiály a zariadenia, ktoré majú platné certifikáty kvality a spĺňajú podmienky kladené na stavebné materiály daného typu príslušnými všeobecne záväznými právnymi predpismi a technickými normami. Zhotoviteľ nepoužije žiadne materiály, zariadenia, technológie alebo technické riešenia, ktoré by boli odlišné od Projektovej dokumentácie a Výkazu výmer, pokiaľ takáto zmena nebude najskôr písomne schválená Dozorom Objednávateľa zápisom v stavebnom denníku v súlade s podmienkami dohodnutými v tejto Zmluve. Pokiaľ na niektorú dodávku alebo jej časti neboli dohodnuté osobitné technické podmienky pre voľbu materiálov a výrobkov určených k vykonaniu Diela, musia dosahovať vlastnosti a technické a technologické parametre určené Projektovou dokumentáciou, Výkazom výmer, technickými normami a príslušnými právnymi predpismi;
     4. zabezpečenie a vykonávanie všetkých organizačných a technologických opatrení na riadne vykonanie Diela;
     5. uskutočnenie primeraných opatrení pri vykonávaní prác produkujúcich hluk, prach alebo iné častice, aby tieto práce v čo možno najmenšej možnej miere zasahovali do riadnej prevádzky Zdravotníckeho zariadenia alebo obmedzovali prevádzku Zdravotníckeho zariadenia, alebo neprimerane zhoršovali okolie Staveniska;
     6. vykonanie všetkých prác, dodávok a služieb súvisiacich s opatreniami na zabezpečenie ochrany osôb a majetku (najmä chodcov a vozidiel na Stavenisku a okolo neho);
     7. uskutočnenie opatrení na dočasnú ochranu a zachovanie stavieb a budov na Stavenisku a v jeho okolí, opatrení na ochranu a zabezpečenie strojov a materiálov na Stavenisku a v jeho okolí, ak sú ovplyvnené vykonávaním Diela na Stavenisku alebo v jeho okolí;
     8. zber, skladovanie a likvidácia odpadov v súlade s platnými zákonmi a ostatými predpismi;
     9. uvedenie všetkých stavebných povrchov ovplyvnených vykonávaním Diela do pôvodného stavu (komunikácie, chodníky, priekopy, priechody atď.);
     10. plnenie všetkých podmienok a požiadaviek stanovených v Povoleniach alebo v akýchkoľvek iných dokumentoch a povoleniach vydaných príslušnými orgánmi v súvislosti s Dielom;
     11. denné upratovanie/čistenie Staveniska a nepretržité upratovanie/čistenie priľahlých komunikácií, vrátane odstraňovania nečistoty a škôd (ak sú tieto škody spôsobené v súvislosti s vykonávaním Diela Zhotoviteľom alebo akýmkoľvek Subdodávateľom);
     12. umožnenie výkonu Dozoru Objednávateľa podľa tejto Zmluvy a príslušných právnych predpisov.
  4. V súvislosti s vykonávaním Diela nesmie Zhotoviteľ znečistiť ani spôsobiť takú škodlivú kontamináciu Staveniska / Pozemkov, ktoré by mohli brániť alebo obmedziť použitie Staveniska / Pozemkov v súlade s platnými právnymi predpismi, zdravotnými a bezpečnostnými predpismi (vrátane akýchkoľvek právnych predpisov Európskej únie a prijatých zákonných, technických alebo vedeckých štandardov) („**Znečistenie**“). Zhotoviteľ použije iba také materiály, látky a spôsoby vykonania Diela, ktoré nie sú nebezpečné pre životné prostredie. Ak dôjde v súvislosti s vykonávaním Diela k akémukoľvek Znečisteniu Staveniska / Pozemkov, ktoré nezavinil Objednávateľ, je Zhotoviteľ povinný také Znečistenie na vlastné náklady odstrániť. V prípade, že Znečistenie Staveniska / Pozemkov má za následok vyvodenie zodpovednosti voči Objednávateľovi, alebo ak sa vyžaduje, aby Objednávateľ znášal akékoľvek náklady v súvislosti s odstránením tohto Znečistenia, alebo zaplatil akúkoľvek pokutu uloženú príslušnými orgánmi, v takom prípade sa Zhotoviteľ zaväzuje odškodniť Objednávateľa za takéto náklady/pokuty, pokiaľ Znečistenie nebolo spôsobené Objednávateľom.
  5. Zhotoviteľ zabezpečí akékoľvek stroje, vozidlá, zariadenia a ďalšie veci potrebné na vykonanie a Dokončenie Diela.
  6. Pri plnení svojich povinností je Zhotoviteľ zodpovedný za konanie alebo omeškanie ktoréhokoľvek Subdodávateľa, jeho zástupcov alebo zamestnancov tak, akoby išlo o konanie alebo omeškanie Zhotoviteľa.
  7. Objednávateľ poskytne Zhotoviteľovi primeranú súčinnosť nevyhnutne potrebnú na vykonanie Diela.
  8. Zhotoviteľ je povinný Objednávateľovi v dostatočnom časovom predstihu, minimálne dvadsaťjeden (21) kalendárnych dní vopred, písomne oznámiť termín a dĺžku plánovaného odstavenia médií (voda, kanalizácia, medicinálne plyny, elektro a pod). Objednávateľ písomne buď potvrdí Zhotoviteľom predložený návrh odstavenia alebo v odôvodnených prípadoch navrhne alternatívny termín a dĺžku odstávky (bez písomného súhlasu Objednávateľa nie je možné odstavenie médií zo strany Zhotoviteľa realizovať). V okamihu vykonania odstávky musí byť prítomný oprávnený zástupca Objednávateľa a odstávka nemá vplyv na Lehoty výstavby.
  9. Materiály, stavebné diely a výrobky zabezpečované Zhotoviteľom musia byť dokladované certifikátmi zhody podľa Zákona o stavebných výrobkoch. Zhotoviteľ vykoná počas realizácie Diela na vlastné náklady všetky skúšky, kontroly a merania, použitých stavebných dielov, materiálov, výrobkoch ako aj stavebných častí Diela Materiály, stavebné diely a výrobky zabezpečované Zhotoviteľom, ktoré certifikáty zhody nebudú mať, resp. nebudú zodpovedať zmluvným a požadovaným skúškam, je Zhotoviteľ povinný na vlastné náklady odstrániť a nahradiť bezchybnými. Z tohto titulu vzniknuté škody znáša Zhotoviteľ.
  10. **Monitorovanie realizácie Diela:**
      1. Objednávateľ a/alebo Dozor Objednávateľa sú oprávnení monitorovať a kontrolovať zhotovovanie Diela na Stavenisku, za podmienok, že (i) budú dodržiavať predpisy a pravidlá bezpečnosti a ochrany zdravia, a (ii) ich prítomnosť na Stavenisku nebude prerušovať alebo brániť uskutočňovaniu Diela. Objednávateľ a Dozor Objednávateľa sú oprávnení žiadať od Zhotoviteľa informácie o akýchkoľvek skutočnostiach týkajúcich sa predmetu tejto Zmluvy.
      2. Dozor Objednávateľa je oprávnený uplatňovať právomoci, ktoré mu prislúchajú tak, ako sú uvedené v Zmluve o poskytovaní služieb dozoru a/alebo ako to vyplýva z tejto Zmluvy a/alebo ako to vyplýva z právnych predpisov.
      3. Zhotoviteľ je povinný zúčastňovať sa pravidelných kontrolných dní Objednávateľa za účasti Objednávateľa, Dozoru Objednávateľa, Zhotoviteľa a Stavbyvedúceho. V rámci kontrolných dní je Objednávateľ a/alebo Dozor Objednávateľa oprávnený vykonávať priebežnú kontrolu realizácie Diela aj nad rámec kontrol stavebného denníka (najmä, nie však výlučne či je Dielo realizované v súlade s touto Zmluvou, Projektovou dokumentáciou, Výkazom Výmer, Povoleniami, právnymi predpismi a technickými normami a pod.), k čomu je Zhotoviteľ povinný poskytnúť svoju súčinnosť. Zhotoviteľ vykoná neodkladné opatrenia na odstránenie zistených vád a odchýlok.
      4. Objednávateľ a/alebo Dozor Objednávateľa konajúci v mene Objednávateľa je oprávnený vydávať Zhotoviteľovi záväzné pokyny, ktoré môžu byť potrebné pre realizáciu Diela a/alebo pre odstránenie akýchkoľvek vád. Zhotoviteľ je povinný dodržiavať pokyny a rozhodnutia Objednávateľa a/alebo Dozoru Objednávateľa počas celej doby trvania Zmluvy.
      5. Ak Zhotoviteľ považuje pokyny Dozoru Objednávateľa za neoprávnené alebo neúčelné, musí uplatniť svoje výhrady zápisom v stavebnom denníku. Pokyny musí na opätovné požiadanie Dozoru Objednávateľa a po predchádzajúcom písomnom schválení Objednávateľa vykonať, pokiaľ nie sú v rozpore s príslušnými technologickými postupmi, alebo neodporujú právnym predpisom alebo nariadeniam miestnej alebo štátnej správy.
  11. Zhotoviteľ predloží Objednávateľovi na schválenie kontrolný a skúšobný plán Diela v súlade s § 12 ods. 1 písm. a) bod 3 a § 13 Zákona o verejných prácach („**Kontrolný a skúšobný plán**“). V Kontrolnom a skúšobnom pláne budú uvedené všetky plánované skúšky a početnosť skúšok, ktoré sa majú na stavbe Diela vykonať pre príslušný stavebný a/alebo technologický proces, ktorým Zhotoviteľ deklaruje spôsob zabezpečenia kvality Diela a jeho funkčnosť. Kontrolný a skúšobný plán musí obsahovať rozsah a postup vykonávania skúšok.
  12. Kontrolný a skúšobný plán je Zhotoviteľ povinný predložiť Objednávateľovi na schválenie najneskôr tridsať (30) dní pred začatím realizácie stavebných prác na Diele alebo do tridsiatich (30) dní odo dňa doručenia písomnej výzvy Objednávateľa. Kontrolný skúšobný plán preskúma Dozor Objednávateľa spolu s Objednávateľom. Dozor Objednávateľa oznámi Zhotoviteľovi svoje prípadné námietky ku Kontrolnému skúšobnému plánu alebo ho schváli v lehote do pätnástich (15) dní od jeho predloženia; márnym uplynutím tejto lehoty sa má za to, že Dozor Objednávateľa znenie Kontrolného a skúšobného plánu schválil v Zhotoviteľom predloženom znení. Kontrolný a skúšobný plán sa v schválenom znení odovzdá Objednávateľovi.
  13. Na zabezpečenie vykonania funkčných skúšok je Zhotoviteľ povinný poskytnúť na svoje náklady všetku dokumentáciu, zariadenia, pohonné hmoty, spotrebný materiál, prístroje, pracovné sily, materiály a vhodne kvalifikovaný a skúsený personál tak, ako je to potrebné pre náležité vykonanie skúšok. Objednávateľ poskytne pri vykonávaní funkčných skúšok Zhotoviteľovi z jeho strany potrebnú súčinnosť podľa opodstatnených požiadaviek Zhotoviteľa, ktoré mu musia byť oznámené najneskôr päť (5) pracovných dní pred plánovaným termínom vykonania skúšok.
  14. Zhotoviteľ je povinný spolu vypracovaním Kontrolného a skúšobného plánu podľa bodu 6.11 vyššie spracovať a predložiť Objednávateľovi na schválenie aj plán komplexných a funkčných skúšok všetkých zariadení Diela a úspešne vykonať komplexné a funkčné skúšky všetkých zariadení Diela tak, aby bola zabezpečená nadväznosť inštalovaných systémov a objektu (Diela) ako funkčného celku a následne vyhotoviť protokol o týchto skúškach. Ustanovenia bodov 6.11 až 6.13 vyššie sa použijú primerane.
  15. O vykonaných komplexných a funkčných skúškach sa vyhotovuje písomný protokol („**Protokol o vykonaní funkčnej skúšky**“), v ktorom sa popíše priebeh funkčných skúšok a ich výsledky s uvedením prípadných nedostatkov zistených v priebehu komplexnej a funkčnej skúšky. Protokol o vykonaní funkčnej skúšky podpisuje Zhotoviteľ, Dozor Objednávateľa a Objednávateľ.

# cena diela a platobné podmienky

* 1. Objednávateľ zaplatí Zhotoviteľovi za riadne a úplné vykonanie a Odovzdanie Diela vrátane odstránenia akýchkoľvek vád Diela a splnenia ďalších povinností podľa tejto Zmluvy odmenu, ktorá je dohodnutá vo výške **[DOPLNÍ UCHÁDZAČ] EUR** **bez DPH** („**Cena Diela**“). K Cene Diela sa bude v rozsahu stanovenom príslušnými právnymi predpismi aplikovať príslušná DPH, pokiaľ nie je ďalej uvedené inak.
  2. Zhotoviteľ pred podpisom Zmluvy zvážil a odborne posúdil všetky riziká spojené s realizáciou Diela, zobral do úvahy rozsah potrebných materiálov, prác, služieb a iných činností potrebných k úplnému zhotoveniu a Odovzdaniu Diela ako celku v zmysle tejto Zmluvy vrátane jej Príloh a zahrnul ich do Ceny Diela. Cena Diela predstavuje úplnú a paušálnu odmenu a zahŕňa všetky náklady, ktoré Zhotoviteľ mohol a mal predpokladať na účely tejto Zmluvy. Cena Diela zahŕňa všetky a akékoľvek náklady, ktoré Zhotoviteľovi a/alebo jeho Subdodávateľom vzniknú pri realizácii Diela alebo v súvislosti s realizáciou Diela. V Cene Diela sú rovnako zahrnuté všetky práce, výkony a dodávky, ktoré patria k úplnému zhotoveniu a Odovzdaniu Diela v zmysle tejto Zmluvy vrátane jej Príloh. Zhotoviteľ nemá nad rámec dohodnutej Ceny Diela právo na náhradu ďalších nákladov, a to najmä (nie však výlučne) na:
     1. všetky materiálové, dopravné a vedľajšie materiálové náklady, príslušenstvo, stroje, prístroje, nástroje a stavebné pomocné materiály, ktoré sú potrebné na vykonanie prác, náklady na bezpečnosť majetku a náklady na dočasné napojenie elektriny, vody a kanalizácie, telefónneho a iného dočasného spojenia výlučne pre účely zhotovovania Diela, (ktoré zriadi a odstráni Zhotoviteľ) a to vrátane nákladov na ich prevádzku výlučne na účely zhotovovania Diela, náklady na zabezpečenie bezpečnosti a ochrany zdravia pri práci podľa príslušných predpisov (BOZP);
     2. náklady na vyloženie a skladovanie materiálov;
     3. náklady na zhotovenie a údržbu informačnej tabule po dobu odo dňa prevzatia Staveniska v súlade s touto Zmluvou až do Dokončenia Diela a jej následnú likvidáciu. Informačná tabuľa bude umiestnená na ľahko viditeľnom mieste, bude mať rozmer minimálne 1 m x 1 m a bude obsahovať text s názvom stavby, obchodné meno Objednávateľa, meno projektanta, obchodné meno Zhotoviteľa, termíny začatia a Dokončenia Diela, meno zodpovedného Stavbyvedúceho ako aj prípadné ďalšie informácie požadované všeobecne záväznými právnymi predpismi;
     4. všetky mzdové a vedľajšie mzdové náklady Zhotoviteľa a jeho Subdodávateľov, náklady na pracovníkov, dane, odvody, náklady na nadčasy, odmeny, cestovné a iné vedľajšie výdaje výlučne na strane Zhotoviteľa a jeho Subdodávateľov;
     5. náklady na všetky bezpečnostné opatrenia do doby prevzatia Dokončeného Diela Objednávateľom, náklady na zabezpečenie dokladovej časti v piatich vyhotoveniach, vrátane elektronickej formy, a to v slovenskom jazyku, a to konkrétne v prípade zmien Diela projekty skutočného vyhotovenia, ďalej certifikáty, doklady o odvoze a likvidácii stavebnej sute, revízne správy, záručné listy v kópii, doklady o vykonaní tlakových a tesnostných skúšok, návody na obsluhu a údržbu technologických zariadení, návody na údržbu a použitie výplňových konštrukcií, doklady a certifikáty na akúkoľvek časť Diela, pokiaľ sa takéto doklady v súlade so všeobecne záväznými právnymi predpismi alebo technickými normami a stavebným konaním vyžadujú;
     6. náklady na vypratanie Staveniska a odvoz stavebného odpadu a sute, prípadné náklady na geodetické vytýčenie pre účely vytyčovania realizácie Diela a porealizačné geodetické zameranie stavby Diela;
     7. náklady na poistenie Diela;
     8. náklady spojené s dovozom materiálov a výrobkov zo zahraničia (vrátane colných a iných poplatkov), dopravných nákladov, certifikácie výrobkov a materiálov;
     9. náklady na vykonanie všetkých potrebných skúšok k realizácií, prevádzke a Odovzdaniu Diela;
     10. náklady na dodávku vody, elektrickej energie, plynu a pod. na Stavenisku;
     11. náklady na ochranu a stráženie Staveniska,
     12. náklady na Bankovú záruku počas realizácie Diela a Garančnú bankovú záruku;
     13. náklady na zriadenie ochranného koridoru pre chodcov a náklady na zriadenie zariadenia Staveniska a jeho likvidáciu;
     14. náklady na projekt dočasného dopravného značenia, ak bude potrebný pre realizáciu Diela alebo jeho časti a náklady na zriadenie mobilných chemických suchých WC;
     15. náklady na osadenie statických terčov pre kontrolu statickej stability susedných objektov, ak tak pri uskutočnení Diela určia projektant a/alebo Dozor Objednávateľa;
     16. náklady za dočasné zábery a rozkopávky verejných priestranstiev (chodníky, komunikácie);
     17. náklady na pravidelné čistenie komunikácií, ak došlo k ich znečisteniu stavebnými a/alebo dopravnými mechanizmami Zhotoviteľa a/alebo Subdodávateľov pri zhotovovaní Diela a náklady na prípadné proti prašné opatrenia;
     18. akékoľvek náklady na školenia a zaučenie prevádzkového technika (technikov) počas kompletizačných prác technológie a príprav na skúšky;
     19. náklady na vypracovanie plánu a vykonanie komplexných a funkčných skúšok všetkých zariadení Diela, nadväznosti inštalovaných systémov a Diela ako funkčného celku;
     20. náklady spojené s prípadným prenájmom nehnuteľností potrebných na zriadenie Staveniska;
     21. náklady spojené s požadovaným stiahnutím, uložením a vrátením ornice na Stavenisko;
     22. akékoľvek iné náklady, ktoré vzniknú Zhotoviteľovi pri realizácii Diela podľa Zmluvy, s výnimkou nákladov Zhotoviteľa, ktorých preplatenie Objednávateľom predpokladá táto Zmluva.
  3. Cena Diela je stanovená na základe Výkazu výmer na podklade Projektovej dokumentácie s tým, že v jednotlivých položkách Výkazu výmer sú zakalkulované všetky náklady spojené s realizáciou Diela, vrátane tých, ktoré nie sú výslovne uvedené vo Výkaze výmer, avšak sú nutnou súčasťou alebo príslušenstvom jednotlivých položiek podľa tejto Zmluvy vrátane jej Príloh a podľa technickej špecifikácie uvedenej v Projektovej dokumentácii. Jednotkové ceny sú považované za konečné a platné počas celej doby realizácie Diela. Jednotkové ceny sú pevné a má sa za to, že pokrývajú všetky aj súvisiace náklady a výdavky za uvedenú položku, i keď to nie je v opise položky podrobne vyšpecifikované.
  4. Zhotoviteľ vyhlasuje, že získal všetky potrebné informácie na realizáciu Diela podľa tejto Zmluvy a v ponúknutej Cene Diela ich zohľadnil. Zhotoviteľ vyhlasuje, že Cenu Diela považuje za správnu a dostatočnú. Zhotoviteľ súhlasí s prevzatím úplnej zodpovednosti za riadne a včasné Dokončenie Diela za ním ponúknutú Cenu Diela, s výnimkou aplikácie článku 9 tejto Zmluvy. Zmluvné strany sa dohodli, že v prípade, ak sa niektoré práce podľa Výkazu výmer nevykonajú alebo vykonajú v menšom rozsahu, Zhotoviteľ tieto nevykonané práce nebude Objednávateľovi fakturovať.
  5. Zmluvné strany sa dohodli, že Zhotoviteľ nie je bez predchádzajúceho písomného súhlasu Objednávateľa oprávnený postúpiť akúkoľvek pohľadávku voči Objednávateľovi na tretiu osobu. Zmluvné strany sa tiež dohodli, že Zhotoviteľ nie je oprávnený jednostranne započítať akúkoľvek svoju pohľadávku voči pohľadávke Objednávateľa.
  6. Zmluvné strany sa dohodli, že Objednávateľ uhradí príslušnú časť Ceny Diela na základe mesačných faktúr vystavených Zhotoviteľom vždy po ukončení kalendárneho mesiaca na základe reálne vykonaných a Objednávateľom prevzatých prác uskutočnených v danom kalendárnom mesiaci, pričom podkladom pre každú vystavenú faktúru budú Súpisy vykonaných prác za príslušný kalendárny mesiac, potvrdené oboma Zmluvnými stranami v súlade s bodom 7.7 tohto článku.
  7. Podmienky fakturácie:
     1. Zhotoviteľ je oprávnený fakturovať iba skutočne vykonané práce;
     2. prílohou faktúry musí byť Kontrolný a skúšobný plán schválený a podpísaný Objednávateľom, resp. súpis Objednávateľom schválených kontrolných a skúšobných plánov v rozsahu fakturovaných prác za príslušný mesiac a vážne lístky vzniknutých odpadov z legálnych skládok odpadov disponujúcich platnými povoleniami spolu s fotokópiou povolení týchto skládok odpadov za príslušné fakturačné obdobie;
     3. faktúra musí byť dokladovaná všetkými Súpismi vykonaných prác, ktoré budú písomne odsúhlasené oboma Zmluvnými stranami priebežne počas doby realizácie Diela, a to vždy za každý kalendárny mesiac plnenia v súlade s týmto článkom Zmluvy;
     4. súpis vykonaných prác za príslušný kalendárny mesiac je Zhotoviteľ povinný predkladať Objednávateľovi najneskôr do prvého (1.) pracovného dňa nasledujúceho kalendárneho mesiaca. K súpisu vykonaných prác za príslušný kalendárny mesiac bude vždy priložený zisťovací protokol. Objednávateľ sa musí do desiatich (10) pracovných dní odo dňa doručenia súpisu vykonaných prác vyjadriť k predloženému súpisu vykonaných prác (*„***Súpis vykonaných prác**“).Zhotoviteľ vystaví a doručí faktúru Objednávateľovi so všetkým náležitosťami a prílohami podľa tejto Zmluvy a platných právnych predpisov najneskôr do pätnásteho (15.) dňa nasledujúceho kalendárneho mesiaca, za ktorý sa faktúra vystavuje;
     5. v prípade, ak Objednávateľ preukáže, že sa z objektívnych príčin nemohol k Súpisu vykonaných prác vo vyššie uvedenej lehote vyjadriť, námietky, ktoré by mohol uplatniť voči Súpisu vykonaných prác mu zostávajú zachované;
     6. všetky Súpisy vykonaných prác predložené Zhotoviteľom musia byť členené podľa položiek, množstva a zoznamu prác;
     7. v prípade, že faktúra bude vystavená bez predloženia Súpisov vykonaných prác a/alebo vo výške nad rámec Súpisov vykonaných prác a/alebo nad rámec skutočného rozsahu vykonaných prác a/alebo v rozdielnej výške súm jednotkových položiek prác a dodávok ako uvedených vo Výkaze výmer, a to aj titulom neúmyselného konania/omylu v konaní Zhotoviteľa alebo prílohou faktúry nebude Kontrolný a skúšobný plán, nie je faktúra spôsobilá na jej úhradu (vylúčenie omeškania s úhradou Ceny Diela na strane Objednávateľa) a Objednávateľ je oprávnený v takom prípade vrátiť predmetnú faktúru Zhotoviteľovi na prepracovanie, príp. doplnenie, pričom nová lehota splatnosti faktúry začne plynúť až doručením bezchybnej a úplnej faktúry a súpisov vykonaných prác;
     8. faktúra vrátane Súpisu vykonaných prác a Kontrolného skúšobného plánu ako jej neoddeliteľné prílohy musí spĺňať všetky riadne náležitosti daňového dokladu a musí byť vystavená tak, aby bolo možné vykonať jej vecnú a finančnú kontrolu. Vo faktúre musia byť uvedené informácie súvisiace so spolufinancovaním Diela podľa bodu 1.4 Zmluvy, ktoré Objednávateľ oznámi Zhotoviteľovi. Lehota splatnosti faktúry je šesťdesiat (60) kalendárnych dní odo dňa jej doručenia Objednávateľovi a to za predpokladu, že spĺňa všetky náležitosti a obsahuje všetky prílohy uvedené v tejto Zmluve.
  8. Pre účely tohto článku Zmluvy sa faktúra Zhotoviteľa považuje za zaplatenú okamihom odpísania príslušnej (oprávnenej) peňažnej sumy z účtu Objednávateľa v prospech bankového účtu Zhotoviteľa.
  9. Zhotoviteľ je povinný spolu s predložením faktúry predložiť za účelom fakturácie aj písomné potvrdenie, že má uhradené všetky svoje splatné záväzky voči svojim Subdodávateľom. V prípade ak Zhotoviteľ nepredloží písomné potvrdenie k faktúre ako prílohu v zmysle predchádzajúcej vety, Objednávateľ je oprávnený pozastaviť úhradu faktúry vystavenej Zhotoviteľom, a to až do doby úhrady splatných záväzkov voči Subdodávateľom zo strany Zhotoviteľa, alebo je Objednávateľ oprávnený postupovať podľa bodu 11.14 tejto Zmluvy. Pozastavenie platby zo strany Objednávateľa v súlade s týmto bodom Zmluvy sa nepovažuje za porušenie zmluvy a Objednávateľ sa nedostáva do akéhokoľvek omeškania.
  10. Z dôvodu zníženia administratívnej náročnosti sa Zmluvné strany dohodli na elektronickej fakturácii, t.j. na vydaní a prijatí faktúr v elektronickom formáte (pričom e-faktúra musí byť exportovaná do formátu .pdf v účtovnom systéme Zhotoviteľa, nie prostredníctvom reprografických zariadení, môže byť aj s elektronickým podpisom). Emailový kontakt Objednávateľa pre účely fakturácie: [fakturacia.sn@pentahospitals.sk](mailto:fakturacia.sn@pentahospitals.sk); na každú faktúru žiadame uviesť symbol **EUPOO s VO.**
  11. Pokiaľ Zhotoviteľ, vzhľadom na používané technické a technologické prostriedky, nie je spôsobilý elektronickej fakturácie podľa tohto článku, je povinný zaslať faktúru vystavenú na Objednávateľa na korešpondenčnú adresu: Nemocnica s poliklinikou Spišská Nová Ves, a.s., Jánskeho 1, 052 01 Spišská Nová Ves.
  12. Pre postup Zmluvných strán pri uplatnení platobných podmienok a úhrade Ceny Diela alebo jej časti podľa tejto Zmluvy sa uplatňuje prenos daňovej povinnosti zo Zhotoviteľa (poskytovateľa zdaniteľného plnenia) na Objednávateľa (príjemcu zdaniteľného plnenia) v zmysle § 69 ods. 12 písm. j ) zákona č. 222/2004 Z.z. o dani z pridanej hodnoty v platnom znení. Zhotoviteľ je povinný vystaviť faktúru podľa tejto Zmluvy na sumu bez DPH s doložkou *„Uplatňuje sa prenesenie daňovej povinnosti na objednávateľa* v *zmysle § 69 ods. 12 písm. j)zákona č. 222/2004 Z.z. o dani z pridanej hodnoty* v *platnom znení.“*
  13. Zmluvné strany sa dohodli, že všetky platby realizované v súvislosti s touto Zmluvou budú uskutočňované bezhotovostným platobným prevodom peňažných prostriedkov na účet dotknutej Zmluvnej strany uvedený v príslušnej faktúre, resp. v tejto Zmluve. Objednávateľ má právo skontrolovať, či účet uvedený na príslušnej faktúre, resp. v tejto Zmluve zodpovedá bankovému účtu, ktorý Zhotoviteľ uviedol na oficiálnom webovom sídle Finančného riaditeľstva Slovenskej republiky. V prípade nezrovnalosti v účte ktorý je uvedený na príslušnej faktúre a tejto Zmluve, najmä v prípade, že uvedený účet nie je súčasne zaevidovaný na webovom sídle Finančného riaditeľstva Slovenskej republiky, má Objednávateľ právo faktúru neuhradiť.

# bankové záruky

* 1. Zhotoviteľ je povinný najneskôr ku dňu uzatvorenia (podpisu) Zmluvy odovzdať Objednávateľovi Bankovú záruku.
  2. Objednávateľ je oprávnený použiť Bankovú záruku alebo jej časť v prípade, ak Zhotoviteľ poruší/nesplní niektorú svoju zmluvnú povinnosť podľa tejto Zmluvy a Objednávateľovi voči nemu vznikne nárok a/alebo pohľadávka.
  3. Zhotoviteľ je povinný zabezpečiť, aby Banková záruka bola platná, účinná a neodvolateľná do podpisu Záverečného protokolu v súlade s bodom 13.9 tejto Zmluvy. Ak je Zhotoviteľ v porušení povinnosti podľa predchádzajúcej vety, Objednávateľ nie je povinný platiť žiadne platby Ceny Diela, až kým nedôjde k náprave takéhoto porušenia.
  4. Bankovú záruku (t. j. právo na plnenie vyplývajúce z Bankovej záruky a právo požadovať Bankovú záruku) je Objednávateľ oprávnený voľne (t. j. bez súhlasu Zhotoviteľa) postúpiť na ktorúkoľvek z Pridružených osôb Objednávateľa a/alebo na financujúcu banku Objednávateľa.
  5. Ak Banková záruka bude obsahovať akékoľvek obmedzenie, v dôsledku ktorého by ju nebolo možné plne a voľne postúpiť subjektom uvedeným v bode 8.4 tejto Zmluvy, potom v prípade, ak banka zamýšľané postúpenie odmietne, bude Zhotoviteľ povinný najneskôr do tridsiatich (30) kalendárnych dní od doručenia písomnej výzvy Objednávateľa v mieste a čase uvedenom v takejto výzve poskytnúť postupníkovi uvedenému v tejto písomnej výzve novú bankovú záruku, ktorá bude spĺňať podmienky vyžadované podľa tejto Zmluvy a bude rovnocenná aktuálnej Bankovej záruke („**Nová Banková záruka**“)
  6. Ak Zhotoviteľ: (i) neposkytne Objednávateľovi Novú Bankovú záruku v stanovenej lehote; alebo (ii) v lehote uvedenej v predchádzajúcom bode nezíska súhlas banky s postúpením Bankovej záruky, bude Objednávateľ oprávnený vyčerpať Bankovú záruku a čerpanú sumu si ponechať ako zádržné v hotovosti predstavujúce zábezpeku splnenia záväzkov Zhotoviteľa, ktoré bude voľne postupiteľné podľa bodu 8.4 tejto Zmluvy. Objednávateľ vráti túto zábezpeku Zhotoviteľovi do tridsiatich (30) kalendárnych dní od doručenia Novej Bankovej záruky zamýšľanému postupníkovi.
  7. V prípade využitia Bankovej záruky alebo jej časti Objednávateľom, bude Zhotoviteľ bez zbytočného odkladu povinný doplniť Bankovú záruku do plnej výšky, t.j. 10 % z Ceny Diela bez DPH, a to najneskôr do pätnástich (15) dní od doručenia výzvy Objednávateľa na jej doplnenie. V prípade riadneho ukončenia Zmluvy sa Banková záruka vráti Zhotoviteľovi ku dňu podpísania Záverečného protokolu.
  8. Zhotoviteľ je povinný najneskôr ku dňu podpísania Záverečného protokolu odovzdať Objednávateľovi Garančnú bankovú záruku.
  9. Objednávateľ je oprávnený použiť Garančnú bankovú záruku alebo jej časť v prípade, ak Zhotoviteľ neodstráni vadu Diela identifikovanú počas Záručnej doby a/alebo Osobitnej záručnej doby podľa tejto Zmluvy a Objednávateľovi voči nemu vznikne nárok a/alebo pohľadávka.
  10. Zhotoviteľ je povinný zabezpečiť, aby Garančná banková záruka bola platná, účinná a neodvolateľná po celú Záručnú dobu podľa článku 15, bodu 15.3 tejto Zmluvy (60 mesiacov) plus pätnásť (15) dní. V prípade využitia Garančnej bankovej záruky alebo jej časti Objednávateľom, bude Zhotoviteľ bez zbytočného odkladu povinný doplniť Garančnú bankovú záruku do plnej výšky, t.j. 5 % z Ceny Diela bez DPH, a to najneskôr do pätnástich (15) dní od doručenia výzvy Objednávateľa na jej doplnenie. V prípade riadneho ukončenia Zmluvy sa Banková záruka vráti Zhotoviteľovi do tridsiatich (30) dní po uplynutí Záručnej doby.
  11. Zhotoviteľ je povinný zabezpečiť, aby banka predĺžila platnosť Garančnej bankovej záruky v prípade predĺženia Záručnej doby alebo Osobitnej záručnej doby, spôsobeného neplnením záväzkov Zhotoviteľa voči Objednávateľovi vyplývajúcich zo Zmluvy a to na celú dobu trvania predĺženej Záručnej doby alebo Osobitnej záručnej doby.
  12. O uplatnení si nároku na plnenie z Bankovej záruky alebo Garančnej bankovej záruky voči banke Objednávateľ Zhotoviteľa bezodkladne informuje.

# Zmeny diela

* 1. Objednávateľ je oprávnený navrhnúť vykonanie Zmien kedykoľvek počas realizácie Diela, a to formou (i) pokynu na vykonanie Zmeny podľa zmenového listu; alebo (ii) žiadosťou Objednávateľa o predloženie návrhu na vykonanie Zmeny Zhotoviteľom. Písomný listinný návrh Zhotoviteľa na vykonanie Zmeny bude v takomto prípade uvedený na zmenovom liste Objednávateľa. Vykonanie Zmeny je oprávnený navrhnúť aj Zhotoviteľ. Ak bude Objednávateľ s návrhom Zhotoviteľa na vykonaní Zmeny súhlasiť, písomne potvrdí vykonanie Zmeny podľa návrhu Zhotoviteľa na zmenovom liste pokynom na vykonanie Zmeny.
  2. Zhotoviteľ nie je oprávnený a nesmie vykonávať žiadne zmeny a/alebo úpravy Diela, pokiaľ a kým Objednávateľ nevydá písomný listinný pokyn na vykonanie Zmeny formou zmenového listu.
  3. Zmeny, ktorými dôjde k navýšeniu Ceny Diela je možné robiť len písomnými dodatkami podpísanými oprávnenými zástupcami Objednávateľa a Zhotoviteľa, a to len za predpokladu, že takáto zmena Zmluvy je v súlade so Zákonom o verejnom obstarávaní.
  4. Zhotoviteľ je povinný do desiatich (10) pracovných dní od doručenia žiadosti o predloženie návrhu na vykonanie Zmeny predložiť Objednávateľovi návrh na vykonanie Zmeny, doplnený podľa povahy prípadu príslušnou dokumentáciou, ibaže Zhotoviteľ Objednávateľovi oznámi (s uvedením vysvetlenia), že taká Zmena nie je objektívne uskutočniteľná alebo by mohla spôsobiť poškodenie Diela alebo niektoré jeho časti. Po obdržaní návrhu vykonania Zmeny alebo oznámenia Objednávateľ zruší, zmení alebo potvrdí (pokynom na vykonanie Zmeny na zmenovom liste) svoj zámer vykonať Zmenu. Návrh vykonania Zmeny bude obsahovať minimálne nasledujúce údaje:
     1. opis navrhovaných prác, ktoré treba vykonať, a postup ich vykonania;
     2. návrh Zhotoviteľa na prípadné úpravy Časového harmonogramu, pričom v prípade Zmeny nemôže dôjsť k zmene (predĺženiu) Lehôt výstavby;
     3. ocenený Výkaz výmer a ocenenie položiek Zmeny postupom podľa bodu 9.7 nižšie.

Pokiaľ je niektorý z údajov v návrhu vykonania Zmeny chybný alebo neúplný, je Objednávateľ oprávnený ho vrátiť Zhotoviteľovi bez odkladu na opravu, popr. doplnenie. Zhotoviteľ je povinný v takom prípade bez odkladu predložiť opravený a doplnený návrh vykonania Zmeny.

Každý konečný pokyn Objednávateľa na vykonanie Zmeny bude vydaný Objednávateľom na písomnom zmenovom liste a Zhotoviteľ potvrdí jeho prijatie.

* 1. Zhotoviteľ je povinný vykonať Zmenu podľa pokynu na vykonanie Zmeny a zaistiť, že Zmena bude vyznačená v Projektovej dokumentácii. Zhotoviteľ nie je oprávnený vykonať akúkoľvek Zmenu, dokiaľ mu nebol doručený Objednávateľom písomný pokyn na vykonanie Zmeny.
  2. Zhotoviteľ je povinný viesť všetku evidenciu Zmien, hoci len navrhnutých alebo prejednávaných po celú dobu realizácie Diela.
  3. Zistené a identifikované Zmeny, bude Zhotoviteľ oceňovať nasledovne:
     1. pri položkách Zmien, ktoré sa vyskytnú vo Výkaze výmer, bude Zhotoviteľ používať ceny z tohto Výkazu výmer;
     2. pri položkách Zmien, ktoré sa vo Výkaze výmer nevyskytovali, predloží Zhotoviteľ osobitnú kalkuláciu ceny vyplývajúcu z aktuálne platných cenových hladín stavebných prác, materiálov a výrobkov určených v cenníkovej databáze CENEKON, príp. v inej obdobnej cenníkovej databáze stavebných prác, materiálov a výrobkov,
     3. pri položkách Zmien, ktorých cenu nemožno určiť postupom podľa písm. (a) alebo písm. (b) vyššie, predloží Zhotoviteľ osobitnú kalkuláciu ceny, ktorá bude zohľadňovať obvykle uplatňované ceny v čase realizácie Diela na relevantnom trhu v rámci krajín Európskej únie.
  4. Vplyv Zmeny na Časový harmonogram bude prípadne stanovený podľa najkratších, z technologického pohľadu uskutočniteľných, lehôt na vykonanie Zmeny.
  5. Zmluvné strany sa dohodli, že naviac práce predstavujú práce nad rámec dojednaný v tejto Zmluve, pričom pre vylúčenie pochybností sa má za to, že naviac práce sú výlučne práce neobsiahnuté v Zmluve vrátane jej príloh, Projektovej dokumentácii ani vo Výkaze výmer, a ktoré sú nevyhnutné na realizáciu Diela v súlade s touto Zmluvou („**Naviac práce**“). Za Naviac práce sa nepovažujú také práce a výkony, ktoré Zhotoviteľ pri spracovaní svojej ponuky do Verejného obstarávania mohol a mal z pohľadu svojej odbornosti zakalkulovať do Ceny Diela v rozsahu celého predmetu Zmluvy (t.j. napr. akékoľvek práce a výkony, ktoré je Zhotoviteľ povinný vykonať podľa tejto Zmluvy vrátane jej príloh) a práce, ktoré sú obsahom Projektovej dokumentácie, ale nie sú vyslovene obsiahnuté a zohľadnené vo Výkaze výmer. Takéto práce a výkony je Zhotoviteľ povinný vykonávať ako súčasť plnenia podľa Zmluvy na vlastné náklady. Na Naviac práce sa primerane aplikujú ustanovenia tohto článku 9 Zmluvy ohľadom Zmien.
  6. Zodpovednosť za dôsledky vydania pokynu na vykonanie Zmeny sa riadi podľa toho, čím bola vyvolaná potreba Zmeny. Ak potreba Zmeny bola vyvolaná:
     1. porušením povinností na strane Zhotoviteľa, potom
        1. všetky dodatočné náklady, prípadne zbytočne vynaložené predchádzajúce náklady spojené so Zmenou, idú na ťarchu Zhotoviteľa a Cena Diela o ne nebude zvyšovaná, prípadne pokiaľ už boli tieto náklady Objednávateľom zaplatené, má Objednávateľ právo na ich náhradu;
        2. ak dôjde v dôsledku Zmeny k nedodržaniu Časového harmonogramu alebo akejkoľvek lehoty uvedenej v tejto Zmluve (okrem Lehôt výstavby), považuje sa táto skutočnosť za omeškanie Zhotoviteľa so všetkými s tým spojenými dôsledkami;
     2. porušením povinností na strane Objednávateľa, potom
        1. všetky dodatočné náklady, prípadne zbytočne vynaložené predchádzajúce náklady spojené so Zmenou, idú na ťarchu Objednávateľa, a bude o ne navýšená Cena Diela, prípadne budú Zhotoviteľovi inak nahradené;
        2. ak dôjde v dôsledku Zmeny k nedodržaniu Časového harmonogramu alebo akejkoľvek lehoty uvedenej v tejto Zmluve (okrem Lehôt výstavby), nepovažuje sa toto nedodržanie Časového harmonogramu za omeškanie Zhotoviteľa a lehoty uvedené v Časovom harmonograme budú primerane predĺžené o lehotu zodpovedajúcu omeškaniu Objednávateľa (s výnimkou Lehôt výstavby);
        3. v dôsledku existencie Prípadu vyššej moci sa potom práva a povinnosti Zmluvných strán riadia článkom 25 Zmluvy.
  7. Zmeny budú v každom jednotlivom prípade ich realizácie fakturované Zhotoviteľom samostatne, a to jednorazovo po ich ukončení v celom rozsahu bez vád a nedorobkov, pričom podmienky fakturácie v súlade so znením čl. 7 tejto Zmluvy zostávajú zachované.
  8. Akékoľvek Zmeny musia byť vždy vykonané v súlade s pravidlami podľa Zákona o verejnom obstarávaní.

# osobitné podmienky realizácie diela a podmienky odbornej spôsobilosti

* 1. Zmluvné strany sa zaviazali, že budú vzájomne spolupracovať a poskytnú si vzájomnú súčinnosť pri riešení konkrétnych technických otázok a problémov, ktoré vzniknú počas realizácie Diela, najmä vzhľadom na ich možný vplyv na výšku Ceny Diela.
  2. Objednávateľ si vzhľadom na neprerušenú prevádzku v Zdravotníckom zariadení vyhradzuje právo na nevyhnutne potrebný čas pozastaviť hlučné práce, prašné práce, práce spôsobujúce vibrácie ako aj akékoľvek ďalšie práce realizované Zhotoviteľom, ktoré vzhľadom na svoju povahu môžu ohroziť život a/alebo zdravie pacientov.
  3. Ak v súvislosti so začatím prác na Stavenisku bude potrebné umiestniť, alebo premiestniť dopravné značky podľa predpisov o pozemných komunikáciách je povinný obstarať ich na vlastné náklady Zhotoviteľ, ktorý zodpovedá i za ich umiestnenie v súlade so schváleným projektom organizácie dopravy a ich udržiavanie. Zhotoviteľ sa zaväzuje na vlastné náklady zabezpečiť a so súhlasom Objednávateľa umiestniť informačné tabule pre verejnosť s aktuálnymi údajmi o konkrétnych dopravných a iných obmedzeniach súvisiacich so stavebnými prácami podľa Zmluvy o dielo, o predpokladanom čase trvania týchto obmedzení a o možných spôsoboch vyhnutia sa predmetným obmedzeniam /obchádzka.
  4. Zhotoviteľ vykonáva priebežnú kompletizáciu a kontrolu dokladov v súvislosti s dodávkami materiálu, konštrukcií a technológií. Zhotoviteľ je povinný vykonať alebo zaistiť overenie, rovnako ako zabezpečiť doklady o všetkých revíziách, meraniach a skúškach, ktoré dokladujú kvalitu a spôsobilosť častí technických zariadení, najmä z hľadiska požiadaviek hygienických, požiarnych a ochrany životného prostredia.
  5. Objednávateľ je oprávnený nechať sa zastupovať Dozorom Objednávateľa alebo inou splnomocnenou osobou. Rozsah práv a povinností každého zástupcu Objednávateľa bude presne vymedzený v písomnom plnomocenstve (s výnimkou Dozoru Objednávateľa). V súlade s uvedeným môže Objednávateľ splnomocniť tretiu osobu na výkon ktoréhokoľvek zo svojich práv a povinností a môže toto plnomocenstvo kedykoľvek odvolať. Splnomocnenie tretej osoby alebo odvolanie plnomocenstva bude vykonané v písomnej forme a voči Zhotoviteľovi nadobudne účinnosť po doručení Zhotoviteľovi spôsobom uvedeným v tejto Zmluve. Akékoľvek rozhodnutie, pokyn, kontrola, skúška, súhlas, schválenie alebo podobný akt uskutočňovaný touto osobou v súlade s udeleným plnomocenstvom a v jeho rozsahu má rovnaký účinok, ako by ho uskutočnil Objednávateľ sám.
  6. Objednávateľ a/alebo Dozor Objednávateľa sú oprávnení kedykoľvek v pracovnej dobe vyzvať pracovníkov Zhotoviteľa alebo ním poverené osoby nachádzajúce sa na Stavenisku na podrobenie sa dychovej skúške na prítomnosť alkoholu alebo inej omamnej látky. V prípade pozitívneho výsledku dychovej skúšky na alkohol, resp. v prípade odmietnutia podrobiť sa dychovej skúške, vzniká Objednávateľovi právo okamžite vypovedať a trvale zakázať vstup na pracovisko dotknutému pracovníkovi Zhotoviteľa alebo Zhotoviteľom poverenej tretej osobe.
  7. Zhotoviteľ sa zaväzuje určiť v súlade so Zmluvou osobu Stavbyvedúceho a jeho zástupcu. Stavbyvedúci musí byť bezúhonný a musí svojimi odbornými a profesionálnymi znalosťami a dĺžkou praxe zaručovať riadne a včasné splnenie povinností Zhotoviteľa. Stavbyvedúci je povinný byť nepretržite prítomný na Stavenisku počas celej doby výkonu prác (realizácie Diela). Stavbyvedúci musí mať oprávnenie na výkon stavbyvedúceho v zmysle Zákona o autorizovaných architektoch („**Stavbyvedúci**“). V prípade neprítomnosti Stavbyvedúceho musí byť na Stavenisku prítomný zástupca Stavbyvedúceho. Zhotoviteľ sa zaväzuje v prípade neplnenia povinností Stavbyvedúceho na základe odôvodneného písomného oznámenia Objednávateľa ho nahradiť bezodkladne inou osobou. Pokiaľ Objednávateľ nemá nižšie požadované dokumenty už k dispozícii z priebehu Verejného obstarávania, predloží Zhotoviteľ pre účel preukázania požadovaných znalostí Stavbyvedúceho a jeho zástupcu poverenej osobe Objednávateľa najneskôr ku dňu prevzatia Staveniska v prípade Stavbyvedúceho a najneskôr ku dňu nástupu na Stavenisko v prípade zástupcu:
     1. identifikačné údaje osoby s odbornou spôsobilosťou na výkon činnosti stavbyvedúceho a jeho zástupcu pre požadované odborné zameranie/kategóriu: pozemné stavby;
     2. fotokópiu dokladov preukazujúcich odbornú spôsobilosť stavbyvedúceho a jeho zástupcu – osvedčenia s odborným zameraním pozemné stavby alebo ekvivalentu podľa Zákona o autorizovaných architektoch;
     3. doklady preukazujúce dĺžku odbornej praxe osoby Stavbyvedúceho v rozsahu minimálne desať (10) rokov v požadovanom odbore a jeho zástupcu v rozsahu minimálne päť (5) rokov v požadovanom odbore (Zhotoviteľ u Stavbyvedúceho a jeho zástupcu preukáže životopisom);
     4. vyhlásenie Stavbyvedúceho, že bude k dispozícii Zhotoviteľovi na plnenie predmetu Diela, a to po celú dobu realizácie Diela.

Vyššie uvedené povinnosti sa primerane aplikujú aj na osobu zástupcu Stavbyvedúceho.

* 1. Zhotoviteľ je povinný oznámiť Objednávateľovi osobu zástupcu Stavbyvedúceho bezodkladne po tom, čo sa dozvedel o potrebe zastúpiť Stavbyvedúceho na Stavenisku, najneskôr však v deň nástupu na Stavenisko, a zároveň predložiť poverenej osobe Objednávateľa neoverené fotokópie dokladov preukazujúcich jeho odborné a profesionálne znalosti a dĺžku praxe v zmysle odsekov 10.7(a) až 10.7(d) tohto článku.
  2. Zhotoviteľ je povinný do pätnástich (15) dní po skončení každého kalendárneho mesiaca pripraviť mesačné správy o postupe prác na Diele a predložiť ich Dozoru Objednávateľa na schválenie. Formát správy o postupe prác musí byť schválený Objednávateľom. Prvá správa bude pokrývať obdobie do konca prvého kalendárneho mesiaca po prevzatí Staveniska. Následne budú správy predkladané mesačne. Správy o postupe prác budú predkladané do tej doby, pokiaľ Zhotoviteľ neskončí všetky práce, o ktorých je známe, že sú nedokončené najneskôr do podpisu Záverečného protokolu. Každá správa bude obsahovať:
     1. diagramy a podrobné popisy postupu prác, vrátane popisu každej etapy prác.
     2. fotografie dokumentujúce stav postupu prác na Stavenisku,
     3. kópie dokumentov o zabezpečení kvality, výsledky skúšok a certifikáty materiálov,
     4. bezpečnostné štatistiky, vrátane podrobností o akýchkoľvek nebezpečných nehodách a činnosti vo vzťahu k životnému prostrediu a vo vzťahu k verejnosti,
     5. porovnanie skutočného a plánovaného postupu s podrobnosťami o všetkých udalostiach, alebo okolnostiach, ktoré môžu ohroziť Dokončenie v súlade so Zmluvou a o opatreniach, ktoré sú (alebo budú) prijaté za účelom eliminovania oneskorenia,
     6. výsledky geodetického zamerania všetkých podzemných vedení, vrátane všetkých ich súčastí,
     7. environmentálne správy.
  3. Zhotoviteľ je povinný viesť počas realizácie Diela stavebný denník. Do stavebného denníka sa zapisujú všetky rozhodujúce skutočnosti týkajúce sa realizácie Diela najmä/nie výlučne uvedené denné skutočnosti: dátum a čas začatia stavebných prác, počet zamestnancov Zhotoviteľa vrátane ich kvalifikácie nasadených na každej dennej pracovnej zmene, zoznam strojového vybavenia použitého na každej dennej pracovnej zmene, skutočne vykonané práce s uvedením výmery skutočne zrealizovaného rozsahu prác a iné skutočnosti predpokladané príslušnými právnymi predpismi. Zhotoviteľ umožní prístup Dozoru Objednávateľa k denným záznamom v stavebnom denníku najneskôr nasledujúci pracovný deň ráno, pričom v prípade zaznamenania udalosti vyžadujúcej okamžité riešenie je Zhotoviteľ povinný bezodkladne oboznámiť aj Dozor Objednávateľa na stavbe. Dozor Objednávateľa je povinný najneskôr do piatich (5) pracovných dní odo dňa vykonania záznamu v stavebnom denníku poznačiť v ňom svoj súhlas, prípadne nesúhlas, s obsahom predloženého denného záznamu a to aj s uvedením dôvodu nesúhlasu. V prípade, ak sa Dozor Objednávateľa v stanovenej lehote k záznamu Zhotoviteľa nevyjadrí, platí, že so záznamom súhlasí. Stavebný denník sa bude viesť do doby podpisu Protokolu. Stavebný denník musí byť na stavbe Diela trvalo prístupný Objednávateľovi, Dozoru Objednávateľa a/alebo inému zástupcovi Objednávateľa. Zápisy do stavebného denníka budú oprávnené vykonávať nasledovné osoby, a to najmä:
     1. Stavbyvedúci;
     2. Dozor Objednávateľa;
     3. Projektant;
     4. Geodet a kartograf Diela;
     5. Zhotoviteľ a Objednávateľ;
     6. Zástupcovia oprávnených osôb podľa tejto Zmluvy;
     7. Zástupcovia príslušných orgánov štátneho dozoru a štátneho stavebného dohľadu.
  4. Zhotoviteľ je povinný vopred písomne alebo zápisom v stavebnom denníku vyzvať Dozor Objednávateľa na vykonanie kontroly prác, ktoré v ďalšom pracovnom postupe budú zakryté alebo sa stanú neprístupnými. Výzva musí byť doručená Dozoru Objednávateľa najneskôr tri (3) pracovné dni vopred. Ak si Zhotoviteľ túto svoju povinnosť nesplní, je povinný na žiadosť Dozoru Objednávateľa tieto práce odkryť a zakryť na svoje náklady.
  5. Zhotoviteľ je povinný, kedykoľvek ho o to Dozor Objednávateľa požiada, predložiť podrobnosti o opatreniach a postupoch, ktoré navrhuje použiť za účelom vyhotovenia Diela. Žiadna podstatná zmena týchto opatrení a postupov nesmie byť vykonaná bez predošlého písomného oznámenia Dozoru Objednávateľa a písomného odsúhlasenia Dozorom Objednávateľa.
  6. Pred zabudovaním vybavenia a materiálov do Diela Zhotoviteľ predloží Dozoru Objednávateľa certifikáty vydané oprávnenými inštitúciami alebo oprávnenými osobami o potvrdení súladu vybavenia a materiálov, ktoré budú súčasťou Diela v súlade s Projektovou dokumentáciou o čom sa vyhotoví preberací protokol.
  7. Zhotoviteľ je povinný chrániť Dielo a Stavenisko počas realizácie Diela a zabezpečiť hotové časti Diela ochrannými prostriedkami tak, aby nedošlo k ich zničeniu, poškodeniu alebo znehodnoteniu do doby Odovzdania Diela Objednávateľovi. Nebezpečenstvo vzniku škody na Diele prejde na Objednávateľa dňom podpisu Záverečného protokolu.
  8. Pred začatím realizácie Diela a v súvislosti s odovzdaním Staveniska resp. i počas realizácie Diela je Zhotoviteľ povinný vyhotoviť záznam a fotodokumentáciu (najmä, nie však výlučne rozvodov, káblov, kanálov a ostatných inžinierskych sietí, ako aj okolitých stavieb), ktorú vždy odovzdá aj Dozoru Objednávateľa. Ak tak Zhotoviteľ neurobí, a následne vzniknú pochybnosti o ich stave pred začatím prác na Diele platí za rozhodujúce stanovisko Objednávateľa.
  9. Zhotoviteľ nie je oprávnený pri realizácii Diela použiť náhradné materiály a výrobky oproti predpokladaným v Projektovej dokumentácii bez predchádzajúceho písomného súhlasu Objednávateľa alebo oprávnenej osoby Objednávateľa. V prípade, ak Zhotoviteľ použije materiály a výrobky bez ich predchádzajúceho predloženia Objednávateľovi na schválenie, je povinný ich bez zbytočného odkladu demontovať/odstrániť a nahradiť Objednávateľom schválenými materiálmi a výrobkami na vlastné náklady. Uvedené sa nevzťahuje na ekvivalentné výrobky, ktoré Zhotoviteľ predložil v rámci svojej Ponuky v súlade s podmienkami stanovenými vo Verejnom obstarávaní a ktoré splňujú podmienky ekvivalentného materiálu či výrobku podľa podmienok stanovených v dokumentácii Verejného obstarávania.
  10. Zhotoviteľ je oprávnený použiť Projektovú dokumentáciu len pre zhotovenie Diela. Jedno vyhotovenie Projektovej dokumentácie musí byť k dispozícii na Stavenisku v každom čase pre použitie a vykonávanie kontroly Dozorom Objednávateľa a každou ďalšou osobou uvedenou v Zmluve.
  11. Zhotoviteľ je povinný si zabezpečiť na vlastné náklady všetky povolenia, súhlasy, stanoviská a iné potrebné dokumenty, ktoré neboli súčasťou stavebného konania, ale sú potrebné k realizácii prác (napr. súhlas k umiestneniu informačných tabúľ, súhlas s prácami v ochranných pásmach, rozkopávkové povolenia, povolenia k zvláštnemu užívaniu cestných komunikácií, na vytyčovanie sietí a pod.).
  12. Zhotoviteľ je povinný na vlastné náklady zabezpečiť stráženie Staveniska.
  13. Objednávateľ alebo oprávnená osoba Objednávateľa môže kedykoľvek vyzvať Zhotoviteľa, aby bezodkladne, najneskôr do dvoch (2) pracovných dní odvolal zo Staveniska svojho Subdodávateľa, ktorý podľa odborne ustáleného názoru/stanoviska Objednávateľa nevykonáva svoju prácu kvalitne, v súlade s Projektovou dokumentáciou, Výkazom výmer, Povoleniami, Zmluvou a právnymi predpismi a/alebo technických noriem. Zhotoviteľ je v takom prípade povinný takéhoto Subdodávateľa bezodkladne, najneskôr do dvoch (2) pracovných dní odvolať zo Staveniska. Odvolaním Subdodávateľa zo Staveniska podľa tohto bodu nebude zmenený Časový harmonogram ani Cena Diela.
  14. Zhotoviteľ zabezpečí a poskytne Dozoru Objednávateľa vzorky všetkých materiálov alebo vybavenia v súlade s Projektovou dokumentáciou, Zmluvou, Výkazom výmer, právnymi predpismi a technickými normami najmenej 14 dní pred plánovanou objednávkou alebo nákupom týchto materiálov alebo vybavenia.
  15. V prípade, že Zhotoviteľ predloží vzorky, ktoré nevyhovujú požiadavkám Zmluvy, Objednávateľ má právo odmietnuť akúkoľvek takúto vzorku, v tom prípade Zhotoviteľ je povinný predložiť Objednávateľovi novú vzorku do dvoch týždňov. Riziko, výdavky a zodpovednosť za prípadné zamietnutia vzoriek Objednávateľom znáša Zhotoviteľ.
  16. Zhotoviteľ je povinný predložiť Objednávateľovi na písomné schválenie pred realizáciou dotknutej časti Diela dielenskú výrobnú a konštrukčnú dokumentáciu relevantných častí Diela v zmysle Projektovej dokumentácie.
  17. Zhotoviteľ v plnom rozsahu zodpovedá za dodržiavanie právnych predpisov vzťahujúcich sa na bezpečnosť a ochranu zdravia pri práci a ochranu životného prostredia u svojich pracovníkov / iných osôb vykonávajúcich svoju činnosť pre Zhotoviteľa / u pracovníkov svojich Subdodávateľov / iných osôb vykonávajúcich svoju činnosť pre Subdodávateľov Zhotoviteľa na Stavenisku a je povinný vykázať zo Staveniska osoby, ktoré odmietajú tieto podmienky dodržiavať alebo ich porušujú. Zároveň zabezpečí, aby všetci jeho pracovníci a pracovníci jeho Subdodávateľov absolvovali právnymi predpismi ustanovené školenia alebo mali príslušné platné atesty a osvedčenia. Zhotoviteľ je povinný zabezpečiť svojim pracovníkom príslušné osobné pracovné pomôcky. Zhotoviteľ bude v prípade nehody, pracovného úrazu alebo inej podobnej udalosti postupovať v súlade so všeobecne záväznými právnymi predpismi. Zároveň okamžite upovedomí Objednávateľa, resp. oprávnenú osobu Objednávateľa, na Stavenisku najmä o (i) pracovných úrazoch, (ii) škodách na vybavení a strojoch na stavbe a Stavenisku, (iii) škodách na životnom prostredí a (iv) požiaroch.
  18. Zhotoviteľ sa zaväzuje, že u fyzických osôb prostredníctvom ktorých plní predmet tejto Zmluvy neporuší zákaz nelegálneho zamestnávania podľa Zákona o nelegálnom zamestnávaní. Za účelom kontroly dodržiavania tohto záväzku je Objednávateľ oprávnený vyžiadať si od Zhotoviteľa v nevyhnutnom rozsahu doklady a informácie. Tieto doklady a informácie je Zhotoviteľ povinný Objednávateľovi poskytnúť bezodkladne, najneskôr do 3 pracovných dní od ich vyžiadania.
  19. Zhotoviteľ je povinný používať všetky primerané prostriedky k tomu, aby nedošlo k poškodeniu pozemných komunikácií umožňujúcich spojenie so Staveniskom alebo vedúcim k Stavenisku stavebnými strojmi a dopravnými prostriedkami Zhotoviteľa alebo ktorýmkoľvek z jeho Subdodávateľov. Zhotoviteľ je povinný zabezpečiť, aby dopravné prostriedky a akékoľvek iné mechanizmy smerujúce na Stavenisko a zo Staveniska nespôsobovali škody na pozemných komunikáciách. V prípade ak by porušením povinnosti Zhotoviteľa podľa predchádzajúcej vety vznikli akékoľvek škody, Zhotoviteľ je povinný ich bezodkladne odstrániť na vlastné náklady.
  20. Zhotoviteľ je povinný spolu vypracovaním Kontrolného a skúšobného plánu podľa bodu 6.11 tejto Zmluvy spracovať a predložiť Objednávateľovi na schválenie aj plán komplexných a funkčných skúšok všetkých zariadení Diela a úspešne vykonať komplexné a funkčné skúšky všetkých zariadení Diela tak, aby bola zabezpečená nadväznosť inštalovaných systémov a objektu (Diela) ako funkčného celku a následne vyhotoviť protokol o týchto skúškach. Ustanovenia bodov 6.11 až 6.13 a 6.15 tejto Zmluvy sa použijú primerane.
  21. Zhotoviteľ podpisom tejto Zmluvy výslovne prehlasuje, že súhlasí s tým, že Objednávateľovi nahradí škodu, ktorá bola spôsobená Objednávateľovi porušením právnych povinností podľa Zákona o nelegálnom zamestnávaní zo strany Zhotoviteľa. Uložené pokuty, iné sankcie a spôsobenú škodu, ktoré Objednávateľovi vznikli z vyššie uvedených dôvodov, Zhotoviteľ uhradí Objednávateľovi do 15 dní odo dňa doručenia písomnej výzvy zo strany Objednávateľa.
  22. Objednávateľ, oprávnená osoba Objednávateľa, resp. Dozor Objednávateľa je oprávnený dať pracovníkom Zhotoviteľa / iným osobám vykonávajúcim svoju činnosť pre Zhotoviteľa príkaz prerušiť práce, ak zodpovedný pracovník / iná osoba vykonávajúca svoju činnosť pre Zhotoviteľa nie je dosiahnuteľná, alebo ak je ohrozená bezpečnosť vykonávaného Diela, život alebo zdravie osôb nachádzajúcich sa na Stavenisku, alebo ak hrozia iné vážne škody.
  23. Ak hrozí, že dôjde zo strany Zhotoviteľa k omeškaniu prác v termínoch definovaných v Časovom harmonograme, je Zhotoviteľ povinný posilniť výrobné a technické kapacity k eliminácii časového sklzu, resp. zahájiť viaczmenné práce, a to všetko bez nároku na zmenu Ceny Diela.
  24. Zhotoviteľ je povinný pri výbere materiálov/tovarov/prístrojov/zariadení dodržať Projektovou dokumentáciou a Požiadavkami BREEAM, ktoré tvoria Prílohu č. 11 tejto Zmluvy , stanovené minimálne požiadavky, ktoré sú potrebné pre získanie certifikácie BREEAM, predpokladané Výzvou na financovanie veľkých investičných projektov na podporu výstavby a rekonštrukcie nemocníc za účelom zlepšenia kvality a efektívnosti ústavnej zdravotnej starostlivosti č. 11I02-21-V09, najmä ktoré majú vplyv na výšku celkovej spotreby primárnej energie v zmysle projektového energetického hodnotenia. Objednávateľ je oprávnený odmietnuť akýkoľvek materiál/tovar/prístroj/technologické zariadenie, ktorého použitím by sa znehodnotila pozícia Objednávateľa pre dosiahnutia deklarovaného skóre (počet kreditov) pre proces získania BREEAM hodnotenia. Zhotoviteľ je povinný zabezpečiť kontrolu a overovanie súladu prác na Diele so všetkými environmentálnymi záväzkami stanovenými v tejto Zmluve, Požiadavkách BREEAM a v súvisiacich právnych predpisoch prostredníctvom kvalifikovaného environmentálneho manažéra.
  25. Zhotoviteľ je povinný zabezpečiť na svoje náklady dopravu všetkých materiálov a dielov, výrobkov, strojov a zariadení a ich presun na Stavenisko.
  26. Zhotoviteľ je povinný udržiavať Stavenisko a jeho okolie v čistote, odvážať stavebný odpad a vykonávať pravidelne denne hrubé čistenie Staveniska po ukončení svojich prác. Zhotoviteľ je povinný zabezpečiť odvoz a uloženie stavebného odpadu, obalového a iného materiálu vzniknutého pri realizácii Diela na príslušnú organizovanú skládku odpadu, ako aj plniť si ďalšie svoje povinnosti v súvislosti s nakladaním s odpadmi v súlade so Zákonom o odpadoch a inými súvisiacimi právnymi predpismi. Ak Objednávateľ vyzve Zhotoviteľa k vyčisteniu Staveniska a ten vyčistenie bezdôvodne nevykoná ani v dodatočne poskytnutej lehote, má Objednávateľ právo vyčistenie Staveniska zabezpečiť sám na náklady Zhotoviteľa. Zhotoviteľ je povinný počas zhotovovania Diela dodržiavať čistotu na stavbou znečisťovaných komunikáciách a verejných priestranstvách a výstavbu zabezpečiť bez porušenia bezpečnosti a plynulosti cestnej premávky.
  27. Zhotoviteľ je povinný počas uskutočňovania stavby Diela rešpektovať ustanovenia Zákona o ochrane prírody a krajiny, chrániť zeleň a prírodné hodnoty v okolí Staveniska. Zhotoviteľ nesmie pri výkone stavebnej činnosti poškodiť alebo vyrúbať dreviny nad rozsah uvedený v Projektovej dokumentácii a Povoleniach.
  28. Zhotoviteľ je povinný hlásiť akékoľvek škody a krádeže na Stavenisku bez zbytočného odkladu Objednávateľovi.
  29. Zhotoviteľ je povinný dokladovať zaradenie odpadov vznikajúcich počas zhotovovania Diela podľa vyhlášky Ministerstva životného prostredia Slovenskej republiky č. 365/2015 Z. z., ktorou sa ustanovuje Katalóg odpadov a doložiť evidenciu vzniknutých odpadov a vyplnené tlačivo „Hlásenie o vzniku odpadu a nakladaní s ním“ v zmysle Prílohy č. 8 k vyhláške Ministerstva životného prostredia Slovenskej republiky č. 310/2013 Z. z., ktorou sa vykonávajú niektoré ustanovenia Zákona o odpadoch.
  30. Zhotoviteľ je povinný odovzdať Objednávateľovi certifikáty na použité materiály a zariadenia pred ich zabudovaním do Diela v zmysle platných právnych predpisov.
  31. Pred Odovzdaním Diela sa Zhotoviteľ sa zaväzuje vypratať a vyčistiť Stavenisko a odstrániť akékoľvek škody, ktoré počas realizácie Diela vznikli na Stavenisku.
  32. Zhotoviteľ zodpovedá, že pri realizácii Diela nebude použitý materiál, o ktorom je v čase jeho použitia známe, že je škodlivý. Použité stavebné výrobky pri realizácii Diela musia spĺňať podmienky a požiadavky uvedené v Zákone o stavebných výrobkoch.
  33. Zhotoviteľ na žiadosť Objednávateľa poskytne úplnú súčinnosť tretím osobám, ktoré sú v zmluvnom vzťahu s Objednávateľom a s predchádzajúcim súhlasom objednávateľa im poskytne potrebné vysvetlenie všetkých otázok spojených s realizáciou Diela a záležitosťami spojenými so Staveniskom.
  34. Zhotoviteľ sa zaväzuje zabezpečiť, aby v súlade s podmienkami účasti vo Verejnom obstarávaní, Dielo bolo zhotovované tými kvalifikovanými pracovníkmi, ktorých zoznam Zhotoviteľ predložil Objednávateľovi vo Verejnom obstarávaní v rámci svojej ponuky a ktorých Objednávateľ požadoval v rámci Verejného obstarávania ako kritérium na splnenie podmienok účasti vo Verejnom obstarávaní a ktorých kvalifikačné predpoklady budú zaručovať riadne a včasné splnenie povinností Zhotoviteľa. V prípade, že počas realizácie Diela dôjde k zmene v osobe kvalifikovaného pracovníka podľa vyššie uvedeného, je Zhotoviteľ povinný túto zmenu oznámiť Objednávateľovi a kvalifikovaného pracovníka nahradiť kvalifikovaným pracovníkom, t.j. pracovníkom, ktorý taktiež spĺňa minimálne podmienky účasti stanovené v dokumentácii Verejného obstarávania. V prípade nedodržania vyššie uvedeného sa takéto porušenie povinnosti Zhotoviteľa bude považovať za podstatné porušenie tejto Zmluvy.

# subdodávatelia

* 1. Zhotoviteľ je povinný vybrať Subdodávateľov, ktorí sú najvhodnejší na vykonávanie Diela a majú dobrú povesť a príslušné skúsenosti s podobnými druhmi projektov, po kontrole ich odbornej akreditácie/kvalifikácie a poistného krytia.
  2. Zhotoviteľ je povinný vybrať Subdodávateľov s dobrým finančným postavením, ohľadom ktorých je v čase podpisu tejto Zmluvy možné rozumne očakávať, že budú schopní plniť svoje povinnosti týkajúce sa odstránenia vád počas Záručnej doby a Osobitnej záručnej doby.
  3. Zhotoviteľ sa zaväzuje rokovať o podmienkach zmlúv so Subdodávateľmi a uzatvárať s nimi zmluvy vo vlastnom mene a preberať práce vykonané Subdodávateľmi.
  4. Objednávateľovi za vykonanie Diela v súlade s touto Zmluvou zodpovedá výlučne Zhotoviteľ.
  5. Objednávateľ týmto výslovne schválil zoznam všetkých navrhovaných Subdodávateľov, ktorý Zhotoviteľ predložil podľa Prílohy č. 4 tejto Zmluvy. Zoznam Subdodávateľov obsahuje (i) identifikačné údaje navrhovaného Subdodávateľa v rozsahu obchodné meno – sídlo – IČO – kontaktná osoba (meno, priezvisko, pozícia, tel. č., e-mail) – osoba oprávnená konať za Subdodávateľa (meno, priezvisko, adresa pobytu, dátum narodenia, tel. č., e-mail), (ii) identifikácie plnenia, ktoré bude realizovať Subdodávateľ, (iii) doklady preukazujúce oprávnenie Subdodávateľa vykonávať dané plnenie, (iv) doklady preukazujúce splnenie podmienok ustanovených touto Zmluvou pre osobu Subdodávateľa, ak také sú, (v) záväzné vyhlásenie Zhotoviteľa, že navrhnutý Subdodávateľ je zapísaný v registri partnerov verejného sektora, ak má povinnosť zapisovať sa do registra partnerov verejného sektora v zmysle Zákona o registri partnerov verejného sektora.
  6. Objednávateľ si vyhradzuje právo odmietnuť navrhovaného Subdodávateľa v prípade, že navrhovaný Subdodávateľ nespĺňa podmienky týkajúce sa osobného postavenia podľa § 32 ods. 1 Zákona o verejnom obstarávaní a/alebo u neho existujú dôvody na vylúčenie podľa § 40 ods. 6 písm. a) až h) a ods. 7 Zákona o verejnom obstarávaní. V prípade neschválenia ktoréhokoľvek Subdodávateľa, má Zhotoviteľ povinnosť do piatich (5) pracovných dní predložiť Dozoru objednávateľa a Objednávateľovi náhradného Subdodávateľa, pričom náhradný Subdodávateľ musí mať príslušnú kvalifikáciu a odbornú spôsobilosť na výkon činností tvoriacich predmet prác Subdodávateľa vyžadované Objednávateľom.
  7. V prípade, že ku dňu podpisu tejto Zmluvy Objednávateľ voči navrhovaným Subdodávateľom neuplatnil námietky, má sa za to, že Objednávateľ týmto výslovne schválil zoznam všetkých Subdodávateľov, ktorý Zhotoviteľ predložil podľa Prílohy č. 4 tejto Zmluvy. Tým nie je dotknuté právo Objednávateľa kedykoľvek počas trvania tejto Zmluvy navrhnúť odvolanie Subdodávateľa podľa tejto Zmluvy.
  8. Pred angažovaním ktoréhokoľvek Subdodávateľa, ktorý nie je uvedený v Prílohe č. 4 schválenej Objednávateľom (zmena Subdodávateľa), je Zhotoviteľ povinný doručiť Objednávateľovi:
     1. písomné oznámenie s uvedením identifikačných údajov o takomto Subdodávateľovi podľa § 41 ods. 3 Zákona o verejnom obstarávaní;
     2. označenie Subdodávateľa, ktorý má byť novým Subdodávateľom nahradený; a
     3. doklady preukazujúce, že nový Subdodávateľ spĺňa podmienky týkajúce sa osobného postavenia a že u neho neexistujú dôvody na vylúčenie podľa § 40 ods. 6 písm. a) až h) a ods. 7 Zákona o verejnom obstarávaní.
  9. Nového Subdodávateľa môže Zhotoviteľ využiť až po tom, čo mu to Objednávateľ písomne schváli. Objednávateľ si vyhradzuje právo odmietnuť navrhovaného Subdodávateľa v prípade, že tento nespĺňa požiadavky podľa bodu 11.6 tejto Zmluvy. Objednávateľ je povinný písomne schváliť zmenu Subdodávateľa po splnení podmienok uvedených v bode 11.8 v lehote siedmich (7) pracovných dní odo dňa doručenia oznámenia podľa bodu 11.8. Márnym uplynutím lehoty podľa predchádzajúcej vety sa považuje súhlas Objednávateľa so zmenou Subdodávateľa za daný.
  10. V prípade, ak Subdodávateľ začne vykonávať časť Diela bez súhlasu Objednávateľa alebo napriek odmietnutiu Subdodávateľa Objednávateľom, má Objednávateľ právo prerušiť vykonávané práce, prípadne žiadať ich odstránenie na náklady Zhotoviteľa.
  11. Zmluvné strany sa výslovne dohodli, že doplnenie a zmena zoznamu Subdodávateľov v Prílohe č. 4 tejto Zmluvy nie je podstatná zmena Zmluvy a nie je potrebné pre ňu uzatvárať samostatný dodatok k Zmluve. To neplatí, ak ide o zmenu Subdodávateľa, ktorého kapacity / zdroje Zhotoviteľ využil pri preukazovaní splnenia podmienok účasti podľa § 34 ods. 3 Zákona o verejnom obstarávaní vo Verejnom obstarávaní. Takáto zmena musí byť riadne odôvodnená a uzatvorená písomným dodatkom k Zmluve.
  12. Na základe písomnej žiadosti Objednávateľa je Zhotoviteľ povinný Objednávateľovi bez zbytočného odkladu (najneskôr do piatich (5) dní) odovzdať zoznam všetkých objednávok a podpísaných zmlúv so Subdodávateľmi spolu so stavebnými denníkmi vedenými Subdodávateľmi. Zhotoviteľ sa zaväzuje uvedený zoznam neustále aktualizovať.
  13. Objednávateľ je oprávnený dať pokyn Zhotoviteľovi, aby odvolal svojho Subdodávateľa z vykonávania Diela, ak Subdodávateľ alebo jeho zamestnanec (zamestnanci) zneužívajú svoje postavenie pri vykonávaní Diela, porušujú svoje povinnosti, alebo ak vykonávanie ich prác vedie k porušeniu tejto Zmluvy akýmkoľvek iným spôsobom. Zhotoviteľ je povinný takémuto pokynu Objednávateľa bez zbytočného odkladu vyhovieť a nahradiť tohto Subdodávateľa iným Subdodávateľom bez toho, aby to malo vplyv na Časový harmonogram. Takejto osobe bude natrvalo odňatá možnosť prístupu na Stavenisko.
  14. V prípade, že Objednávateľ zistí, že Zhotoviteľ neuhradil splatnú faktúru svojmu Subdodávateľovi za plnenia týkajúce sa vykonávania Diela alebo v súvislosti s ním, o ktorej oprávnenosti vystavenia nemá Objednávateľ dôvodné pochybnosti, je Objednávateľ oprávnený:
      1. dlžnú sumu namiesto Zhotoviteľa Subdodávateľovi uhradiť, ak o tom upovedomí Zhotoviteľa najmenej desať (10) pracovných dní vopred. Ak Zhotoviteľ do piatich (5) pracovných dní odo dňa upovedomenia Objednávateľom podľa predchádzajúcej vety neuvedie odôvodnené námietky proti úhrade svojho záväzku voči Subdodávateľovi alebo niektorej jeho časti, platí, že proti úhrade nenamieta. Námietky podľa predchádzajúcej vety môže Zhotoviteľ odôvodniť len tým, že jeho peňažný záväzok voči Subdodávateľovi nevznikol, je sporný alebo že už zanikol alebo že dôvodom omeškania Zhotoviteľa s jeho plnením je omeškanie Objednávateľa so splnením skôr splatných peňažných záväzkov podľa tejto Zmluvy; musí tiež uviesť rozsah, v akom proti úhrade namieta, ak sa tieto dôvody vzťahujú len na časť jeho peňažného záväzku voči Subdodávateľovi. Podanie uvedených námietok nebráni Objednávateľovi v úhrade dlžnej sumy Subdodávateľovi;
      2. ak Objednávateľ uhradí v zmysle bodu (a) tohto článku priamo Subdodávateľovi dlžnú sumu, vyplývajúcu z čiastkovej faktúry vystavenej Zhotoviteľom v priebehu realizácie Diela v súlade s článkom 7, bodom 7.6 tejto Zmluvy, v rozsahu tejto uhradenej sumy následne Objednávateľ poníži nasledujúcu faktúru, resp. faktúry, vystavenú/vystavené Zhotoviteľom;
      3. V prípade, ak Objednávateľ uhradí v zmysle bodu (a) tohto článku priamo Subdodávateľovi dlžnú sumu, vyplývajúcu z poslednej faktúry (t.j. faktúry, uhradením ktorej by bola splatená Cena Diela podľa tejto Zmluvy v celom rozsahu) vystavenej Zhotoviteľom, uplatní si Objednávateľ plnenie z Bankovej záruky;
      4. bez ohľadu na iné dojednanie tejto Zmluvy, pozastaviť zaplatenie čiastkových platieb Ceny Diela, na ktorých zaplatenie vznikol Zhotoviteľovi nárok po splatnosti neuhradenej faktúry Subdodávateľa, a to vo výške sumy zodpovedajúcej dlžnej sume podľa tejto faktúry a bez toho, aby tým bol Objednávateľ v omeškaní so zaplatením dotknutej čiastkovej platby Ceny Diela. Takto pozastavenú časť Ceny Diela je Objednávateľ povinný zaplatiť Zhotoviteľovi bez zbytočného odkladu po tom, ako sa preukáže, že peňažný záväzok Subdodávateľa voči Zhotoviteľovi v jeho dotknutej časti nevznikol alebo naopak zanikol;
      5. vykonávať v uvedenej súvislosti vo vzťahu k Zhotoviteľovi nasledovnú kontrolu:
         1. kontrolovať dodržiavanie termínov úhrad faktúr Subdodávateľov;
         2. pravidelne overovať plnenie záväzkov voči Subdodávateľom (napr. povinné predkladanie zostáv záväzkov);
         3. kontrolovať systém schvaľovania plnení poskytnutých Subdodávateľmi;
         4. požadovať od Zhotoviteľa predloženie dokumentov potrebných ku kontrole.
  15. Zhotoviteľ je povinný zmluvne zaviazať Subdodávateľov a požadovať od nich záruky a zmluvné plnenia tak, aby nebolo v žiadnom prípade ohrozené plnenie jeho záväzkov zo Zmluvy voči Objednávateľovi, vrátane záväzkov na náhradu škody a uplatnenie majetkových sankcií.
  16. Zhotoviteľ je povinný:
      1. pri dojednávaní zmluvných vzťahov so Subdodávateľmi, týkajúcich sa vykonávania Diela zohľadniť dojednanie bodu 11.14 tohto článku;
      2. zabezpečiť, aby zmluvy na všetkých stupňoch Subdodávateľských vzťahov boli písomné a obsahovali ustanovenia, ktoré ukladajú povinnej strane plniť si riadne a včas svoje finančné záväzky voči oprávnenej strane;
      3. umožniť realizáciu všetkých oprávnení Objednávateľa uvedených v bode 11.14 tejto Zmluvy bez porušenia právnej povinnosti Subdodávateľov voči Zhotoviteľovi;
      4. informovať Subdodávateľov o oprávnení Objednávateľa uhradiť dlžnú sumu za splnenia podmienok uvedených v tomto článku priamo Subdodávateľovi;
      5. najneskôr do stodvadsiatich (120) dní po podpise Záverečného protokolu predložiť Objednávateľovi čestné prehlásenie že všetky jeho splatné peňažné záväzky voči všetkým jeho Subdodávateľom sú uhradené v plnom rozsahu.

# poistenie

* 1. Zhotoviteľ predloží najneskôr ku dňu prevzatia Staveniska Objednávateľovi overenú kópiu uzatvorenej platnej poistnej zmluvy/poistných zmlúv alebo potvrdenie o poistení (poistný certifikát) preukazujúce uzatvorenie platnej poistnej zmluvy/poistných zmlúv na toto Dielo, a to:
     1. stavebno-montážne poistenie Diela do výšky Ceny Diela bez DPH a poistenie všeobecnej zodpovednosti za škodu a poistenie zodpovednosti za škodu spôsobenú vadným výrobkom, za škody na zdraví alebo proti vecným škodám spôsobeným v dôsledku činnosti poisteného (Zhotoviteľa) alebo spôsobené vadným výrobkom a vadne vykonanou prácou s limitom poistného plnenia minimálne vo výške 5.000.000,- EUR.
  2. Zhotoviteľ je povinný kedykoľvek počas realizácie Diela preukázať Objednávateľovi na požiadanie Objednávateľa za podmienok podľa tohto bodu Zmluvy overenú kópiu platného poistenia na všetky požadované riziká alebo prípadné/možné škody spôsobené činnosťou Zhotoviteľa pri zhotovovaní Diela. Vo vyššie uvedených poistných zmluvách či vo všeobecných poistných podmienkach viažucich sa k poistným zmluvám nesmú byť dojednané ustanovenia či výluky z poistenia, ktoré by marili účel poistenia vo vzťahu k Dielu. Vyššie uvedené poistné zmluvy je Zhotoviteľ povinný uzatvoriť s poisťovňou, ktorá má sídlo v ktoromkoľvek členskom štáte Európskej únie, alebo štáte, ktorý je zmluvnou stranou Dohody o Európskom hospodárskom priestore, alebo Švajčiarskej konfederácii a ktorá má všetky povolenia potrebné pre poskytovanie poistenia v zmysle príslušných právnych predpisov Európskej únie.
  3. Objednávateľ si vyhradzuje právo preskúmať obsah a podmienky uzavretých alebo pripravovaných poistných zmlúv v zmysle tohto bodu Zmluvy. V prípade, že poistné zmluvy nebudú poskytovať požadované poistné krytie, je Zhotoviteľ povinný do siedmich (7) kalendárnych dní od písomnej výzvy Objednávateľa uzatvoriť také poistenie, ktoré Objednávateľ požadoval, súčasne predložiť dokument preukazujúci vinkuláciu poistného plnenia v prospech Objednávateľa.
  4. Uvedené povinnosti sa od Zhotoviteľa vyžadujú pre celkové poistenie vrátane poistenia Subdodávateľov, pričom sa Zhotoviteľ zaväzuje udržiavať v platnosti poistnú zmluvu/poistné zmluvy na toto Dielo a na škody spôsobené činnosťou pri zhotovovaní Diela až do momentu podpisu Záverečného protokolu. Všetky náklady vzniknuté v súvislosti s uzatvorením a udržiavaním platnosti takejto poistnej zmluvy/poistných zmlúv uhradí Zhotoviteľ v plnom rozsahu.
  5. Akékoľvek škody, ktoré nie sú kryté poistením, budú uhradené Objednávateľom alebo Zhotoviteľom v zmysle ich zodpovednosti.

# odovzdanie a prevzAtie diela

* 1. Po riadnom ukončení všetkých prác na Diele (resp. jeho častí ako je uvedené ďalej) v súlade s touto Zmluvou a Časovým harmonogramom, minimálne však sedemdesiat (70) kalendárnych dní pred uplynutím lehoty stanovej Zhotoviteľom v Časovej harmonograme (t.j. sedemdesiat (70) kalendárnych pred uplynutím konkrétnej Lehoty výstavby podľa bodu 5.1 tejto Zmluvy a lehoty pre SO 06 - Komunikácie a spevnené plochy - ukončenie realizácie 100% rozsahu) a to samostatne ohľadom stavebných objektov SO 02, SO 05, SO 07, SO 08, SO 09, SO 10 a SO 11 špecifikovaných v Protokole o splnení míľnika POO pre štádium „Shell and Core“ (**Príloha č. 8**) („**Protokol Shell and Core**“), stavebných objektov a prevádzkových súborov SO 03 a PS 01, PS 02 a PS 04 špecifikovaných v Protokole o splnení míľnika POO (Dielo v štádiu Full Fit Out) (**Príloha č. 9**) („**Protokol Full Fit Out**“), stavebného objektu SO 06 (Komunikácie a spevnené plochy), ako aj ostatných SO a PS špecifikovaných v Protokole o odovzdaní a prevzatí Diela (**Príloha č. 10**) („**Protokol o odovzdaní**“), sa Zhotoviteľ zaväzuje doručiť Objednávateľovi písomné výzvy pre účasť na kontrole Diela, ktorých cieľom je overiť, či Dielo (resp. jeho časti) bolo vykonané v súlade s touto Zmluvou („**Kontrola**“). Zmluvné strany sa dohodli, že Kontrola sa vykonaná samostatne k SO 02, SO 05, SO 07, SO 08, SO 09, SO 10 a SO 11 (t.j. Protokol Shell and Core), samostatne k SO 03 a PS 01, PS 02 a PS 04 (t.j. Protokol Full Fit Out), samostatne k SO 06 (Komunikácie a spevnené plochy) a samostatne k ostatným SO a PS tak, ako sú tieto špecifikované v Časovom harmonograme a Protokole o odovzdaní.
  2. Ak Objednávateľ neurčí inak, začiatok každej Kontroly sa zaháji najneskôr v piaty (5.) pracovný deň o obdržania výzvy Zhotoviteľa podľa bodu 13.1 Zmluvy („**Dátum Kontroly**“).
  3. Spolu s doručením písomnej výzvy Zhotoviteľa podľa bodu 13.1 tejto Zmluvy pre účasť na Kontrole Zhotoviteľ doručí Objednávateľovi všetku dokumentáciu k Dielu (v piatich listinných a piatich digitálnych vyhotoveniach na USB kľúči), resp. k jeho časti podľa toho, k akému SO sa Kontrola vykonáva, a to najmä;
     + 1. projekty skutočného vyhotovenia príslušnej časti Diela všetkých dielčích profesií, ako aj v digitálnej forme vo formáte DGW a PDF;
       2. stavebný denník;
       3. potvrdenie o úspešnom vykonaní preberacích skúšok a technických prehliadok;
       4. zápisnice a osvedčenia o vykonaných skúškach použitých materiálov;
       5. certifikáty s platnosťou pre Slovenskú republiku;
       6. Validačné protokoly čistých priestorov (Zhotoviteľ zabezpečuje dokumentáciu k validácii a vykonáva validáciu len pre rozsah svojej dodávky Diela podľa tejto Zmluvy; to znamená validáciu všetkých potrebných priestorov okrem priestorov čistých vstavieb čiastočne dodávaných iným dodávateľom (t.j. Projektová dokumentácia, časť SO 02\_DOSTAVBA NsP, E.11\_VSTAVBA ČISTÝCH PRIESTOROV). Pri validácií priestorov čistých vstavieb iným dodávateľom poskytne Zhotoviteľ v tejto súvislosti všetku potrebnú súčinnosť);
       7. zápisnice o preverení prác a konštrukcií v priebehu zakrytých prác;
       8. doklady o odvoze a likvidácii stavebnej sute a všetkých odpadov vzniknutých pri realizácii Diela;
       9. zápisnice o individuálnom a komplexnom vyskúšaní zmontovaných zariadení;
       10. písomné Protokoly o vykonaní funkčnej skúšky podľa bodu 6.15 tejto Zmluvy;
       11. revízne správy, úradné skúšky, súhlasné stanoviská na konštrukčné dokumentácie od príslušných orgánov (technická inšpekcia) na všetky technologické celky podľa platnej legislatívy, protokol o určení vonkajších vplyvov, protokol o zaradení lekárskych miestnosti podľa účelu a typu miestnosti;
       12. záručné listy v kópii;
       13. doklady o vykonaní tlakových a tesnostných skúšok;
       14. návody na obsluhu a údržbu technologických zariadení;
       15. návody na údržbu a použitie výplňových konštrukcií v slovenskom jazyku;
       16. doklady a certifikáty na akúkoľvek časť Diela, pokiaľ sa takéto doklady v súlade so všeobecne záväznými právnymi predpismi alebo technickými normami a stavebným konaním vyžadujú v zmysle platnej legislatívy Slovenskej republiky;
       17. dokumentáciu potrebnú pre vydanie kolaudačného rozhodnutia pre Dielo podľa všeobecne záväzných právnych predpisov a akékoľvek iné doklady požadované Objednávateľom alebo Dozor Objednávateľa.

(„**Dokumentácia k Dielu**“)

Zmluvné strany sa dohodli, že spolu s doručením písomnej výzvy Zhotoviteľa podľa bodu 13.1 Zmluvy pre účasť na Kontrole ohľadom SO 02, SO 05, SO 07, SO 08, SO 09, SO 10 a SO 11 (t.j. Protokol Shell and Core) Zhotoviteľ doručí Objednávateľovi dokumentáciu špecifikovanú v Protokole Shell and Core (Príloha č. 8 tejto Zmluvy) preukazujúcu, že Dielo spĺňa v tejto časti jednotlivé požiadavky na odovzdanie v stave rozpracovanosti „Shell and Core“ a to v súlade so špecifikáciou uvedenou v Protokole Shell and Core. V prípade, ak Zhotoviteľ nedoručí Objednávateľovi všetku Dokumentáciu k Dielu, Objednávateľ nie je povinný podpísať Protokol Shell and Core, Protokol Full Fit Out a ani Protokol o odovzdaní.

* 1. Počas každej Kontroly Zmluvné strany a ich príslušní poradcovia vykonajú inšpekciu Diela na účely zistenia akýchkoľvek vád Diela (resp. jeho častí podľa toho, k akému SO a k akému protokolu sa Kontrola vykonáva) a vypracovania protokolu so zoznamom všetkých vád zistených pri týchto Kontrolách, ako aj vád Dokumentácie k Dielu spolu s lehotou pre ich nápravu („**Predbežný protokol**“). Zhotoviteľ je povinný odstrániť všetky vady, ktoré bránia kolaudácii a prevádzke Diela, resp. podpisu Protokolu Shell and Core (t.j. v prípade, ak Dielo nespĺňa jednotlivé požiadavky rozpracovanosti „Shell and Core“, a to v súlade so špecifikáciou uvedenou v Protokole Shell and Core) zistené Objednávateľom pri každej Kontrole a zaznamenané Objednávateľom v Predbežnom protokole pre jednotlivé častí Diela podľa toho, k akému SO a k akému protokolu sa Predbežný protokol vyhotovil, najneskôr do tridsiatich (30) dní odo dňa podpísania Predbežného protokolu, pričom Zhotoviteľ je povinný podpísať Predbežný protokol bezodkladne (t.j. najneskôr do dvoch (2) dní odo dňa doručenia Predbežného protokolu od Objednávateľa), pokiaľ sa Zmluvné strany nedohodnú inak. Ostatné vady Diela zistené pri Kontrole a zaznamenané v Predbežnom protokole, ktoré nebránia kolaudácii a prevádzke Diela, resp. podpisu Protokolu Shell and Core, odstráni Zhotoviteľ najneskôr do štyridsiatich piatich (45) dní odo dňa podpísania Predbežného protokolu alebo v inej lehote určenej Objednávateľom v Predbežnom protokole. Zhotoviteľ je povinný dodržiavať lehoty určené Objednávateľom. Objednávateľ je oprávnený tieto podľa svojho uváženia zaznamenať do Predbežného protokolu.
  2. Zmluvné strany vykonajú najneskôr tridsiaty piaty (35.) deň odo dňa podpísania každého Predbežného protokolu v súlade s bodom 13.4 vyššie (presný dátum bude určený a oznámený Zhotoviteľovi písomne Objednávateľom) kontrolu Diela (resp. jeho časti), ktorej cieľom je overiť, či Zhotoviteľ odstránil všetky vady, ktoré bránia kolaudácii a prevádzke Diela, resp. podpisu Protokolu Shell and Core, zistené pri Kontrole a zaznamenané v každom Predbežnom protokole a či je Dielo (resp. jeho časť) Dokončené v štandarde „Shell and Core“ v súlade s Protokolom Shell and Core alebo pripravené na kolaudáciu („**Kontrola pred kolaudáciou**“). Počas Kontroly pred kolaudáciou Zmluvné strany a ich príslušní poradcovia vykonajú inšpekciu Diela (jeho časti) a bezodkladne (v rovnaký deň) vypracujú a podpíšu protokoly z každej Kontroly pred kolaudáciou s potvrdením, že Zhotoviteľ odstránil všetky vady, ktoré bránia kolaudácii a prevádzke Diela, resp. podpisu Protokolu Shell and Core, zistené pri Kontrole a zaznamenané v každom Predbežnom protokole – konkrétne podpíšu Protokol Shell and Core ohľadom SO 02, 05, 07, 08, 09, 10 a 11, Protokol Full Fit Out ohľadom SO 03 a PS 01, 02 a 04, protokol pre SO 06 (Komunikácie a spevnené plochy) a Protokol o odovzdaní (k ostatným SO a PS). V prípade, ak sa počas niektorej Kontroly pred kolaudáciou zistí, že Zhotoviteľ neodstránil všetky vady, ktoré bránia kolaudácii a prevádzke Diela, resp. podpisu Protokolu Shell and Core, zistené pri Kontrole a zaznamenané v Predbežnom protokole, Objednávateľ písomne určí Zhotoviteľovi dodatočnú lehotu na nápravu, lehotu inšpekcie Diela a lehotu podpisu príslušného protokolu tak, aby bol ktorýkoľvek z protokolov podpísaný najneskôr v deň uplynutia Lehoty výstavby. V rozsahu v akom má Dielo vady, ktoré bránia kolaudácii a prevádzke Diela, resp. podpisu Protokolu Shell and Core, zistené pri Kontrole a zaznamenané v Predbežnom protokole, Objednávateľ nie je povinný zaplatiť Cenu Diela za vykonané práce a v takomto prípade Objednávateľ až do odstránenia takýchto vád nie je v omeškaní s platením Ceny Diela za vykonané (vadné) práce a Objednávateľ nie je povinný podpísať Protokol Shell and Core, Protokol Full Fit Out, protokol pre SO 06 (Komunikácie a spevnené plochy) ani Protokol o odovzdaní. Výšku takto neuhradenej sumy určí Objednávateľ výpočtom podľa rozsahu vadného plnenia.
  3. Po podpise Protokolu o odovzdaní sa Zhotoviteľ zaväzuje poskytnúť Objednávateľovi všetku súčinnosť, ktorú bude Objednávateľ požadovať pre účel vydania kolaudačného rozhodnutia povoľujúceho užívanie Diela. Pre vylúčenie pochybností, odmena za akékoľvek úkony, ktoré Zhotoviteľ bude povinný uskutočniť v zmysle predchádzajúcej vety je zahrnutá v Cene Diela. Pre vylúčenie pochybností sa za kolaudačné rozhodnutie podľa tohto článku Zmluvy považujú akékoľvek kolaudačné rozhodnutia, ktoré sú vydané vo vzťahu k jednotlivým objektom (častiam) Diela.
  4. Po získaní kolaudačného rozhodnutia Objednávateľom povoľujúceho užívanie Diela, Objednávateľ doručí pozvánku Zhotoviteľovi na stretnutie, na ktorom Zmluvné strany podpíšu Záverečný protokol, ktorý bude konečným odovzdávacím protokolom potvrdzujúcim Odovzdanie Diela Objednávateľovi („**Stretnutie**“).
  5. Objednávateľ sa zaväzuje prevziať Dielo a podpísať Záverečný protokol iba ak:
     1. skutočne došlo k Dokončeniu Diela; a
     2. Zhotoviteľ odstránil zo Staveniska všetko svoje vybavenie, stroje a iný majetok a zabezpečil, aby boli odstránené aj všetky také zariadenia Subdodávateľov; a
     3. došlo zo strany Zhotoviteľa k odstráneniu akýchkoľvek a všetkých (aj drobných) vád Diela.
  6. Na Stretnutí sa Zmluvné strany zaväzujú podpísať protokol, v ktorom sa:
     1. potvrdí Odovzdanie Diela Zhotoviteľom Objednávateľovi;
     2. potvrdí, že Zhotoviteľ vykonal zhotovil Dielo v súlade s Projektovou dokumentáciou, Výkazom Výmer, Povoleniami, touto Zmluvou, technickými normami a akýmikoľvek a všetkými platnými predpismi platnými v Slovenskej republike;
     3. potvrdí, že Objednávateľ Dielo prijíma a preberá vrátane vstavaných pevných súčastí;
     4. stav Meračov;
     5. uvedie vyhlásenie, že dňom podpisu Záverečného protokolu začína plynúť Záručná doba a Osobitná záručná doba v zmysle Zmluvy. V Záverečnom protokole sa uvedie dátum začatia a prípadne ukončenia Záručnej doby a Osobitnej záručnej doby

(„**Záverečný protokol**“)

Pre vylúčenie pochybností, Zmluvné strany sa dohodli, že Záverečný protokol žiadnym spôsobom nevypovedá o existencii skrytých vád.

* 1. Momentom podpísania Záverečného protokolu sa Dielo považuje za odovzdané („**Odovzdanie Diela**“)

# prechod nebezpečenstva škody a vlastníctva k dielu

* 1. Strany berú na vedomie a súhlasia, že vlastnícke právo k Dielu má Objednávateľ. Zmluvné strany sa dohodli, že stavebný materiál, resp. realizované časti Diela prechádzajú do vlastníctva Objednávateľa ich zabudovaním.
  2. Zhotoviteľ znáša nebezpečenstvo škody spôsobené pri realizácii Diela (aj mimo Staveniska) vzniknuté na majetku vo vlastníctve Objednávateľa a tretích osôb až do podpisu Záverečného protokolu, kedy prechádza zodpovednosť za Dielo na Objednávateľa.
  3. Zhotoviteľ zodpovedá v plnom rozsahu za škodu na majetku Objednávateľa a tretích osôb, ktorú spôsobí v súvislosti s plnením predmetu tejto Zmluvy. Zhotoviteľ je povinný nahradiť Objednávateľovi a tretím osobám škodu, ktorú mu spôsobil svojím konaním vrátane nedbanlivosti, a to v jej skutočnom rozsahu. Nárok na náhradu škody nevylučuje právo Objednávateľa uplatniť zmluvnú pokutu v súlade s podmienkami uvedenými v tejto Zmluve.
  4. Zhotoviteľ zodpovedá za škody spôsobené svojou činnosťou podľa ustanovení § 373 až 386 Obchodného zákonníka a ostatných súvisiacich právnych predpisov upravujúcich zodpovednosť Zhotoviteľa za činnosti pri realizácii Diela podľa tejto Zmluvy.

# zodpovednosť za vady, záruka za akosť diela a záručná doba

* 1. Zhotoviteľ zodpovedá za úplné, kvalitné, včasné a kompletné zhotovenie Diela v celku a v súlade so Zmluvou, Projektovou dokumentáciou, Výkazom výmer, Časovým harmonogramom a Povoleniami, vrátane zmien a doplnkov počas vykonávania prác, ak budú schválené v súlade s ustanoveniami Zmluvy. Zhotoviteľ zodpovedá za to, že ním vykonané práce a dodané materiály budú zodpovedať príslušným právnym predpisom a normám platným v Slovenskej republike a Európskej únii. Kvalita vykonaného Diela musí byť v súlade s platnými technickými normami a štandardmi, obvykle aplikovanými v stavebníctve, ako aj s požiadavkami špecifikovanými Zmluvou, Projektovou dokumentáciou, Výkazom výmer a Povoleniami a platnými právnymi predpismi.
  2. Zhotoviteľ zodpovedá za všetky vady, ktoré má Dielo v čase podpisu Záverečného protokolu, vrátane skrytých a právnych vád a za všetky vady vzniknuté počas Záručnej doby. Ak Objednávateľ prevezme Dielo so skrytými vadami, ktoré nemohol zistiť pri Odovzdaní a prevzatí Diela a ktoré sa vyskytnú v záručnej lehote, má právo na dodatočné bezplatné odstránenie týchto vád za podmienok dohodnutých v Zmluve o dielo.
  3. Zhotoviteľ poskytuje Objednávateľovi záručnú dobu na stavebné časti Diela v trvaní šesťdesiat (60) mesiacov („**Záručná doba**“). Záručná doba na vstavané (zabudované) zariadenia (technológie) je v dĺžke uvedenej v príslušnom záručnom liste, minimálne však v trvaní dvadsaťštyri (24) mesiacov na jednotlivé časti technológie aj na technológiu ako celok („**Osobitná záručná doba**“); pre vylúčenie akýchkoľvek pochybností platí, že záručná doba v trvaní dvadsaťštyri (24) mesiacov sa uplatňuje v prípadoch, kedy je v záručnom liste na zabudované technológie uvedená záručná doba kratšia ako dvadsaťštyri (24) mesiacov. Zhotoviteľ je povinný spolu s Odovzdaním Diela odovzdať Objednávateľovi osobitne zoznam vecí, u ktorých plynie Osobitná záručná doba. Záručná doba a Osobitná záručná doba plynie odo dňa podpísania Záverečného protokolu oboma Zmluvnými stranami. V prípade, ak Objednávateľ prevezme Dielo s drobnými vadami a nedorobkami, Záručná doba a Osobitná záručná doba začína plynúť od okamihu podpísania zápisu o odstránení týchto drobných vád a nedorobkov.
  4. Záručná doba a Osobitná záručná doba neplynie po dobu, po ktorú Objednávateľ nemôže Dielo alebo jeho časť užívať pre jeho vady a/alebo nedorobky, za ktoré zodpovedá Zhotoviteľ. V prípade, že pri odstraňovaní vád a/alebo nedorobkov došlo k výmene jednotlivých častí Diela za nové, pre nové časti Diela začína plynúť nová Záručná doba alebo nová Osobitná záručná doba.
  5. Zhotoviteľ je povinný počas plynutia Záručnej doby a/alebo Osobitnej záručnej doby na svoje náklady, riziko a zodpovednosť odstrániť zistené vady, za ktoré nesie zodpovednosť v súlade s ustanoveniami zmluvy a relevantných ustanovení Obchodného zákonníka.
  6. Objednávateľ je povinný bez zbytočného odkladu písomne oznámiť Zhotoviteľovi vady Diela najneskôr však v lehote šesťdesiatich (60) kalendárnych dní odo dňa, kedy vadu zistil. V oznámení Objednávateľ uvedie popis vady, ako sa vada prejavila a jej rozsah. Zhotoviteľ je povinný nastúpiť na odstránenie reklamovanej vady bez zbytočného odkladu, najneskôr však do piatich (5) kalendárnych dní odo dňa oznámenia vady Objednávateľom a vadu odstrániť v čo možno najkratšom čase, nie však dlhšom ako pätnásť (15) kalendárnych dní (ak sa Zmluvné strany nedohodnú na inej lehote odstránenia vady v dôsledku dlhých dodacích lehôt materiálu alebo tovaru nevyhnutného pre ich odstránenie alebo iných okolností neumožňujúcich odstránenie vád Diela vo vymedzenej pätnásťdňovej lehote, ktoré budú Zhotoviteľom Objednávateľovi preukázané). V prípade havarijného stavu je Zhotoviteľ povinný nastúpiť na odstránenie vád na Diele bez zbytočného odkladu, najneskôr však do dvanástich (12) hodín od okamihu oznámenia vady a tieto vady odstrániť najneskôr do 24 hodín od nastúpenia na opravu vád predstavujúcich havarijný stav (ak sa Zmluvné strany nedohodnú na inej lehote odstránenia týchto vád). V prípade, že vada nie je opraviteľná, Zhotoviteľ je povinný provizórne sprevádzkovať poškodenú (nefunkčnú) časť Diela za splnenia nevyhnutného predpokladu dodržania všetkých bezpečnostných, technických noriem a podmienok, a to do dvadsaťštyri (24) hodín od nastúpenia Zhotoviteľa na odstraňovanie vady. Ak Zhotoviteľ nezačne s odstraňovaním vád včas, neodstráni vady v príslušnej lehote dohodnutej v tomto bode 15.6 zmluvy, resp. v inej Zmluvnými stranami dohodnutej lehote, alebo ak nedôjde k dohode o lehote odstránenia vád Diela, za ktoré zodpovedá Zhotoviteľ, je Objednávateľ oprávnený vady Diela odstrániť alebo nechať odstrániť spôsobom podľa vlastného uváženia (aj prostredníctvom tretej osoby) na náklady Zhotoviteľa. Týmto postupom nie je dotknutý nárok Objednávateľa na náhradu škody. Po odstránení vady treťou osobou o tom Objednávateľ písomne upovedomí Zhotoviteľa spolu s podrobným vyúčtovaním nákladov na odstránenie vady. Zhotoviteľ je v takom prípade povinný uhradiť Objednávateľovi cenu za odstránenie vady treťou osobou v celom rozsahu.

# zachovanie dôvernosti informácií

* 1. Každá zo Zmluvných strán sa zaväzuje, že kedykoľvek po dni uzatvorenia Zmluvy bez predchádzajúceho súhlasu druhej Zmluvnej strany nevyužije, neposkytne ani neoznámi akejkoľvek tretej osobe, s výnimkou svojich splnomocnených zástupcov, audítorov, ktorí budú overovať účtovnú závierku príslušnej Zmluvnej strany, Pridruženej osobe, alebo v súlade so zákonom alebo požiadavkou správneho alebo regulačného orgánu, alebo iného orgánu, ktorému podlieha v zmysle právnych predpisov alebo zmluvne, akékoľvek informácie o obchodných vzťahoch s druhou Zmluvnou stranou, a že uchová v tajnosti všetky technické, obchodné alebo iné informácie, ktoré prípadne získa, alebo ktoré sa v budúcnosti dozvie od druhej Zmluvnej strany, a to vrátane informácií týkajúcich sa podnikateľskej činnosti alebo iných záležitostí druhej Zmluvnej strany. Toto ustanovenie sa nevzťahuje na dokumentáciu a dokumenty, ktoré sa v zmysle iných právnych predpisov (a to najmä Zákona o verejnom obstarávaní) musia zverejňovať. Za porušenie obchodného tajomstva sa nepovažuje sprístupnenie takto označených dokumentov osobám zastupujúcim poskytujúcu Zmluvnú stranu.
  2. Okrem vyššie uvedeného sa Zhotoviteľ výslovne zaväzuje akúkoľvek dôvernú informáciu poskytovanú na základe tejto Zmluvy akémukoľvek Subdodávateľovi neposkytnúť vo väčšom rozsahu ako nutnom pre riadne plnenie povinností Subdodávateľom. Zhotoviteľ je zodpovedný za to, že zmluvne zabezpečí záväzok dôvernosti akéhokoľvek takého Subdodávateľa, a to minimálne v rozsahu záväzku dôvernosti Zhotoviteľa podľa tejto Zmluvy.
  3. Okrem vyššie uvedeného, ktorákoľvek Zmluvná strana má právo poskytnúť takéto informácie:
     1. na účely súdneho, správneho, alebo iného konania, ktorého je účastníkom, a ktoré sa vedie v súvislosti so Zmluvou;
     2. osobe, ktorá pre takú Zmluvnú stranu spracúva dáta, a to v rozsahu nevyhnutnom na riadne spracovávanie dát;
     3. osobe, ktorá pre takú Zmluvnú stranu obstaráva archiváciu Zmluvy, a to v rozsahu nevyhnutnom na riadnu archiváciu Zmluvy;
     4. osobe, ktorá priamo alebo nepriamo ovláda ktorúkoľvek zo Zmluvných strán;
     5. ak to ustanovuje osobitný právny predpis.
  4. Záväzky podľa tohto článku Zmluvy sú časovo neobmedzené a pretrvajú aj v prípade ukončenia Zmluvy akéhokoľvek dôvodu.

# podstatné porušenie zmluvy

* 1. Zmluvné strany sa dohodli, že za podstatné porušenie Zmluvy zo strany Zhotoviteľa je možné považovať najmä/nie výlučne nasledovné konanie:
     1. Zhotoviteľ neprevezme Stavenisko od Objednávateľa v lehotách podľa bodu 4.2 tejto Zmluvy; alebo
     2. Zhotoviteľ sa dostane do omeškania s plnením termínov – zvýraznených Míľnikov uvedených v Časovom harmonograme o viac než tridsať (30) dní (t.j. farebne zvýraznené Míľniky v Časovom harmonograme uvedené aj v bode 5.1 tejto Zmluvy); alebo
     3. Zhotoviteľ protokolárne neodovzdá Objednávateľovi Dielo podpisom Protokolu Shell and Core, Protokolu Full Fit Out a Protokolu o odovzdaní v Lehotách výstavby podľa bodu 5.1 tejto Zmluvy; alebo
     4. Zhotoviteľ nesplní povinnosť doručiť Objednávateľovi písomné výzvy pre účasť na kontrole Diela podľa bodu 13.1 Zmluvy; alebo
     5. Zhotoviteľ nepodpíše Predbežný protokol ani do siedmich (7) dní po uplynutí lehoty stanovenej v čl. 13.4 Zmluvy; alebo
     6. Zhotoviteľ neplní také kvalitatívno-technické parametre a/alebo podmienky zhotovovania Diela určené Projektovou dokumentáciou, Zmluvou, Výkazom výmer, Povoleniami, technickými normami, všeobecne záväznými právnymi predpismi, ktoré majú vplyv na riadnu funkčnosť Diela podľa tejto Zmluvy alebo riadnu prevádzku Diela alebo kolaudáciu Diela, a túto skutočnosť nenapraví ani v dodatočnej primeranej lehote stanovenej mu za týmto účelom Objednávateľom, ktorá nebude kratšia než desať (10) dní od doručenia písomnej výzvy Objednávateľa; alebo
     7. Zhotoviteľ v lehote určenej na odstránenie vady určenej podľa podmienok tejto Zmluvy vadu Diela, ktorá bráni kolaudácii a/alebo prevádzke Diela, neodstránil ani v dodatočnej primeranej lehote určenej mu za týmto účelom Objednávateľom, Dozorom Objednávateľa alebo oprávnenou osobou Objednávateľa, ktorá nebude kratšia než desať (10) dní od doručenia písomnej výzvy týchto osôb; alebo
     8. Zhotoviteľ nedodrží záväzok ustanovený v článku 6 bod 6.3(c) tejto Zmluvy (povinnosť zabezpečiť všetky opatrenia potrebné na riadne vykonanie a Dokončenie Diela použitím kvalitných materiálov), a túto skutočnosť nenapraví ani v dodatočnej primeranej lehote stanovenej mu za týmto účelom Objednávateľom, ktorá nebude kratšia než desať (10) dní od doručenia písomnej výzvy Objednávateľa; alebo
     9. Zhotoviteľ nesplní/poruší povinnosť ustanovenú v článku 8, v bode 8.1 tejto Zmluvy (povinnosť odovzdať Bankovú záruku) a /alebo v bode 8.3 tejto Zmluvy (povinnosť zabezpečiť, platnosť, účinnosť a neodvolateľnosť Bankovej záruky) a /alebo bode 8.7 tejto Zmluvy (povinnosť doplniť Bankovú záruku) a/alebo v bode 8.8 tejto Zmluvy (povinnosť odovzdať Garančnú bankovú záruku) a/alebo v bode 8.10 tejto Zmluvy (povinnosť zabezpečiť, platnosť, účinnosť a neodvolateľnosť Garančnej bankovej záruky a povinnosť doplniť Garančnú bankovú záruku) tejto Zmluvy, a túto skutočnosť nenapraví ani v dodatočnej primeranej lehote stanovenej mu za týmto účelom Objednávateľom, ktorá nebude kratšia než desať (10) dní od doručenia písomnej výzvy Objednávateľa; alebo
     10. Zhotoviteľ nesplní/poruší povinnosti ustanovené v článku 10, v bode 10.7 tejto Zmluvy (povinnosť určiť Stavbyvedúceho a jeho zástupcu) a v bode 10.9 Zmluvy (povinnosť pripraviť mesačné správy o postupe prác na Diele a predložiť ich Dozoru Objednávateľa na schválenie), a túto skutočnosť nenapraví ani v dodatočnej primeranej lehote stanovenej mu za týmto účelom Objednávateľom, ktorá nebude kratšia než desať (10) dní od doručenia písomnej výzvy Objednávateľa; alebo
     11. Zhotoviteľ poruší povinnosť viesť počas realizácie Diela stavebný denník podľa článku 10, bod 10.10 tejto Zmluvy, a túto skutočnosť nenapraví ani v dodatočnej primeranej lehote stanovenej mu za týmto účelom Objednávateľom, ktorá nebude kratšia než desať (10) dní od doručenia písomnej výzvy Objednávateľa; alebo
     12. Zhotoviteľ opakovane nesplní/poruší povinnosť ustanovenú v článku 10 , v bode 10.11 tejto Zmluvy (povinnosť vyzvať Dozor Objednávateľa na vykonanie kontroly prác, ktoré v ďalšom pracovnom postupe budú zakryté alebo sa stanú neprístupnými) alebo v bode 10.16 tejto Zmluvy (povinnosť nepoužiť náhradné materiály a výrobky oproti predpokladaným v Projektovej dokumentácii bez predchádzajúceho písomného súhlasu Objednávateľa alebo oprávnenej osoby Objednávateľa) (opakovaným nesplnením/porušením povinnosti sa rozumie nesplnenie/porušenie min. 3 a viackrát); alebo
     13. Zhotoviteľ nesplní/poruší povinnosť ustanovenú v článku 10, v bode 10.20 tejto Zmluvy (povinnosť odvolať zo Staveniska Subdodávateľa) a/alebo v bode 10.25 tejto Zmluvy (povinnosť neporušiť zákaz nelegálneho zamestnávania) tejto Zmluvy, a túto skutočnosť nenapraví ani v dodatočnej primeranej lehote stanovenej mu za týmto účelom Objednávateľom, ktorá nebude kratšia než desať (10) dní od doručenia písomnej výzvy Objednávateľa; alebo
     14. Zhotoviteľ nesplní/poruší povinnosť ustanovenú v článku 27, v bode 27.4 tejto Zmluvy (plniť príslušnú časť Diela treťou osobou, prostredníctvom ktorej preukazoval splnenie podmienok účasti vo Verejnom obstarávaní podľa Zákona o verejnom obstarávaní), a túto skutočnosť nenapraví ani v dodatočnej primeranej lehote stanovenej mu za týmto účelom Objednávateľom, ktorá nebude kratšia než desať (10) dní od doručenia písomnej výzvy Objednávateľa; alebo
     15. voči Zhotoviteľovi sa vedie konkurzné konanie, bol podaný návrh na začatie konkurzného konania, návrh na začatie konkurzného konania bol zamietnutý z dôvodu nedostatku majetku, ak bolo začaté reštrukturalizačné konanie, alebo voči Zhotoviteľovi bol podaný návrh alebo sa vedie exekučné konanie alebo ak Zhotoviteľ vstúpil do likvidácie.

(„**Podstatné porušenie Zmluvy Zhotoviteľom**“).

* 1. Zmluvné strany sa dohodli, že za podstatné porušenie Zmluvy Objednávateľom, na základe ktorého je Zhotoviteľ oprávnený odstúpiť od tejto Zmluvy, sa považuje omeškanie Objednávateľa so zaplatením Ceny Diela alebo ktorejkoľvek jej časti a takéto porušenie Objednávateľ nenapraví ani v dodatočnej lehote štyridsať (40) dní od doručenia písomnej výzvy Zhotoviteľa na nápravu („**Podstatné porušenie Zmluvy Objednávateľom**“).

# sankcie

* 1. Zmluvné strany sa dohodli na nasledovných sankciách, ktoré je Objednávateľ oprávnený požadovať od Zhotoviteľa:
     1. v prípade omeškania Zhotoviteľa s prevzatím Staveniska od Objednávateľa v lehote ustanovenej článku 4 v bode 4.2 tejto Zmluvy vzniká voči Zhotoviteľovi nárok na zmluvnú pokutu vo výške 2 000,-EUR za každý, čo i len začatý deň porušenia/nesplnenia povinnosti;
     2. v prípade, ak Zhotoviteľ riadne neodovzdá Dielo a nepodpíše Predbežný protokol alebo Protokol Shell and Core alebo Protokol Full Fit Out alebo Protokol o odovzdaní alebo Záverečný protokol v súlade s čl. 13 tejto Zmluvy, Objednávateľovi vzniká voči Zhotoviteľovi nárok na zmluvnú pokutu vo výške 0,1% z Ceny Diela za každý, čo i len začatý deň porušenia/nesplnenia povinnosti;
     3. v prípade omeškania Zhotoviteľa s inštaláciou Meračov na Stavenisku najneskôr v deň začatia stavebných prác podľa článku 4, bodu 4.15 tejto Zmluvy, Objednávateľovi vzniká voči Zhotoviteľovi nárok na zmluvnú pokutu vo výške 1000,- EUR za každý, čo i len začatý deň porušenia/nesplnenia povinnosti;
     4. v prípade, ak sa Zhotoviteľ dostane do omeškania so zhotovovaním Diela podľa jednotlivých míľnikov uvedených v Časovom harmonograme / revidovanom Časovom harmonograme (v prípade omeškania so zhotovením a odovzdaním Diela v Lehotách výstavby, pozri aj bod 18.2 nižšie) uvedených v bode 5.1 Objednávateľovi vzniká voči Zhotoviteľovi nárok na zmluvnú pokutu vo výške 0,05% z Ceny Diela za každý aj začatý deň omeškania. V prípade, ak sa Zhotoviteľ dostane do omeškania so zhotovovaním Diela podľa jednotlivých míľnikov uvedených v Časovom harmonograme / revidovanom Časovom harmonograme uvedených v bode 5.1 o viac ako 20 dní od uplynutia lehoty pre daný míľnik, Objednávateľovi vzniká voči Zhotoviteľovi nárok na zmluvnú pokutu vo výške 0,1% z Ceny Diela za každý aj začatý deň omeškania. Zmluvná pokuta podľa tohto bodu je nenávratná aj v prípade splnenia Lehoty výstavby;
     5. v prípade porušenia akejkoľvek individuálnej/čiastkovej povinnosti Zhotoviteľa súvisiacich s Bankovou zárukou alebo Garančnou bankovou zárukou stanovených v článku 8 tejto Zmluvy, Objednávateľovi vzniká voči Zhotoviteľovi nárok na zmluvnú pokutu vo výške 5000,- EUR za každý, čo i len začatý deň nesplnenia/porušenia povinnosti;
     6. v prípade nesplnenia/porušenia akejkoľvek individuálnej/čiastkovej povinnosti Zhotoviteľa pri vedení stavebného denníka podľa článku 10, bodu 10.10 tejto Zmluvy, vzniká Objednávateľovi nárok voči Zhotoviteľovi na zmluvnú pokutu vo výške 300,- EUR za každé jednotlivé nesplnenie/porušenie akejkoľvek individuálnej/čiastkovej povinnosti, a to aj opakovane;
     7. v prípade nesplnenia/porušenia povinnosti Zhotoviteľa nepoužiť náhradné materiály a výrobky oproti predpokladaným v Projektovej dokumentácii bez predchádzajúceho písomného súhlasu Objednávateľa alebo oprávnenej osoby Objednávateľa podľa článku 10, bodu 10.16 Zmluvy, vzniká Objednávateľovi nárok voči Zhotoviteľovi na zmluvnú pokutu vo výške 20 000,- EUR za každé jednotlivé nesplnenie/porušenie povinnosti, a to aj opakovane;
     8. v prípade nesplnenia/porušenia povinnosti Zhotoviteľa poskytnúť vzorky podľa článku 10, bodu 10.21 Zmluvy, vzniká Objednávateľovi nárok voči Zhotoviteľovi na zmluvnú pokutu vo výške 5 000,- EUR za každé jednotlivé nesplnenie/porušenie povinnosti, a to aj opakovane;
     9. v prípade, ak Zhotoviteľ nepreruší práce na Diele v rozpore s článkom 10 bodom 10.29 tejto Zmluvy, vzniká Objednávateľovi nárok voči Zhotoviteľovi na zmluvnú pokutu vo výške 2000,- EUR za každý aj začatý deň neoprávneného nezastavenia (vykonávania) prác Zhotoviteľom;
     10. v prípade preukázateľného nedodržania povinností Zhotoviteľa ustanovených v článku 10, bode 10.33 (povinnosť udržiavať Stavenisko a jeho okolie v čistote) alebo 10.36 tejto Zmluvy (povinnosť dokladovať zaradenie odpadov vznikajúcich počas zhotovovania Diela) vzniká Objednávateľovi nárok voči Zhotoviteľovi na zmluvnú pokutu vo výške 100,- EUR za každé jednotlivé porušenie stanovenej povinnosti a v prípade pretrvávajúceho stavu aj za každý, čo i len začatý deň nesplnenia/porušenia povinnosti, a to aj opakovane;
     11. v prípade omeškania Zhotoviteľa s predložením overenej kópie uzatvorenej platnej poistnej zmluvy/poistných zmlúv na Dielo podľa článku 12, bodu 12.1 tejto Zmluvy, alebo v prípade nesplnenia povinnosti predložiť overenú kópiu platného poistenia počas realizácie Diela podľa článku 12, bodu 12.2 tejto Zmluvy vzniká Objednávateľovi nárok voči Zhotoviteľovi na zmluvnú pokutu vo výške 1000,- EUR za každé jednotlivé nesplnenie/porušenie povinnosti a každý, čo i len začatý deň nesplnenia/porušenia povinnosti, a to aj opakovane;
     12. v prípade nesplnenia/porušenia povinnosti Zhotoviteľa zabezpečiť, aby Dielo bolo zhotovované kvalifikovanými pracovníkmi podľa článku 10 bodu 10.41, tejto Zmluvy, vzniká Objednávateľovi nárok voči Zhotoviteľovi na zmluvnú pokutu vo výške 5000,- EUR za každé jednotlivé nesplnenie/porušenie povinnosti, a to aj opakovane;
     13. v prípade, omeškania Zhotoviteľa s odstránením vád Diela zistených pri Kontrole a zaznamenaných v Predbežnom protokole, ktoré nebránia kolaudácii a prevádzke Diela v zmysle článku 13, v bodu 13.4 tejto Zmluvy, vzniká Objednávateľovi nárok voči Zhotoviteľovi na zmluvnú pokutu vo výške 2000,- EUR za každý, čo i len začatý deň nesplnenia/porušenia povinnosti;
     14. prípade, omeškania Zhotoviteľa s odstránením vád Diela zistených pri Kontrole a zaznamenaných v Predbežnom protokole, ktoré bránia kolaudácii a prevádzke Diela zmysle článku 13, v bodu 13.4 tejto Zmluvy, vzniká Objednávateľovi nárok voči Zhotoviteľovi na zmluvnú pokutu vo výške 5000,- EUR za každý, čo i len začatý deň nesplnenia/porušenia povinnosti;
     15. v prípade, omeškania Zhotoviteľa s vyprataním a vyčistením Staveniska podľa článku 10 bodu 10.38 tejto Zmluvy, vzniká Objednávateľovi nárok voči Zhotoviteľovi na zmluvnú pokutu vo výške 1000,- EUR za každé jednotlivé nesplnenie/porušenie povinnosti a za každý, čo i len začatý deň nesplnenia/porušenia povinnosti;
     16. v prípade, ak Zhotoviteľ nesplní/poruší povinnosť realizovať plnenie tejto Zmluvy treťou osobou podľa článku 27, bod 27.4 tejto Zmluvy, vzniká Objednávateľovi nárok voči Zhotoviteľovi na zmluvnú pokutu vo výške 1000,- EUR za každé jednotlivé nesplnenie/porušenie povinnosti a za každý, čo i len začatý deň nesplnenia/porušenia povinnosti;
     17. v prípade, ak Zhotoviteľ neodstráni v lehote podľa článku 15 bodu 15.6 Zmluvy vady a/alebo nedorobky Diela reklamované Objednávateľom počas plynutia Záručnej doby alebo Osobitnej záručnej doby, vzniká Objednávateľovi nárok voči Zhotoviteľovi na zmluvnú pokutu vo výške 100,- EUR za každú vadu a/alebo nedorobok Diela jednotlivo a za každý aj začatý deň omeškania, a to až do dňa úplného odstránenia týchto reklamovaných vád a nedorobkov;
     18. v prípade, ak Zhotoviteľ nesplní/poruší ktorúkoľvek svoju povinnosť ustanovenú v článku 9 tejto Zmluvy (povinnosť vykonať Zmenu podľa pokynu na vykonanie Zmeny) vzniká Objednávateľovi nárok voči Zhotoviteľovi na zmluvnú pokutu vo výške 2000,- EUR za každé jednotlivé nesplnenie/porušenie povinnosti a za každý, čo i len začatý deň nesplnenia/porušenia povinnosti;
     19. v prípade, ak Zhotoviteľ nesplní/poruší ktorúkoľvek svoju povinnosť ustanovenú v článku 6 bode 6.10(d) tejto Zmluvy (dodržiavať pokyny a rozhodnutia Objednávateľa a/alebo Dozoru Objednávateľa počas celej doby trvania Zmluvy) vzniká Objednávateľovi nárok voči Zhotoviteľovi na zmluvnú pokutu vo výške 2000,- EUR za každé jednotlivé nesplnenie/porušenie povinnosti a za každý, čo i len začatý deň nesplnenia/porušenia povinnosti;
     20. v prípade, ak Zhotoviteľ nesplní/poruší povinnosť ustanovenú v článku 4 v bode 4.17 tejto Zmluvy (povinnosť predložiť Kontrolný a skúšobný plán) vzniká Objednávateľovi nárok voči Zhotoviteľovi na zmluvnú pokutu vo výške 500,- Eur za každý aj začatý deň omeškania;
     21. v prípade nesplnenia/porušenia povinnosti Zhotoviteľa pripraviť mesačné správy o postupe prác na Diele a predložiť ich Dozoru Objednávateľa podľa článku 10, bodu 10.9 vzniká Objednávateľovi nárok voči Zhotoviteľovi na zmluvnú pokutu vo výške 2000,- EUR za každé jednotlivé nesplnenie/porušenie povinnosti, a za každý, čo i len začatý deň nesplnenia/porušenia povinnosti;
     22. v prípade, ak Zhotoviteľ nesplní/poruší povinnosť ustanovenú v článku 10 v bode 10.31 (povinnosť pri výbere materiálov/tovarov/prístrojov/zariadení dodržať Projektovou dokumentáciou a Požiadavkami BREEAM stanovené minimálne požiadavky, ktoré sú potrebné pre získanie certifikácie BREEAM) vzniká Objednávateľovi nárok voči Zhotoviteľovi na zmluvnú pokutu vo výške 1.000 EUR za každé jednotlivé nesplnenie/porušenie povinnosti a za každý deň, kedy Zhotoviteľ povinnosť ustanovenú v článku 10 v bode 10.31 nesplnil/porušil;
     23. v prípade, ak Zhotoviteľ nesplní/poruší povinnosť ustanovenú v článku 10 v bode 10.31 (povinnosť pri výbere materiálov/tovarov/prístrojov/zariadení dodržať Projektovou dokumentáciou a Požiadavkami BREEAM stanovené minimálne požiadavky, ktoré sú potrebné pre získanie certifikácie BREEAM), ktorá spôsobí, že Objednávateľ pre Dielo nezíska certifikáciu BREEAM vzniká Objednávateľovi nárok voči Zhotoviteľovi na zmluvnú pokutu vo výške sumy rovnajúcej sa Cene Diela;
     24. v prípade, ak Zhotoviteľ nesplní/poruší povinnosť ustanovenú v článku 11 v bode 11.9 (pravidlá možnosti využitia nového Subdodávateľa) a 11.13 (rešpektovanie pokynu Objednávateľa na odvolanie Subdodávateľa) vzniká Objednávateľovi nárok voči Zhotoviteľovi na zmluvnú pokutu vo výške 5000,- EUR za každé jednotlivé nesplnenie/porušenie povinnosti;
     25. Zhotoviteľ je povinný zaplatiť Objednávateľovi nasledujúce zmluvné pokuty za každé jednotlivé porušenie povinnosti dodržiavať pravidlá bezpečnosti pri práci pri vykonávaní Diela:

|  |  |
| --- | --- |
| **Druh porušenia pravidiel bezpečnosti pri práci** | **Zmluvná pokuta** |
| OSOBNÉ OCHRANNÉ PRACOVNÉ PROSTRIEDKY  (porušenie povinnosti používať ich, nesprávne prilby, obuv, ochrana očí atď.) | 100 EUR |
| FAJČENIE MIMO VYHRADENÝCH OBLASTÍ | 100 EUR |
| NECHRÁNENÉ VÝKOPY  (výstražné pásky, zábradlia, sklony atď.) | 100 EUR |
| NEVYHOVUJÚCE PRACOVNÉ KONŠTRUKCIE  (rebríky, lešenia atď.) | 200 EUR |
| NEVYHOVUJÚCE ELEKTRICKÉ SYSTÉMY  (káble, ručné náradie, neplatné kontroly a podobne) | 200 EUR |
| NECHRÁNENÉ OTVORY  (možnosť pádu materiálu alebo osôb cez otvory) | 500 EUR |
| PRÁCA A PRÍTOMNOSŤ VO VÝŠKACH BEZ CHRÁNENIA | 500 EUR |
| MANIPULÁCIA S NÁKLADOM  (upevnenie, preprava, záväzné spôsoby, oprávnenia) | 200 EUR |
| ALKOHOL A OSTATNÉ DROGY  (odmietnutie dychovej skúšky, pracovníci pod vplyvom alkoholu na Stavenisku) | 1000 EUR |
| PREPRAVA ĽUDÍ NEOPRÁVNENÝMI PROSTRIEDKAMI  (časť strojov, žeriavy atď.) | 500 EUR |
| PRÁCE PODLIEHAJÚCE VYŠŠIEMU RIZIKU VZNIKU POŽIARU BEZ NÁLEŽITÝCH PREVENTÍVNYCH OPATRENÍ | 200 EUR |
| NEDODRŽIAVANIE ZÁKLADNÝCH HYGIENICKÝCH PRAVIDIEL (močenie, vykonávanie iných fyziologických potrieb mimo vyhradených toaliet a pod.) | 1000 EUR |

* 1. Zmluvné strany sa dohodli, že v prípade porušenia povinnosti Zhotoviteľa podľa tejto Zmluvy, ktoré bude dôvodom na odstúpenie vykonávateľa od Zmluvy o poskytnutí prostriedkov mechanizmu alebo dôvodom na vrátenie príspevku poskytnutého na základe Zmluvy o poskytnutí prostriedkov mechanizmu z dôvodov na strane Zhotoviteľa, najmä, nie však výlučne nevykonanie a nedodanie Diela riadne a včas v Lehote výstavby podľa článku 5 bodu 5.1 tejto Zmluvy, v dôsledku čoho zanikne Objednávateľovi nárok na poskytnutie prostriedkov na základe Zmluvy o poskytnutí prostriedkov mechanizmu, alebo Objednávateľovi takýto nárok nevznikne, je Zhotoviteľ povinný zaplatiť Objednávateľovi na výzvu Objednávateľa zmluvnú pokutu vo výške zmluvnej Ceny Diela. Zhotoviteľ výslovne vyhlasuje, že takúto výšku zmluvnej pokuty považuje za primeranú a predvídateľnú a že bola určená vzhľadom na hodnotu a význam touto zmluvnou pokutou zabezpečovanej zmluvnej povinnosti.
  2. Zmluvné strany sa týmto výslovne dohodli, že Objednávateľovi vzniká nárok na uplatnenie akejkoľvek zmluvnej pokuty podľa tejto Zmluvy, až po predchádzajúcom písomnom upozornení adresovanom Zhotoviteľovi, v ktorom Objednávateľ písomne upozorní Zhotoviteľa na porušenie zmluvnej povinnosti a vznik nároku na zmluvnú pokutu a poskytne Zhotoviteľovi dodatočnú lehotu na nápravu, v ktorej Zhotoviteľ nápravu nevykoná. Toto ustanovenie platí bezvýhradne na všetky zmluvné pokuty a sankcie vyplývajúce z tejto Zmluvy s výnimkou bodu 18.2 vyššie. Pri opakovanom porušení povinností Zhotoviteľa, na ktoré bol Objednávateľom písomne upozornený, vzniká Objednávateľovi nárok na zmluvnú pokutu automaticky. Povinnosť uhradiť zmluvnú pokutu vzniká Zhotoviteľovi na základe písomnej výzvy Objednávateľa na úhradu zmluvnej pokuty s uvedením odkazu na uplatňujúce sa ustanovenie Zmluvy a výpočtu výšky zmluvnej pokuty doručenej Zhotoviteľovi, pričom lehota splatnosti je štrnástich (14) kalendárnych dní odo dňa doručenia predmetnej výzvy Objednávateľa Zhotoviteľovi. Tým nie je dotknuté právo Objednávateľa použiť na úhradu zmluvnej pokuty Bankovú záruku v zmysle článku 8 Zmluvy. Ak je Zhotoviteľ v omeškaní s platbou zmluvnej pokuty, v takom prípade je Objednávateľ oprávnený odpočítať sumu vo výške zmluvnej pokuty z akejkoľvek splatnej sumy, ktorá má byť zaplatená Zhotoviteľovi podľa tejto Zmluvy.
  3. Zaplatenie ktorejkoľvek zmluvnej pokuty zo strany Zhotoviteľa podľa tejto Zmluvy nemá vplyv na prípadné nároky Objednávateľa na náhradu škody spôsobenej porušením povinnosti, na ktorú sa vzťahuje príslušná zmluvná pokuta, v plnej výške (vrátane výšky prevyšujúcej zmluvnú pokutu).
  4. Zaplatením ktorejkoľvek zmluvnej pokuty/zmluvných pokút podľa tejto Zmluvy sa Zhotoviteľ nezbavuje povinnosti Dielo vykonať/zhotoviť včas, v požadovanej kvalite a s odbornou starostlivosťou.
  5. V prípade omeškania Objednávateľa so zaplatením splatného peňažného záväzku voči Zhotoviteľovi má Zhotoviteľ právo požadovať od Objednávateľa úroky z omeškania z dlžnej sumy, a to v sadzbe ustanovenej príslušným všeobecne záväzným právnym predpisom. Úroky z omeškania na základe výzvy Zhotoviteľa na úhradu úrokov z omeškania s uvedením odkazu na uplatňujúce sa ustanovenie zmluvy a výpočtu úrokov z omeškania sú splatné v lehote tridsiatich (30) kalendárnych dní odo dňa doručenia predmetnej výzvy Zhotoviteľa Objednávateľovi.
  6. Nárok na zmluvnú pokutu nezaniká ani v prípade odstúpenia od Zmluvy.

# duševné vlastníctvo

* 1. V prípade, že v rámci plnenia tejto Zmluvy odovzdá Zhotoviteľ Objednávateľovi dielo chránené zákonom č. 185/2015 Z. z. Autorský zákon v znení neskorších predpisov („**Autorský zákon**“) („**Autorské dielo**“), postupuje Zhotoviteľ na Objednávateľa výkon všetkých majetkových autorských práv k takému Autorskému dielu, vrátane práv k databáze a súvisiacich práv podľa Autorského zákona, a to ku dňu vzniku Autorského diela, alebo jeho časti.
  2. V prípadoch, kedy Objednávateľ nevykonáva majetkové práva k Autorskému dielu podľa článku 19 bodu 19.1 Zmluvy, udeľuje Zhotoviteľ Objednávateľovi ku dňu vzniku Autorského diela, alebo jeho časti, súhlas (licenciu) na výhradné použitie diela všetkými spôsobmi použitia, najmä, nie však výlučne podľa § 19 ods. 4 Autorského zákona. Licencia podľa predchádzajúcej vety je udelená ako výhradná a bez akýchkoľvek vecných, časových, množstevných a územných obmedzení. Objednávateľ je oprávnený (i) udelenú výhradnú licenciu čiastočne alebo úplne postúpiť tretím osobám, ako aj (ii) udeliť tretím osobám sublicenciu v rozsahu udelenej výhradnej licencie bez akýchkoľvek obmedzení, pričom mu Zhotoviteľ podpisom tejto Zmluvy výslovne k uvedeným úkonom udeľuje súhlas. Výhradná licencia je udelená na dobu určitú a to v dĺžke trvania majetkových autorských práv. Objednávateľ nie je povinný udelenú výhradnú licenciu využívať. V rámci udelenej výhradnej licencie je Objednávateľ oprávnený, sám alebo prostredníctvom tretích osôb, tiež na:
     1. akékoľvek, úplné alebo čiastočné použite Autorského diela na účely stavby Diela, ako aj na účely budúcich stavieb a investícií;
     2. spojenie Autorského diela s iným dielom či jeho zaradenie do súborného diela, spracovanie, dokončenie nehotového diela;
     3. zaznamenávanie Autorského diela;
     4. rozmnožovanie Autorského diela akýmikoľvek technikami, vrátane tlačiarenských, reprografických a digitálnych techník a rozmnožovanie Autorského diela stavbou;
     5. digitalizáciu Autorského diela, t. j. zaznamenávanie Autorského diela na digitálne dátové nosiče ako sú diskety alebo optické disky alebo iné zariadenia na prenos digitálnych údajov, alebo vložením a zaznamenaním Autorského diela do pamäte počítača;
     6. vkladanie Autorského diela do IT sietí, najmä internetu, s cieľom šíriť ho, aby ktokoľvek mohol mať prístup k Autorskému dielu v mieste a čase podľa svojho výberu;
     7. distribúciu Autorského diela, najmä vystavenie a verejné sprístupnenie v masmédiách alebo vystavenie na trhu;
     8. uvedenie Autorského diela do predaja;
     9. požičanie originálu alebo kópie Autorského diela na užívanie alebo prenájom/lízing Autorského diela;
     10. použitie Autorského diela na účely vykonávania opráv v tejto konkrétnej Budove, ako aj na udržanie Diela riadnom stave;
     11. použitie Autorského diela na reklamné, propagačné a marketingové účely, najmä na podporu aktivít Objednávateľa (alebo akéhokoľvek budúceho nadobúdateľa práv k Autorskému dielu);
     12. vykonávanie zmien a úprav Autorského diela, vrátane zmien a úprav, ktoré sú potrebné pre súčasné alebo budúce technické, obchodné alebo ekonomické účely Objednávateľa, jeho nástupcov alebo zmluvných partnerov;
     13. vykonávanie stavebných úprav a prác na stavbe ,ktorá je vyjadrením Autorského diela, v súlade s opravenými záujmami Objednávateľa, jeho nástupcov alebo zmluvných partnerov
  3. Zhotoviteľ týmto:
     1. vyhlasuje, že všetci jednotliví autori všetkých diel vytvorených na účely plnenia tejto Zmluvy (najmä všetkých pracovných výkresov) sa zaviazali, že nebudú uplatňovať a vykonávať svoje autorské práva na tieto diela, a že títo autori neodvolateľne a bezpodmienečne oprávnili Zhotoviteľa na výkon týchto autorských práv a na udelenie ďalších oprávnení;
     2. vyhlasuje, že s výnimkou udelenia oprávnenia Objednávateľovi (alebo vlastníkovi stavby Diela) na výkon osobných autorských práv na všetky diela vytvorené na účely plnenia tejto Zmluvy (najmä na všetky pracovné výkresy) a na udelenie rovnakých oprávnení, Zhotoviteľ, ani jednotliví autori týchto diel nebudú vykonávať žiadne také osobné autorské práva;
     3. udeľuje Objednávateľovi (alebo vlastníkovi stavby Diela) súhlas so zásahom do osobnostných práv autora ku všetkým Autorským dielam vytvoreným na účely plnenia tejto Zmluvy (najmä na všetky pracovné výkresy), a to za účelom plnenia tejto Zmluvy;
     4. zaväzuje sa odškodniť Objednávateľa (a akýkoľvek subjekt, na ktorý budú následne prevedené autorské práva na všetky diela vytvorené pri plnení tejto Zmluvy) za všetky straty, ktoré vzniknú v dôsledku nárokov tretích strán v súvislosti s autorskými právami k týmto dielam.
  4. Pre všetky prípady, v ktorých nie je Zhotoviteľ z objektívnych dôvodov nezávislých od vôle Zhotoviteľa oprávnený udeliť Objednávateľovi výhradnú licenciu, poskytuje Zhotoviteľ Objednávateľovi ku dňu vzniku Autorského diela, alebo jeho časti, nevýhradné oprávnenie (licenciu, resp. sublicenciu) používať Autorské diela všetkými spôsobmi použitia, najmä, nie však výlučne podľa § 19 ods. 4 Autorského zákona. Licencia podľa predchádzajúcej vety je udelená bez akýchkoľvek vecných, časových, množstevných a územných obmedzení. Objednávateľ je oprávnený (i) udelenú nevýhradnú licenciu čiastočne alebo úplne postúpiť tretím osobám, ako aj (ii) udeliť tretím osobám sublicenciu v rozsahu udelenej nevýhradnej licencie bez akýchkoľvek obmedzení, pričom mu Zhotoviteľ podpisom tejto Zmluvy výslovne k uvedeným úkonom udeľuje súhlas. Nevýhradná licencia je udelená na dobu určitú a to v dĺžke trvania majetkových autorských práv.
  5. Zmluvné strany sa dohodli, že prípadná odmena za licenciu podľa tohto článku 19 Zmluvy je udelená ako bezodplatná.
  6. Pre všetky prípady, v ktorých nemôže Zhotoviteľ z objektívnych dôvodov sám udeliť Objednávateľovi oprávnenia podľa tohto článku 19 Zmluvy, Zhotoviteľ zabezpečí, že tretia osoba, ktorá je vykonávateľom týchto práv alebo je na to oprávnená, poskytne Objednávateľovi bezodplatné oprávnenie (licenciu) najmenej v rozsahu udeľovaných oprávnení podľa tejto Zmluvy, a to najneskôr v okamihu, kedy je oprávnenia podľa tohto článku 19 Zmluvy povinný udeliť Zhotoviteľ.

# povinnosti objednávateľa po uzatvorení zmluvy

* 1. Objednávateľ najneskôr ku dňu odovzdania Staveniska:
     1. oznámi Zhotoviteľovi informáciu o kontaktnej osobe - zástupcovi Objednávateľa, ktorá bude konať v jeho mene v rozsahu - meno, priezvisko, rozsah oprávnenia – písomné plnomocenstvo, kontaktné údaje na poverenú osobu (v prípade zmeny oznámi Zhotoviteľovi informáciu o zmene kontaktnej osoby - zástupcovi objednávateľa a to najneskôr do troch (3) kalendárnych dní pred uskutočnením zmeny kontaktnej osoby);
     2. doručí Zhotoviteľovi rozsah práv a povinností každého zástupcu oprávneného konať v mene Objednávateľa s presným vymedzením jeho kompetencií v jednom vyhotovení vo forme písomného plnomocenstva.

# Povinnosti zhotoviteľa po uzatvorení zmluvy

* 1. Zhotoviteľ najneskôr ku dňu prevzatia Staveniska:
     1. oznámi Objednávateľovi informáciu o kontaktnej osobe - zástupcovi Zhotoviteľa, ktorá bude konať v jeho mene v rozsahu - meno, priezvisko, rozsah oprávnenia – písomné plnomocenstvo, kontaktné údaje na poverenú osobu (v prípade zmeny oznámi Objednávateľovi informáciu o zmene kontaktnej osoby - zástupcovi Zhotoviteľa najneskôr 3 dní pred uskutočnením zmeny);
     2. doručí Objednávateľovi rozsah práv a povinností každého zástupcu oprávneného konať v mene Zhotoviteľa s presným vymedzením jeho kompetencií v jednom vyhotovení vo forme písomného plnomocenstva;
     3. oznámi Objednávateľovi osobu, ktorá bude na náklady Zhotoviteľa s poverením Objednávateľa vykonávať funkciu koordinátora bezpečnosti podľa Nariadenia vlády o minimálnych bezpečnostných a zdravotných požiadavkách, ktorú Zhotoviteľ preukáže predložením podpísaného životopisu osoby koordinátora s úradne overenou fotokópiou relevantného dokladu preukazujúceho jeho odbornú spôsobilosť, nie staršou ako 3 mesiace, predloženie plánu BOZP týkajúceho sa realizácie Diela, vyhlásenie osoby koordinátora, že bude k dispozícii Zhotoviteľovi na plnenie predmetu zákazky Verejného obstarávania, a to po celú dobu realizácie Diela, pričom Zhotoviteľ môže preukázať splnenie tejto podmienky využitím technickej alebo odbornej kapacity inej osoby (v prípade zmeny oznámi Zhotoviteľovi informáciu o zmene osoby - koordinátora bezpečnosti Objednávateľovi najneskôr do troch (3) kalendárnych dní pred uskutočnením zmeny tejto osoby).

# SPôsob zmeny zmluvy

* 1. Túto Zmluvu je možné zmeniť, doplniť a/alebo zrušiť len písomne. Túto Zmluvu je možné doplniť alebo meniť iba v súlade s touto Zmluvou, Zákonom o verejnom obstarávaní a písomnými dohodami podpísanými oprávnenými zástupcami oboch Zmluvných strán pokiaľ táto Zmluva neustanovuje inak (napr. Zmeny).

# iné ustanovenia a podmienky

* 1. Zmluvné vzťahy neupravené osobitne v tejto Zmluve, ak nie je a nebude dohodnuté inak, sa budú riadiť a vykladať v súlade s ustanoveniami Obchodného zákonníka a ostatných súvisiacich právnych predpisov platných v Slovenskej republike.
  2. Možné spory, ktoré vzniknú z tejto Zmluvy, vrátane sporov o jej platnosť, účinnosť, výklad, výklad porušení alebo jej ukončenia budú riešené predovšetkým zmierom a dohodou Zmluvných strán. V prípade nedosiahnutia dohody, budú tieto spory riešené, pokiaľ sa sporové strany písomne nedohodnú inak, príslušným súdom Slovenskej republiky.
  3. Ak bude akékoľvek ustanovenie tejto Zmluvy neplatné, neúčinné alebo nevymáhateľné, bude takéto ustanovenie považované za vypustené zo Zmluvy a ostatné ustanovenia tejto Zmluvy budú naďalej platiť, pokiaľ z povahy Zmluvy alebo z jej obsahu alebo z okolností, za ktorých bola uzatvorená, nevyplýva, že takéto neplatné, neúčinné alebo nevymáhateľné ustanovenie Zmluvy nemožno oddeliť od ostatného jej obsahu. Zmluvné strany bez zbytočného odkladu uzavrú taký dodatok k tejto Zmluve, ktorý umožní dosiahnutie výsledku rovnakého, a ak to nie je možné, potom čo najbližšieho tomu, aký sa mal dosiahnuť neplatným, neúčinným alebo nevymáhateľným ustanovením.
  4. Ak by bola táto Zmluva neplatná, neúčinná či nevymáhateľná ako celok, zaväzujú sa Zmluvné strany bezodkladne po tomto zistení uzavrieť novú zmluvu, ktorá bude v čo najväčšej možnej miere vychádzať z podmienok tejto Zmluvy, a ktorá svojím obsahom bude čo najvernejšie zodpovedať podstate a zmyslu pôvodných ustanovení Zmluvy. V tejto novej zmluve bude odstránený dôvod neplatnosti, neúčinnosti či nevymáhateľnosti a plnenia prijaté na základe tejto Zmluvy budú započítané na plnenia Zmluvných strán podľa novej zmluvy.
  5. Zhotoviteľ vyhlasuje, že vzhľadom na objem finančného plnenia z tejto Zmluvy a právne postavenie Objednávateľa si je vedomý skutočnosti, že má postavenie partnera verejného sektora v zmysle ustanovenia § 2 Zákona o registri partnerov verejného sektora. Na základe týchto skutočností Zhotoviteľ prehlasuje, že je v čase podpísania tejto Zmluvy zapísaný v registri partnerov verejného sektora („**RPVS**“) v súlade so Zákonom o registri partnerov verejného sektora. Zhotoviteľ tiež vyhlasuje, že v prípade ak bude plniť predmet tejto Zmluvy prostredníctvom Subdodávateľov, ktorí majú povinnosť zapisovať sa do RPVS, musia byť v čase uzatvorenia tejto Zmluvy takíto Subdodávatelia zapísaní. V prípade, ak počas platnosti tejto Zmluvy dôjde k právoplatnému výmazu Subdodávateľa z RPVS, je Zhotoviteľ povinný okamžite ukončiť plnenie tejto Zmluvy prostredníctvom takéhoto Subdodávateľa.

# platnosť a účinnosť zmluvy a ukončenie zmluvy

* 1. Zmluva nadobudne platnosť a účinnosť dňom jej podpisu oboma Zmluvnými stranami.
  2. Zmluva sa končí:
     1. riadnym splnením všetkých práv a povinnosti Zmluvných strán, podpísaním Záverečného protokolu a Odovzdaním Diela v požadovanom rozsahu, kvalite a stanovených lehotách; alebo
     2. odstúpením od Zmluvy Zmluvnou stranou pre Podstatné porušenie Zmluvy Objednávateľom alebo pre Podstatné porušenie Zmluvy Zhotoviteľom. V prípade Podstatného porušenia Zmluvy Zhotoviteľom môže Objednávateľ od Zmluvy odstúpiť bez určenia dodatočnej primeranej lehoty na nápravu, ak v Zmluve nie je ustanovené inak; alebo
     3. vzájomnou písomnou dohodou Zmluvných strán. Zmluva ukončená spôsobom podľa tohto bodu (c) sa ukončuje ku dňu podpisu písomnej dohody Zmluvných strán o ukončení Zmluvy, ak je nie určené v takejto dohode určené inak.
  3. Ukončenie Zmluvy z dôvodu podľa bodu 24.2(b) tohto článku nastane dňom doručenia odstúpenia od Zmluvy druhej Zmluvnej strane v listinnej forme. Odstúpenie od Zmluvy je účinné na tretí (3.) deň po odoslaní oznámenia o odstúpení od Zmluvy druhej Zmluvnej strane.
  4. Ani jedna Zmluvná strana nie je oprávnená odstúpiť od tejto Zmluvy alebo ju vypovedať či jednostranne ukončiť jej účinnosť inak než z dôvodov a spôsobom upraveným v tejto Zmluve. Zmluvné strany vylučujú použitie všetkých dispozitívnych ustanovení Obchodného zákonníka upravujúcich právo na výpoveď, odstúpenie či akékoľvek iné jednostranné ukončenie zmluvy. Ustanovenia § 345 až § 351 Obchodného zákonníka sa nepoužijú a nahrádzajú sa záväzkami uvedenými v tejto Zmluve.
  5. Dôsledky odstúpenia od Zmluvy:
     1. Objednávateľ umožní prístup Zhotoviteľovi na Stavenisko, aby mohol vykonať všetky potrebné náležitosti „Čiastkového preberacieho konania“
     2. Zhotoviteľ písomne vyzve Objednávateľa k „Čiastkovému odovzdaniu Diela“ a Objednávateľ je povinný do piatich (5) kalendárnych dní od doručenia výzvy začať „Čiastkové preberacie konanie“
     3. Zhotoviteľ do piatich (5) kalendárnych dní vykoná súpis všetkých vykonaných prác ocenený spôsobom, akým je stanovená Cena Diela
     4. Zhotoviteľ vykoná finančné vyčíslenie vykonaných prác, prípadne poskytnutých záloh a spracuje „Čiastkovú konečnú faktúru“
     5. Zhotoviteľ odvezie všetok svoj nezabudovaný materiál a vyprace Stavenisko najneskôr do pätnástich (15) kalendárnych dní po skončení „Čiastkového preberacieho konania“
     6. Zhotoviteľ je v rámci „Čiastkového preberacieho konania“ povinný v zmysle 13.3 Zmluvy predložiť a odovzdať dokumentáciu k Dielu Objednávateľovi k rozsahu zhotoveného Diela, ktoré je predmetom „Čiastkového preberacieho konania“. Bez splnenia si predloženia dokumentácie k dielu v zmysle predchádzajúcej vety nie je Zhotoviteľ oprávnený vystaviť „Čiastkovú konečnú faktúru“
     7. Zmluvná strana, ktorá zapríčinila odstúpenie od Zmluvy je povinná uhradiť druhej Zmluvnej strane všetky náklady a ekonomicky oprávnené výdavky a straty jej vzniknuté z dôvodov odstúpenia od Zmluvy.
  6. V Prípade podstatného porušenia Zmluvy Zhotoviteľom je Objednávateľ oprávnený vykonať zmenu tejto Zmluvy spočívajúcu v zmene osoby Zhotoviteľa, a to nahradením pôvodného Zhotoviteľa novým Zhotoviteľom v súlade s § 18 Zákona o verejnom obstarávaní. Zmenu v osobe Zhotoviteľa je Objednávateľ oprávnený vykonať vo forme písomného dodatku k tejto Zmluve, uzatvoreného medzi Objednávateľom a subjektom, ktorý ako uchádzač vo Verejnom obstarávaní splnil podmienky účasti, všetky požiadavky na predmet zákazky Verejného obstarávania, vrátane splnenia povinností v zmysle súťažných podkladov vo Verejnom obstarávaní a umiestnil sa na nasledujúcom mieste v poradí hodnotenia ponúk v rámci Verejného obstarávania („**Nový Zhotoviteľ**“). Obsah zmluvného vzťahu s Novým Zhotoviteľom bude v súlade s ponukou Nového Zhotoviteľa predloženou vo Verejnom obstarávaní. Ak uchádzač, ktorý sa umiestnil ako druhý v poradí vo Verejnom obstarávaní, odmietne poskytnúť plnenie namiesto pôvodne Zhotoviteľa alebo ak bude jeho ponuka vyhodnotená ako nespĺňajúca podmienky Verejného obstarávania, je Objednávateľ oprávnený za rovnakých podmienok obrátiť sa na uchádzača, ktorý sa umiestnil ako tretí v poradí vo Verejnom obstarávaní.
  7. Zhotoviteľ súhlasí s takouto zmenou tejto Zmluvy, ak Objednávateľ nahradí Zhotoviteľa Novým Zhotoviteľom podľa bodu 24.6 Zmluvy. Zhotoviteľ súhlasí s tým, že nadobudnutím účinnosti dodatku k Zmluve prestáva byť Zmluvnou stranou tejto Zmluvy a Zmluvnou stranou tejto Zmluvy sa stáva Nový Zhotoviteľ.
  8. Obsahom príslušného dokumentu, ktorý zakladá ukončenie Zmluvy musia byť podstatné náležitosti a najmä:
     1. dôvody ukončenia Zmluvy;
     2. termín ukončenia Zmluvy;
     3. platnosť a účinnosť dokumentu zakladajúceho ukončenie Zmluvy;
     4. vzájomné vysporiadanie finančných a iných záväzkov, ktoré vznikli medzi Zmluvnými stranami a sú oprávnené ku dňu ukončenia Zmluvy.
  9. Ukončením Zmluvy ktorýmkoľvek zo spôsobov uvedených v tejto Zmluve sa nedotýka ustanovení tejto Zmluvy o riešení sporov, ani práva na náhradu škody vzniknutej z porušenia povinností podľa tejto Zmluvy ani ustanovení tejto Zmluvy, z povahy ktorých vyplýva, že majú trvať aj po zániku Zmluvy.

# vyššia moc

* 1. Zmluvná strana postihnutá Prípadom vyššej moci je povinná okamžite oznámiť túto skutočnosť druhej Zmluvnej strane najneskôr v lehote do dvoch (2) pracovných dní odkedy sa o Prípade vyššej moci dozvedela. Ak príslušná Zmluvná strana poruší svoju povinnosť zaslať oznámenie požadované podľa tohto článku, má sa za to, že Prípad vyššej moci nenastal Zmluvné strany sa oslobodzujú od zodpovednosti za čiastočné alebo úplné nesplnenie zmluvných záväzkov resp. za omeškanie (vzhľadom na charakter okolnosti vyššej moci), pokiaľ ich splnenie bolo ovplyvnené alebo znemožnené Prípadom vyššej moci za predpokladu, že Zmluvná strana, ktorej takáto udalosť bráni v plnení, nie je v omeškaní so svojimi povinnosťami podľa tejto Zmluvy a bez tohto omeškania (ak by Zmluvná strana, ktorá je v omeškaní, splnila svoje povinnosti včas) by Prípad vyššej moci nenastal. V tomto prípade sa predlžuje lehota plnenia zmluvných povinností o dobu, počas ktorej budú následky Prípadu vyššej moci trvať (s výnimkou Lehoty výstavby, ktorá sa následkami Vyššej moci nepredlžuje). Povinnosť preukázať existenciu Prípadu vyššej moci má tá Zmluvná strana, ktorá sa jej dovoláva.

# doručovanie

* 1. Všetky písomné oznámenia, iné písomnosti a ostatná písomná komunikácia Zmluvných strán alebo ich poverených zástupcov podľa tejto Zmluvy alebo v súvislosti s ňou sa bude doručovať osobne s písomným potvrdením doručenia, alebo poštou s písomným potvrdením doručenia (doručenka), alebo kuriérom s písomným potvrdením doručenia alebo prostredníctvom elektronickej pošty

**ak pre Objednávateľa:**

Nemocnica s poliklinikou Spišská Nová Ves, a.s

Ul. Jánskeho 1

052 01 Spišská Nová Ves

Slovenská republika

kontaktná osoba: MUDr. Renáta Šuláková, riaditeľka nemocnice

emailový kontakt: [renata.sulakova@svetzdravia.com](mailto:renata.sulakova@svetzdravia.com)

**ak pre Zhotoviteľa:**

[DOPLNÍ UCHÁDZAČ]

[DOPLNÍ UCHÁDZAČ]

kontaktná osoba: [DOPLNÍ UCHÁDZAČ]

emailový kontakt: [DOPLNÍ UCHÁDZAČ]

* 1. Písomné oznámenie, iné písomnosti a ostatná písomná komunikácia Zmluvných strán alebo ich poverených zástupcov tejto Zmluvy alebo v súvislosti s ňou sa považuje za doručenú:
     1. v prípade osobného doručenia momentom prevzatia (s písomným potvrdením prevzatia adresátom);
     2. v prípade doručenia poštou, prevzatím Zmluvnou stranou alebo, ak Zmluvná strana písomnosť neprevezme, (i) uplynutím ôsmeho (8.) pracovného dňa po dni uloženia písomnosti na pošte alebo (ii) dňom, keď Zmluvná strana prevzatie odmietla, s tým, že za dôkaz odoslania sa považuje potvrdený podací lístok;
     3. v prípade doručenia prostredníctvom kuriéra momentom doručenia (s písomným potvrdením prevzatia adresátom), ak Zmluvná strana neprevezme, uplynutím druhého (2.) pracovného dňa po odovzdaní písomnosti na kuriérsku prepravu;
     4. v prípade doručenia prostredníctvom elektronickej pošty nastanú účinky doručenia okamihom, keď odosielateľovi budú doručené potvrdenia o doručení príslušnej emailovej správy (elektronická doručenka), na ktorú mala byť táto emailová správa v zmysle vyššie uvedeného odoslaná, inak prvým pracovným dňom nasledujúcom po dni, keď bola táto emailová správa zaslaná na tieto adresy elektronickej pošty, a to bez ohľadu na skutočnosť, či táto emailová správa bola príslušnému adresátovi reálne doručená alebo či ju adresát prečítal.
  2. Zmluvná strana (jej poverený zástupca) môže oznámiť druhej Zmluvnej strane inú adresu na doručovanie písomností, než je jej adresa uvedená v bode 26.1, a to doručením oznámenia takejto zmeny adresy druhej Zmluvnej strane v písomnej forme spôsobom vyžadovaným v zmysle tohto článku Zmluvy.

# záverečné ustanovenia

* 1. Objednávateľ je povinný uchovávať dokumentáciu, doklady a dokumenty súvisiace so zadávaním zákazky Verejného obstarávania a s Odovzdaním a prevzatím Diela v lehotách podľa platných predpisov.
  2. Zhotoviteľ je povinný uchovávať účtovné doklady a inú súvisiacu dokumentáciu, doklady a dokumenty súvisiace s plnením predmetu tejto Zmluvy desať (10) rokov od ich úhrady.
  3. Zhotoviteľ je povinný strpieť výkon kontroly/auditu súvisiaceho s vykonávaným Dielom kedykoľvek počas platnosti a účinnosti Zmluvy o poskytnutí prostriedkov mechanizmu, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.
  4. Pokiaľ Zhotoviteľ preukazuje splnenie podmienok účasti vo Verejnom obstarávaní podľa Zákona o verejnom obstarávaní treťou osobou (a to najmä v nadväznosti na § 34 ods. 3 Zákona o verejnom obstarávaní), je povinný plnenie, resp. jej príslušnú časť touto treťou osobou aj realizovať. Nahradenie tretej osoby je možné iba pri dodržaní pravidiel vyplývajúcich zo Zákona o verejnom obstarávaní a príslušnej judikatúry Európskeho súdneho dvora.
  5. V prípade, ak sa podľa tejto Zmluvy ustanovuje povinnosť doručiť a/alebo predložiť dokumentáciu (právnu, technickú a pod.), vyžaduje sa jej predloženie v listinnej podobe originálu /alebo úradne overenej fotokópie, ak Objednávateľ neurčí inak.
  6. Ak Zmluva obsahuje možnosť uplatnenia sankcie alebo zmluvnej pokuty za rovnaké porušenie zmluvy v rôznej hodnote ‒ výške, platí hodnota zmluvnej pokuty uvedená vo vyššej sadzbe. Zmluvné pokuty podľa tejto Zmluvy možno kumulovať (sčítať), a to bez obmedzenia.
  7. Objednávateľ si vyhradzuje právo vyhlasovať alebo nadobúdať tovary, služby alebo montážne práce prostredníctvom už existujúcich, prebiehajúcich alebo novo vyhlásených verejných obstarávaní s rovnakým alebo podobným predmetom zákazky Verejného obstarávania počas platnosti tejto Zmluvy.
  8. Zmluvné strany vyhlasujú, že sú spôsobilé na právne úkony v celom rozsahu, zmluvné prejavy sú dostatočne určité a zrozumiteľné, zmluvná voľnosť nie je obmedzená, ďalej že táto Zmluva vyjadruje ich slobodnú a vážnu vôľu, nebola podpísaná v tiesni ani za nápadne nevýhodných podmienok a svoj súhlas s jej obsahom potvrdzujú svojimi vlastnoručnými podpismi.
  9. Táto Zmluva je vyhotovená a podpísaná v šiestich (6) vyhotoveniach v slovenskom jazyku, z ktorých dve (2) obdrží Zhotoviteľ a štyri (4) obdrží Objednávateľ.
  10. Komunikácia medzi Zmluvnými stranami súvisiaca s touto Zmluvou bude prebiehať v slovenskom alebo českom jazyku. Akékoľvek dokumenty, podklady alebo iné písomnosti predpokladané v súlade s touto Zmluvou bude Zhotoviteľ predkladať Objednávateľovi v slovenskom alebo v českom jazyku. V prípade, ak je originál takéhoto dokumentu vyhotovený v inom jazyku, predloží Zhotoviteľ spolu s originálom dokumentu aj jeho úradný preklad do slovenského alebo českého jazyka.
  11. Nasledujúce prílohy tvoria neoddeliteľnú súčasť tejto Zmluvy:

**Príloha č. 1** – Definície *(tlačená príloha)*

**Príloha č. 2** – Projektová dokumentácia *(digitálna príloha)*

**Príloha č. 3** – Ocenený Výkaz výmer (Cenová ponuka Zhotoviteľa) *(digitálna príloha)*

**Príloha č. 4** – Zoznam známych Subdodávateľov *(tlačená príloha)*

**Príloha č. 5** – Povolenia *(tlačená príloha)*

**Príloha č. 6** – Časový harmonogram *(tlačená príloha)*

**Príloha č. 7** – Opis predmetu zákazky *(tlačená príloha)*

**Príloha č. 8 –** Protokol o splnení míľnika POO pre štádium „Shell and Core“ *(tlačená príloha)*

**Príloha č. 9** –.Protokol o splnení míľnika POO (Dielo v štádiu Full Fit Out) *(tlačená príloha)*

**Príloha č. 10** – Protokol o odovzdaní a prevzatí Diela *(tlačená príloha)*

**Príloha č. 11** – Požiadavky BREEAM (*tlačená príloha*)

*[podpisy Zmluvných strán nasledujú na ďalšej strane]*

PODPISOVÁ STRANA

|  |  |
| --- | --- |
| **Objednávateľ:** | **Zhotoviteľ:** |
| Miesto: Spišská Nová Ves  Dátum: \_\_\_\_\_\_\_\_\_\_\_\_\_\_ | Miesto: [DOPLNÍ UCHÁDZAČ]  Dátum: [DOPLNÍ UCHÁDZAČ] |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Nemocnica s poliklinikou Spišská Nová Ves, a.s.**  Meno: MUDr. Radoslav Čuha, MBA, MPH  Funkcia: Predseda predstavenstva | [DOPLNÍ UCHÁDZAČ]  Meno: [DOPLNÍ UCHÁDZAČ]  Funkcia: [DOPLNÍ UCHÁDZAČ] |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Nemocnica s poliklinikou Spišská Nová Ves, a.s.**  Meno: Ing. Tomáš Valaška, FCCA, MPH  Funkcia: Podpredseda predstavenstva |

PRÍLOHA Č. 1 - DEFINÍCIE

* 1. Pokiaľ nie je v tejto Zmluve výslovne uvedené inak, výrazy a pojmy definované v Prílohe 1 majú nasledovný význam:

|  |  |
| --- | --- |
| „**Autorský zákon**“ | znamená zákon č. 185/2015 Z. z. Autorský zákon v znení neskorších predpisov |
| „**Autorské dielo**“ | má význam uvedený v bode 19.1 Zmluvy |
| „**Banková záruka**“ | znamená záruku za riadne vykonanie Diela vydanú v súlade s článkom 8 Zmluvy, vo forme neodvolateľnej a bezpodmienečnej bankovej záruky, ktorá bude splatná v lehote 15 dní po doručení písomnej žiadosti Objednávateľa a bude zabezpečovať splnenie všetkých povinností Zhotoviteľa podľa Zmluvy, a ktorú na náklady Zhotoviteľa vystaví renomovaná banka na sumu vo výške 10% z Ceny Diela bez DPH. Vystavujúca banka, znenie a podmienky Bankovej záruky musia byť vopred písomne schválené Objednávateľom; |
| „**Cena Diela**“ | má význam uvedený v bode 7.1 Zmluvy; |
| „**Časový harmonogram**“ | znamená časový harmonogram tvoriaci Prílohu č. 6 tejto Zmluvy; |
| „**Dozor Objednávateľa**“ | je osoba špecifikovaná Zmluve o poskytovaní služieb dozoru; |
| „**Dokončenie Diela**“ | znamená stav, kedy došlo k dokončeniu Diela v súlade s touto Zmluvou bez akýchkoľvek vád; |
| „**Dátum Kontroly**“ | má význam uvedený v bode 13.2 Zmluvy; |
| „**Dielo**“ | má význam uvedený v bode 2.1 Zmluvy; |
| „**Garančná banková záruka**“ | znamená záruku za riadne odstránenie vád Diela v rámci Záručnej doby a/alebo Osobitnej záručnej doby v zmysle tejto Zmluvy vydanú v súlade s článkom 8 Zmluvy, vo forme neodvolateľnej a bezpodmienečnej bankovej záruky, ktorá bude splatná v lehote 15 dní po doručení písomnej žiadosti Objednávateľa a bude zabezpečovať uspokojenie splatnej peňažnej pohľadávky Objednávateľa voči Zhotoviteľovi z titulu zodpovednosti Zhotoviteľa za vady Diela identifikované počas Záručnej doby a/alebo Osobitnej záručnej doby, a ktorú vystaví renomovaná banka na sumu vo výške 5% z Ceny Diela bez DPH. Vystavujúca banka, znenie a podmienky Bankovej záruky musia byť vopred písomne schválené Objednávateľom; |
| „**Kontrola**“ | má význam uvedený v bode 13.1 Zmluvy; |
| „**Lehota výstavby**“ | má význam uvedený v bode 5.1 Zmluvy |
| „**Kontrolný a skúšobný plán**“ | má význam uvedený v bode 6.11 Zmluvy; |
| „**Merače**“ | má význam uvedený v bode 4.15 Zmluvy; |
| „**Nájomná zmluva**“ | znamená nájomná zmluva uzatvorená medzi Objednávateľom a Košický samosprávny kraj (IČO: 35541016) uzatvorená dňa 26.8.2011; |
| „**Nová Banková záruka**“ | má význam uvedený v bode 8.5 Zmluvy |
| „**Nový** **Zhotoviteľ**“ | Má význam uvedený v bode 24.6 Zmluvy; |
| „**Nariadenie vlády o minimálnych bezpečnostných a zdravotných požiadavkách**“ | nariadenie vlády Slovenskej republiky č. 396/2006 Z.z. o minimálnych bezpečnostných a zdravotných požiadavkách na stavenisko v platnom znení, |
| „**Objednávateľ**“ | má význam uvedený v záhlaví Zmluvy; |
| „**Obchodný zákonník**“ | znamená zákon č. 513/1991 Zb., Obchodný zákonník, v znení neskorších predpisov; |
| „**Odovzdanie Diela**“ | má význam uvedený v bode 13.10 Zmluvy; |
| „**Osobitná záručná doba**“ | má význam v bode 15.3 Zmluvy; |
| „**Projekt**“ | má význam uvedený v bode 1.1 Zmluvy; |
| „**Projektová dokumentácia**“ | znamená projektovú dokumentáciu tvoriacu Prílohu 2 tejto Zmluvy; |
| „**Protokol o odovzdaní**“ | má význam uvedený v bode 13.1 Zmluvy; |
| „**Protokol Shell and Core**“ | má význam uvedený v bode 13.1 Zmluvy; |
| „**Protokol Full Fit Out**“ | má význam uvedený v bode 13.1 Zmluvy; |
| „**Prípad vyššej moci**“ | za prípady vyššej moci sú považované najmä nasledujúce mimoriadne okolnosti a skutočnosti, ktoré nastali objektívne po uzatvorení Zmluvy bez zavinenia ktorejkoľvek Zmluvnej strany, nemohli byť Zmluvným stranami predvídané alebo odvrátené a dočasne alebo trvalo znemožňujú plnenie Zmluvy: štrajk mimo povinnej Zmluvnej strany, požiar, prírodná katastrofa, mobilizácia, vojna, povstanie, výluky, občianske nepokoje, vojnové operácie, invázie, vzbury, nepriateľské alebo vojenské útoky, uzurpovania moci, sabotáže, zákaz transferu devíz, všeobecný nedostatok dopravných prostriedkov, všeobecný nedostatok vstupných materiálov a surovín, nezavinená regulácia odberu elektrickej energie a pod; |
| „**Podstatné porušenie Zmluvy Zhotoviteľom**“ | má význam uvedený v bode 17.1 Zmluvy; |
| „**Požiadavky BREAAM**“ | znamená Požiadavky BREEAM na výstavbu pre projekt Nemocnica SNV Svet Zdravia, ktoré tvoria Prílohu č. 11; |
| „**Plán obnovy**“ | má význam uvedený v bode 1.4 Zmluvy; |
| „**Podstatné porušenie Zmluvy Objednávateľom**“ | má význam uvedený v bode 17.2 Zmluvy; |
| „**Povolenia**“ | znamenajú:   * Stavebné povolenie vydané Mestom Spišská Nová Ves č. 20-2676-2/2023-Ľo zo dňa 20.9.2023, právoplatné a vykonateľné dňa 27.10.2023 („Dostavba a rekonštrukcia lôžkovej časti Nemocnice s poliklinikou v Spišskej Novej Vsi“); * Stavebné povolenie vydané Mestom Spišská Nová Ves č. 20-2198-1/2023-Ľo zo dňa 18.7.2023, právoplatné a vykonateľné dňa 21.7.2023 („Dostavba a rekonštrukcia lôžkovej časti Nemocnice s poliklinikou v Spišskej Novej Vsi, SO 06 Komunikácia a spevnené plochy“); * Územné rozhodnutie vydané Mestom Spišská Nová Ves č. 20-1378-2/2023-Ľo zo dňa 10.5.2023 („Dostavba a rekonštrukcia lôžkovej časti Nemocnice s poliklinikou v Spišskej Novej Vsi, SO 02 Hrubé terénne úpravy“);   *(v prípade vydania právoplatných rozhodnutí o zmene stavby (Diela) pred dokončením budú tieto rozhodnutia doplnené do Povolení)* |
| „**Pozemky**“ | znamená pozemky (alebo ich časti) určené na vykonávanie Diela v Povoleniach (najmä v príslušných stavebných povoleniach); |
| „**Predbežný protokol**“ | má význam uvedený v bode 13.4 Zmluvy; |
| **„Protokol o vykonaní funkčnej skúšky“** | má význam uvedený v bode 6.15 Zmluvy; |
| „**Pridružená osoba**“ | znamená vo vzťahu k určitej osobe ovládanú osobu alebo ovládajúcu osobu alebo osobu, ktorá je ovládaná rovnakou osobou ako určitá osoba, alebo osobu konajúcu v zhode s určitou osobou, to všetko v zmysle definícií podľa § 66a a § 66b Obchodného zákonníka; |
| „**Stavebný zákon**“ | znamená zákon č. 50/1976 Zb. o územnom plánovaní a stavebnom poriadku (stavebný zákon), v znení neskorších predpisov, prípadne od nadobudnutia jeho účinnosti zákon č. 201/2022 Z. z. o výstavbe v znení neskorších predpisov; |
| „**Stavenisko**“ | znamená Stavenisko A a Stavenisko B. Staveniskom A sa rozumie celý priestor potrebný na realizáciu Diela v zmysle platných stavebných povolení okrem časti definovanej v Projektovej dokumentácii ako stavebný objekt SO 03. Staveniskom B sa rozumie priestor potrebný na realizáciu Diela v zmysle platných stavebných povolení pre časť definovanú v Projektovej dokumentácii ako SO 03; |
| „**Stavbyvedúci**“ | má význam uvedený v bode 10.7 Zmluvy; |
| „**Subdodávateľ**“ | znamená Subdodávateľ uvedený v zozname Subdodávateľov tvoriacom v Prílohu č. 4 tejto Zmluvy; |
| „**Súpis vykonaných prác**“ | má význam uvedený v bode 7.7(d) Zmluvy; |
| „**Účet Zhotoviteľa**“ | znamená nasledujúci bankový účet: IBAN: [DOPLNÍ UCHÁDZAČ], BIC: [DOPLNÍ UCHÁDZAČ], vedený v banke [DOPLNÍ UCHÁDZAČ]; |
| „**Účet Objednávateľa**“ | znamená nasledujúci bankový účet: 2949042951/1100, IBAN: SK7311000000002949042951, BIC: TATRSKBX, vedený v banke Tatra banka a.s; |
| „**Verejné obstarávanie**“ | znamená verejnú súťaž podľa § 66 ods. 7 Zákona o verejnom obstarávaní na nadlimitnú zákazku na uskutočnenie stavebných prác s názvom „Dostavba a rekonštrukcia lôžkovej časti nemocnice s poliklinikou v Spišskej Novej Vsi – stavba“, ktorá bola zahájená dňa 7. 11. 2023 odoslaním príslušného oznámenia o vyhlásení Verejného obstarávania publikačnému úradu; |
| „**Výkaz výmer**“ | znamená ocenený výkaz výmer (Cenová ponuka Zhotoviteľa) tvoriaci Prílohu č. 3 tejto Zmluvy; |
| „**Zákon o verejnom obstarávaní**“ | znamená zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov; |
| „**Zákon o verejných prácach**“ | znamená zákon č. 254/1998 Z. z. o verejných prácach v znení neskorších predpisov; |
| „**Zákon o autorizovaných architektoch**“ | znamená zákon č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov; |
| „**Zákon o nelegálnom zamestnávaní**“ | znamená zákon č. 82/2005 Z.z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov; |
| „**Zákon o odpadoch**“ | znamená zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov; |
| „**Zákon o ochrane prírody a krajiny**“ | znamená zákon č. 543/2002 Z. z. o ochrane prírody a krajiny v platnom znení; |
| „**Zákon o stavebných výrobkoch**“ | znamená zákon č. 133/2013 Z.z. o stavebných výrobkoch v platnom znení; |
| „**Zákon o registri partnerov verejného sektora**“ | znamená zákon č. 315/2016 Z.z. o registri partnerov verejného sektora a o zmene a doplnení niektorých zákonov v znení neskorších predpisov; |
| „**Záručná doba**“ | má význam uvedený v bode 15.3 Zmluvy; |
| **„Záverečný protokol“** | má význam uvedený v bode 13.9 Zmluvy; |
| „**Zdravotnícke zariadenie**“ | znamená Nemocnica s poliklinikou Spišská Nová Ves, a. s., Jánskeho 1, 052 01 Spišská Nová Ves; |
| **„Zhotoviteľ“** | má význam uvedený v záhlaví Zmluvy; |
| „**Zmena**“ | znamená akákoľvek zmena Diela, ktorá je nariadená alebo schválená ako Zmena podľa článku 9 Zmluvy; |
| „**Zmluva**“ | má význam uvedený v záhlaví tejto Zmluvy; |
| „**Zmluva o poskytnutí prostriedkov mechanizmu**“ | znamená Zmluva o poskytnutí prostriedkov mechanizmu na podporu obnovy a odolnosti č. 384/2023, uzavretá s Ministerstvom zdravotníctva Slovenskej republiky dňa 10. 7. 2023; |
| „**Zmluva o poskytovaní služieb dozoru**“ | znamená Zmluva o poskytovaní služieb stavebného dozoru a technického dozoru investora medzi Objednávateľom a [doplní sa pred podpisom] uzatvorená dňa [doplní sa pred podpisom]; |
| „**Zmluvná strana**“ | má význam uvedený v záhlaví tejto Zmluvy; |
| „**Zmluvy o dodávke**“ | znamená zmluvu o dodávke elektrickej energie, zmluvu o dodávke plynu, zmluvu o dodávke vody a zmluvu o odbere odpadových vôd, ktoré tvoria Prílohu č. 12 tejto Zmluvy; |
| „**Znečistenie**“ | má význam uvedený v bode 6.4 Zmluvy. |

* 1. Pokiaľ kontext nevyžaduje inak, v tejto Zmluve:

1. odkazy na „**články**“, „**body**“, „**odseky**“, „**písmená**“ a „**Prílohy**“ sa vykladajú ako odkazy na príslušné články, body, odseky, písmená a Prílohy tejto Zmluvy; Prílohy tejto Zmluvy tvoria neoddeliteľnú a záväznú súčasť tejto Zmluvy;
2. odkazy na akýkoľvek právny predpis alebo zákonné ustanovenie sa vykladajú ako odkazy na príslušný právny predpis alebo zákonné ustanovenie v platnom znení, t. j. v znení neskorších zmien, dodatkov, rozšírení alebo nahradení iným právnym predpisom alebo zákonným ustanovením;
3. odkazy na „dni“ sa vykladajú ako odkazy na kalendárne dni;
4. odkazy na „**pracovné dni**“ sa vykladajú ako odkazy na ktorýkoľvek deň, okrem soboty a nedele, v ktorý sú otvorené banky na účely obchodovania vo všeobecnosti v Bratislave, Slovenská republika;
5. odkazy na „**zmluvu**“ alebo „**dohodu**“ sa vykladajú tak, aby zahŕňali akúkoľvek zmluvu alebo dohodu vrátane následných zmien a dodatkov a vrátane všetkých príloh, obchodných podmienok a iných nepriamych zmluvných dojednaní bez ohľadu na spôsob a formu uvedenia do platnosti;
6. odkazy na „**vady**“ sa vykladajú ako odkazy na akékoľvek vady, nedostatky a/alebo nedorobky prác vykonávaných v súvislosti s touto Zmluvou;
7. ustanovenia začínajúce sa výrazom „**pre vylúčenie pochybností**“ sú samy osebe úplne účinné a zahŕňajú vysvetlenia alebo podrobnosti, ktoré nemajú vplyv na všeobecný rozsah ustanovení, na ktoré sa vzťahujú;
8. ustanovenia obchodných zvyklostí sa pre výklad tejto Zmluvy nepoužijú;
9. nadpisy sú v tejto Zmluve použité len pre prehľadnosť a z hľadiska výkladu jej ustanovení nemajú žiadny význam;
10. pojmy vymedzené v tejto Zmluve v množnom čísle majú rovnaký význam i v jednotnom čísle a naopak;
11. žiadne z ustanovení ani žiadny z výrazov a pojmov použitých v príslušnom ustanovení nebudú pripisované ktorejkoľvek zo Zmluvných strán ako Zmluvnej strane, ktorá ho pri vyjednávaniach použila ako prvá.

príloha č. 2 – projektová dokumentácia

príloha č. 3 – Ocenený výkaz výmer (Cenová ponuka Zhotoviteľa)

Príloha č. 4 - Zoznam známych subdodávateľov

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Príloha č. 4 | | | | | | | | |
| **Zoznam známych Subdodávateľov** | | | | | | | | |
|  |  |  |  |  |  |  |  |  |
| **Por. č.** | **Identifikácia navrhnutého Subdodávateľa**  **(obchodné meno, sídlo, IČO, kontaktná osoba, osoba oprávnená konať za Subdodávateľa)** | **Identifikácia príslušného plnenia** | **Rozsah plnenia vyjadrený sumou** | **Dátum požiadania o schválenie** | **Dátum overenia splnenia zmluvných požiadaviek** | **Dátum schválenia navrhovaného Subdodávateľa** | **Dátum ukončenia plnenia schváleného Subdodávateľa** | **Podpis a meno osoby, ktorá overila a schválila Subdodávateľa** |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |

príloha č. 5 – povolenia

príloha č. 6 – Časový harmonogram

príloha č. 7 – opis predmetu zákazky

príloha č. 8 – Protokol o splnení míľnika POO pre štádium „Shell and Core“

príloha č. 9 – Protokol o splnení míľnika POO (Dielo v štádiu Full Fit Out)

príloha č. 10 – Protokol o odovzdaní a prevzatí Diela

príloha č. 11 – požiadavky breeam